
*ALHAMDILLAH! ALHAMDILLAH!*

*_AM BACK AGAIN_*

*_Wannan buk d'in,sadaukarwa ne ga dukkan daukakin Marubuta na kainuwa writers asso...da Kuma masoya na a duk inda kuke a fadin duniya Allah ya barmu tare ya Kara Mana zumunci mu gudu tare mu tsira tare_*

_Hussain ATK da dukkan masu taya mu posting din litattafan mu muna matukar godiya Allah ya saka muku da alkhairi ya barmu tare_

_Ban yarda wani ko wata su juyamin littafi ta ko wacce siga ba tare da izini na ba,yin hakan zaisa mu samu matsala Dan Allah a kiyaye_

******

      Sauri yakeyi kamar zai kifa,Dan ya na son yayi sauri yakai musu maganin.

Malam shu'aibu kenan,cikakken bakano,asalinsa shida iyayensa 'yan Kano ne, a unguwar fanshekara,ya na da Mata guda d'aya da yaransu biyu,Isma'il shine babba sai mace *MARYAM* wadda ita ce karama yanzu ake goyo.

Malam Shu'aibu da matarsa Huwaila,suna zaune ne a unguwar yamadawa,inda yake sana'arsa ta sayar da kayan marmari,dangin su lemo ayaba da dai sauransu.Huwaila macece Mai kirki da Sanin ya kamata,duk da cewar uban mijinta ya Dade da rasuwa,hakan yasa kullum Bata rasa abinda zata bayar tace akaiwa surukar tata,Dan malam Shu'aibu kullum Sai ya je gaida mahaifiyar tasa.

Matsalar Huwaila fad'a da rashin lafazi,Sam bakinta  Dad'i,ba ga wani ba ,Baga 'ya'yanta ba,malam Shu'aibu yasha fama da ita akan muna nan lafazi akan yaranta,amma Ta 'ki dainawa.Yanzu haka Maryam na da shekara goma yayin da Isma'il keda shekara Sha d'aya,Dan babu wata tazara tsakaninsu,Dan irin haihuwar nan ce ta zamani.Yanzu ma Isma'il ne ba lafiya,shine ta kaishi asibiti ,magungu Nan da aka rubuto,su ne malam Shu'aibu ya ta fi siyowa.

Da sallamar sa ya shigo  gidan,inda ya Fara jiyo hayaniyar ta tana fad'in"ai ke Kam anyi bak'ar matsiyaciya,ban San halinwa Kika kwaso ba,Danni kaf dangina babu Mai bakin Hali irin naki,sai dai ko can dangin ubanki Kika kwaso,ace yarinyar kullum  sai kin Sani tsinin baki,da ace baki Yana Kara tsawo da yanzu nawa ban San inda yakai ba"

Yarinyar dake tsaye idanunta feke ta tsare uwar dasu,babu ko alamun tsoro tace" Allah umma ko yanzunma bakinki ya k'ara tsawo ba kamar sanda na ke k'arama ba,Dan yanzu Kinga yadda bakinki ya koma",ta kamo le'benta na sama Dana k'asa ta jawosu.

"Kinci kut......ta narka Mata ashar,Ni d'in ce bakina yake a hakan?"

"Wallahi umma da gaske nake"ta fada kanta tsaye ."Zakici ubanki ne ,na rantse da Allah yau saina kusa kasheki a gidan nan".

Jin abinda tace ne yasa Maryam din zumbura Baki ta nufi bakin kofa Dan fita daga dakin."wallahi Kika sake fita daga gidan Nan sai na farfasa Miki jiki,inba Haka ba shegiya uwata ta haifeni,Kuma jeki din in kina musu".

Babu alamun tsoro ko ta fita daga dakin tana zumbura Baki tana gunguni,inda tayi kacibis da babanta tsaye a inda yake jiyo diramar su.

Washe Baki tayi tana fadi'in ,"Lah baba! Sannu da zuwa,harka dawo daga siyen maganin?"

Kama hannunta yayi Yana fad'in"yauw 'yar baba,laifin me kikayi ne naji mamanki na Miki fad'a?"

"Kawai fa Dan tace na jire gida Kar naje ko'ina,shine fa Ni Kuma Ina Nan zaune sai zuwaira ta leko ta tsokaneni ,Wai an barni tsaron gida harda min gwalo,Niko na bita har gidansu na Kama bakinta nai ta naushi irin yadda Naga rannan johnsina yayi dashi da omega,shi ne fa jini har Saida yayi tsartuwa,wallahi baka gani ba baba,da kyar aka kwaceta a hannuna,ashe dai nima jaruma ce,shine fa aka zo aka fadawa umma ,shine takemin fad'a" .

Girgiza kansa yayi sannan ya shiga shafa kanta,"Maryam me yasa bakya Jin magana ne,anya kina son mu shirya kuwa? Kinga Ni bana son wannan yawan fadan da kikeyi sai kace ahlin shagon dambe,ke kenan make wannan jibgi wancan,to indai kina son mu shirya Kar in Kara Jin Haka kinji ko?"

"Zan daina Amma suma ka fada musu su daina cemun _'yar caskale_ "

"Naji duk zansa a tattara mun yaran in musu kashedi,muje maza kibawa ummanki hakuri".

"Tab ai yaseen nasan Dana Bata daban Bata ba sai ta dakeni ,gara ma inki bayar war" tana Gama fad'ar hakan tayi waje da gudu.

Girgiza kansa kawai yayi,Yana addu'ar Allah ya shirya Masa yaran Nasa,tare da matar tasa ma,Dan wannan abin na Maryam yasan yanada nasaba da bakin da Huwaila keyi musu,Dan tun suna kanana in sunyi Mata abu, kamar barna,sai dai kaji ta furta ,"Kai amma wannan yarinyar anyi tsinanniya,ko Kuma anyi matsiyacin yaro,da dai sauran irin wadan Nan kalaman marasa amfani,masu cutar da rayuwar yaranmu,su durkushe,in sun girma mu rasa dalili,alhali wani lokacin muke jifansu da wasu lafuza marasa dadi ,muna ganin kankantar su ko rashin tasirin su,Wanda wallahi komai kankantar zagi Yana taka muhimmiyar rawa a gurbacewar tarbiyar mu a yau.

Da sallama ya shiga dakin,inda ya isketa zaune tana yiwa Isma'il fadan yatashi ya sha farau-farau koya danji dama a cikinshi.

Saida yasami guri ya zauna sannan shima ya shiga lallabar yaron akan yasha,da kyar yasha kadan sannan ta balla maganin ta bashi, aikuwa saiga amai.

"Kut......."ta lailayo ashar ta makamai,bakin matsiyaci,Dan kaga Ina lallabaka,shine kake dada wani langabewa,to Dan kut.........kada kasha ka mutu ma,Kai Ni Allah ma yasa ka mutu In huta da jaraba,yaro inata bin kanka na rasa inda Zansa kaina duk saboda ciwonka,amma komai aka baka saika amayar dashi,ni a wahale Kai a wahale,Dan bak'ar k'eta,Kai ba jinjiri ba ba Kuma d'an yaye ba,to wallahi daga yau sai dai ka mutu ,idan na K'ara baka wani abu magani ko abinci Allah ya tsinemun".Ta karasa maganar tana huci.

Da kallo malam Shu'aibu ya bita,Bai ce da ita komai ba ya shiga lallaba Isma'il akan yatashi ya k'ara Shan kunun Koda kad'an ne yasha magani.

Itako ta shiga hada kwanuka tana gyaran gurin tana masifa.

******

Misalin Sha biyu na dare,bayan ya tabbatar Daya yaran sunyi bacci,Dan shima Bai Dade da shigowa ba saboda yanayin sana'ar tashi.A zaune yasameta tana kokarin kwanciya.

Saida ya samu guri ya zauna,kafin ya Kira sunanta,"Huwaila"!

"Na'am mallam".

"Ina son zamuyi magana dake,duk da ba wannan shine karo na farko ba,amma Kuma Zan iya cewa wannan shine kusan gargadi na karshe da zanyi Miki".

Ganin kamar Yana maganar ransa a d'an b'ace yasata nustsuwa.Ganin da yayi ta maida hankalin ta akansa yasa ya Fara magana.

"Wato abinda ke faruwa ne game da furucin ki Akan yaran Nan,anya kuwa Huwaila kina da hankali,kin San dafi da Kuma illar bakin uwa akan 'ya'yanta, mummunan furuci ko ba ga d'an daka Haifa ba,ai baida amfani,bare Kuma ace ga yaranki,tun yaran Nan na Shan nono nake fama dake akan ki gyara kalamanki akan su,amma abu yaci tura,yanzu furucin da kikayi dazu akan Isma'il,idan hakan ta kasance wakeda asara,Kinga nidai inada damar k'ara aure,duk da kuwa bani da tabbacin Zan Kara haihuwar,amma ai daga ni har ke bamuda wata matsala mun tabbatar.Dan Allah na rokeki Dan girman Allah ki gyara kalamanki akan yaran nan,ke bama su ba har wasu yaran daba namu ba,shi yaro na kowa ne,addu'ar shiriya yakamata mu dinga yi musu bawai mugun Baki ba,Dan Haka Ina son daga wannan lokacin Dan Allah ki gyara lafazinki kinji Huwaila ta".

Hawayen dake bin fuskarta ta share kafin tace"insha Allah malam bazan sake ba,nima sai bayan nayi sai abin yaita damuna,amma insha Allah Zan kiyaye".

"Yauwa Huwaila,Dan Allah a dinga kiyayewa kin San shi harshe dafi ne me zafi,dan Allah bana so kinji".

Gyada Kai tayi alamar toh,kafin ya jawo 'yar matarsa Yana me k'ara yimata nasiha cikin hikima.

*************************

Tsaye take ta rike k'ugu gaban Rakiya me dambu,tana fad'in"baba Rakiya!wallahi daga yau bazan Kara kawo Miki karar ummita ba, jikinta ne kawai zai fada mata,gara ma kija Mata kunne Dan yaseen idan na kamata lallasar tishin yaji zanyi Mata,Dan karki ganta ma da tabo kice ban fada Miki ba,ki tanaji na magani tun yanzu".ta karasa maganar tana murguda baki.

"Ke Maryam ki fita idona,Dan kaniyarki ni kikeyiwa rashin kunya,Dan wannan ba kashedin ummita Kika kawo ba,Ni kike jawa kunne a fakaice,Dan Haka anki ayi Mata fadan,ke ba'ai Miki fad'a ba sai ita,kinbi kin maida Mana Yara kamar jakai,kiyita lodar su kina musu bugun uwa da d'a,dama na fada duk ranar da abinki ya biyo takan ummita Ni Kuma ranar Zan gwada Miki Nima uwar zamani ce,shegiya fitinanniya".

"Kenan bazaki Mata fada ba ko?"

"Bazan yi matan ba,ta tsokane ki,gobe ma inta ganki Zan Kuma fad'a Mata ta tsokane ki,ai ba fin karfinta kikayi ba,Dan ma ita din saiwar sala ce, badan hakan ba,ai da inta rikeki ko kwacewa bazaki iya yiba,amma yanzun ma muje zuwa"ta karasa maganar tana bude tukunyar dambunta Dan ganin ko yayi,Dan so takeyi ta gama saboda yau ta d'an makara,dama yayar ummita ke fita dashi,wani Kuma ta sayar a gida,to yau Kuma gashi har ta shirya ita kawai ake jira,to iccen ne danye.

Kwaaaaaaaaaaa! Taji saukar ruwa saman tukunyar dambun,Wanda tsabar ruwan Daya tumbatsa,har Saida ya antayo waje,ya leme murhun,toka tayo futar burtu tayiwa fuskar Rakiya fenti,tare da yiwa dambu decoration,Dayake bakinta bude yake sanda ruwan ya sauka a murhun,gaba Daya bakinta ya wanke da toka,inda hakoranta sun rikide sun koma ruwan tokar.Wata iriyar ashar ta narko,wadda tasa sauran tokar bakinta da bata Gama jikewa da miyau ba ta feso kamar ta zuki sigari,aikuwa a sukwane tayo Kan maryama dake rike da bakin bokitin k'arfe na wanka,Nan ko suka kasa tsere.mijin Rakiya da dawowarsa kenan daga kasuwa,Yana kokarin kafe kekensa yaga maryam ta fito a guje Rakiya ta dafo Mata,ya bude Baki kenan da niyyar ya Kira matar,gefen bokitin da Maryam ta rataya kamar jaka ya daki bakinsa,Nan take ya wuntsila daga shi har keken Nasa sai gashi a kwata,shima maimakon ya Kira sunan Allah ,sai ji kake ya runtuma ashariya,Yana me shafo bakinsa da jini ke d'iga,aikuwa ya shiga kiciniyar mikewa,duk da kansa dake Sara Masa,Bai hana sa Mara musu baya ba.

Itako Maryam gudu takeyi iya karfinta,yayin da rakiya take biye da ita zaninta a hannu sai d'an under's din ciki Daya Sha bakar dauda.

Sosai Maryam ke shiga lungu da Rakiya ga Kuma mijinta a baya,Yara da Basu San dalilin gudu ba suka dinga binsu duuuuu suna son ganin me ke faruwa.

Itako Maryam ganin tafara gajiya gashi ta rasa gurin nufa kawai saita hango wata majallisar matasa,aikuwa ta nufi can tana fadin "ku taimakamin wayyo ni mahaukaciya ta biyoni",itako Rakiya Jin abinda Maryam ke fad'i yasata lailayo ashar tana Kara laftawa,tare da ikirarin idan har ta rik'e Maryam wallahi saita ga ta daina numfashi.Su kuwa matasan ganin yadda fuskarta tayi dumu-dumu da toka ga bakinta ya hadu ya hade,sai suka dauka da gaske batada lafiyar Nan ko sukayo kanta,ita ko Maryam ta labe tana mayar da numafashi.

Sosai matasan suka shiga kiciniyar rike Rakiya,aikuwa ta shiga fizge-fizge,su kuwa sun sami abin bukata,nan wasu suka shiga lagudar inda yai musu a fakaice.

Mijinta da karyo kwanarsa kenan yaga yadda ake tattabe matarsa,da sauri ya karasa ya shiga ture matasan yana zaginsu,nan suka kauce  ita kuma Rakiya ta fashe da kuka tama rasa abinda zata yiwa yainyar nan,dan inta kamata saita ga ta daina numfashi........

_ina son inga comments din dazai girgiza ni_

      Maimakon Maryam tayo gida data samu ta sulale,aikuwa saita bazama,itace wannan lungu,itace wannan layin,makaranta Kam yau islamiyya ta yafe ta,tunda dama yau asabar ba boko,islamiyyar yamma data safen duk yau bataje ba,tasan ko yau Mai kwatar ta gurin umma sai Allah,shine tace gara kawai ta cika laifinta ya cika cif ayi Mata dukan gaba Daya.(Illar sabawa yaro da duka kenan,komai yayi duka,hakan shi kesa yaro ya zabure yabar Jin tsoron dukanma,gara tun Yana d'an karamin sa ki Saba Masa da kallo ki banbance Masa dai-dai hakan zai fahimci kallon me yake nufi,kada kice komai yayi saikin daka,ki Bari ki Tara tukun,yadda idan Kika rikeshi yasan bazakiyi Masa da Wasa ba,zaiji tsoron gamuwar ku matukar kikace Zaki dakeshi.Allah yabamu ikon gyarawa amin.)

 A can gida tuni labari yazowa Huwaila,aikuwa yaran Rakiya sunyi rashin mutunci,Dan cewa sukayi a Miko musu Maryam sai sun jajjaga ta,Dan sunji labari tasa uwarsu gudu a titi,Kuma tayi sanadiyar  fadawar babansu kwata.Sai da Huwaila tasa aka kirawo Mata malam Shu'aibu yazo ya basu hakuri,da kyar suka hakura suka bar kofar gidan.

*********************

Ita kuwa Maryam tana Nan labe ta hango Rakiya da mijinta sun rungumo juna,Rakiya nata gunjin kuka,yayin da mijin keta Bata hakuri,Yana fado Mata irin nau'ikan azabar da zasu yi wa Maryam in sun kamata.Zugar Yara na biye dasu duuuuu! Kunsan Yara in sun samu abun kallo kiris suke jira.A hankali ko Maryam tayi tsulum ta afka cikin yaran ta wage murya da karfi tace,"mahaukaciya 'yar macukule! ,Take ko zugar yaran ta amsa suka maimaita,aikuwa harda tafi Nan ma wasu yaran suka Kara tittidowa,Nan da Nan ko Rakiya ta juyo,aikuwa idonta ya sauka Kan Maryam tana bada wak'a.Ai kuwa sata kwace tayo kansu,nan kuwa Yara suka watse,ta tsaya tana zage-zage tana neman maryam.Itako Maryam lungun gidan su taje ta labe, tana son shiga gida a ranta Kuma tana cewa mudun tsokanar ta Bai cika ba.

***.    ******.   ******. ***

Sai da duhun magariba ya gabato,sannan tasa kanta zuwa soron gidan,dayake soron biyu ne,Haka ta sadada ta leka, dai-dai lokacin ta hango umman nata na bude robar ruwa danta zuba a buta,aikuwa sai taga ba ruwan,ji tayi tana fad'in,"oh ni 'ya su,Kinga a shefa ba ruwa a robar Nan,Allah sarki Isma'il ,sabo da ka Saba zubawa na dauka yau dinma diba kawai zanyi ashe babu,Bari idan nayi sallah nazo naja ruwan duk da ba amfanin Jan ruwa da daddare,Amma ya zanyi" Haka taja ruwan guga Daya ta zuba a buta,ta shiga bandaki,bayan ta fito tayi alwala ta shige daki.

Maryam na ganin wucewarta ta shigo gidan tare da nufar gurin rijiyar,ta bude babbar jarkar ruwan ta shige,bayan ta jawo murfin ta Dan Dora aka ta zameshi tana Jin iska,take bacci ya kwasheta cikin kankanin lokaci.

Saida Huwaila ta idar da sallar,sannan ta fito Dan Jan ruwan,so takeyi taja da wuri dan ma yaza ma dole ne,da Sai da safe zata ja,to tasan bukatar ruwan na iya tasowa Kuma dole dai rijiyar za'a bude aja komai dare.

Tana zuwa ta bude rijiyar,Saida ta jawo ruwan sannan ta Mika hannunta ta Jaye murfin robar tana fadin" oh Kinga na Manta ma ban wanke robar ba,Haka dai zan hakura in zuba da safe a wanke,na ciccika Mana butocin kawai" dai-dai tana kwara ruwan cikin robar ruwan,Wanda yasa Maryam sakin ajiyar zuciya ta farka.

D'an jimm umma tayi,Dan saita ji kamar an sauke ajiyar zuciya Kuma daga cikin rijiyar,amma sai Kuma tayi tunanin Kila kunnenta ne,Dan Bata Saba Jan ruwan dare bene,yasa ta Jin hakan,aikuwa ta Kara zura guga tana cewa"yau Maryam Ina tausaya Miki ,Dan ban ma San irin bugun dazan yi Miki ba,laifi goma da ashirin,Allah ya dawo dake gidan kafin babanku ya dawo zanci ubanki,Dan nasan idan Yana Nan nace Zan dakeki hanawa zaiyi,dai dai ta jawo ruwan ta Kara antayawa cikin robar,Maryam ta Kuma sakin ajiyar zuciya saboda sanyi,kun San ruwan rijiya lokacin zafi.

Daurewa kawai umma tayi ta kara zura gugan,dan wannan Kar kam da gaske taji anyi ajiyar zuciya,hakan yasa zuciyarta Fara rawa amma wai ita jaruma saita dake,taci gaba da antya ruwan cikin robar,jin da maryam tayi ruwan na neman  kawo mata wuya,yasata mikewa ta buga tsalle ta fito jagab da ita,ta zura a guje ta shige dakinsu.

Wata kara umma ta saki tare da karanta ayatul kursiyyu iya karfinta,tana nan tsaye Kuma ta kasa sakin gugan yana hannunta,irin d'an dutsen nan na rijiya ya rike gugan Nan umma tawage Baki tana kuka da neman agaji.

Mallam Shu'aibu da shigowar shi kenan ya hango matarsa na makyarkyata da sauri ya karasa Yana fad'in"subahanallahi! Huwaila waye ya fada rijiyar,bawai garin jarabar Taki Kika jefamin Yara rijiya ba,ya fada Yana fuzge gugan hannunta,Yana lekawa rijiyar,ganin da duhu ba komai zai gani ba yasa ya juyo a fusace Yana fad'in,kin mun shuru ki fadamin meyake faruwa!

Cikin rawar murya da tsoro tace 'matashiyar 'yar ruwa ce ta fito daga rijiyar ta shige dakina".

Tsaki yaja,kafin ya saki gugan ya nufi dakin yaran,a zuciyarsa Yana fad'in yaga ranar da Huwaila zatayi hankali.

A kudundune yasamu Maryam da kayanta jikakku,tunda yaga Haka ya tabbatar da itace tayiwa uwarta haka.karasawa yayi inda ta kwanta kusa da Isma'il ya tashesu duka,Nan Maryam ta shiga rarraba ido,Bai nuna Mata wani bacin Rai ba,yace ta tashi ta cire kayan jikinta,aikuwa ta mike ta canza ,Nan yake tambayar ta ko taci abinci,Nan ma tace mishi ah'ah ,yasan za'a rina,Dan haka ya fita dakanshi ya fita kicin ya zubo mata,yace taci Yana zuwa.

Yana fita ya  tarar da Huwaila tsaye bakin kofar dakinta Taki shiga,Yana zuwa yaja hannunta ta shiga tittirjewa,ganin tana cijewa ya juyo yace "Wai miye haka ne Huwaila?ba fa na son sakarcin banza wuce muje,Dan Yara na baro wurin Ina son magana ne dake a gaggauce".

Ganin ya shige ciki Bai Kuma dawo ba yasa tayi shahada ta biyo shi,ta samu guri ta zauna tana waige-waige.

Bai kulata ba yace,"dama ba komai ya dawo Dani ba sai akan Maganar Maryam, Huwaila bazan boye Miki ba,komai ya faru da yaran nan kece sila, wallahi na tabbatar bakinki ne,gashi yanzu kin samu a damuwa,kullum maryama da kalar tsokanar da zatayo,a tsokaneta Kuma ta jawo magana Nan ma,ba babba ba yaro duk Kan me uwa da wabi takeyi,gashi Bata Jin tsoron ko mu iyayenta Dan kin Gama horar da jikinsu da duka,tasan bazai wuce muma dukanta zamuyi ba intayi ba dai-dai ba,Kinga yanzu abinda ya faru dazu,yanzu Haka maganar da nake Miki mijin Rakiya ne yaje da yaranshi maza manya har gurin san'ata sunce wallahi idon su idon Maryam sai dai wata ba ita ba,na rasa abinyi da kyar aka Basu hakuri suka bar gurin.To shine nake fadawa malam Garba abinda ke faruwa shine ya bani wata shawara yace in Kai Maryam almajiranta kawai".

Da sauri Huwaila ta d'ago ta kalleshi tace,"wace irin almajiranta Kuma malam ? Wai ma Isma'il kake nufi ko wa? Dan Naga dai shine namiji Kuma maza ake kaiwa almajirci ba Mata ba".

Murmushi yayi kafin yace ," Maryam dai nake nufi kamar yadda Kika ji,malam Garba yace babanshi Yana da almajirai Mata,idan yarinya ta gagara to shi ake kaima,sannan Kuma cikin yardar Allah sai kiga yarinya ta kimtsu ta samu ilimi,sannan bawai bara sukeyi ba,zamu had a Mata kayane kamar zata boading school,shima Kuma acan gidansa ana Basu abinci Dan suna mu'amulla ne kamar yaran gidansa,Ina gudun abinda Maryam zata jawo Mana ne Nan gaba in mun barta Haka.

Nanfa ya shiga gayawa Huwaila muhimmancin Kai Maryam makaranta.

"Naji malam na Kuma gamsu,amma kasan fa halin Maryam,kana ganin bazata iya dawowa ba?"

"Kada ki damu na shirya yadda za'ai tafiyar,Kuma yace min garin lungu ne can jihar jigawa ne".

"Shikenan malam, Allah yasa karshen wahalar kenan"

"Amin ya amsa,kafin ya mike Yana fadin ta hadawa maryam kayanta kala biyar,Dan da asubar nan zasu tafi a motar malam Garba.

Haka ko akayi Daya tashi dawowa ya tahowa da Maryam harda robar almajirai,dasu gari da dakaken kuli magi dadai 'yan wasu abubuwan bukata na 'yan makaranta🤣.

*********

Asubar fari suka fito aka tashi Maryam Huwaila ta  sallara mata wanka,itadai Bata cewa komai,ana shiryata ana Mata nasiha.

Gani sukayi malam ya fito da zundumemen buhu yace"maryama ta taho ki shiga Nan kinji"

Make kafada tayi alamar ah'ah,Nan ya shiga.lallabata harta yarda ta zura kafafunta tace"baba kasheni zakuyi?"

Zaro ido yayi yace "injiwa yace Miki kashe ki zamuyi?"

"Gashi Nan zaku je ku jefani a ruwa".

"Ah ah,madinan Nigeria zamu kaiki ki sauke farali,shiyasa muke son mu boyeki anan,kar Yara su ganki suce Suma sai anje dasu,bayan ke kadai ce 'yar gata...."

Bai gama ma maganar ba,yaga ta shige buhun tana fadin"to ummana Allah ya kaddara saduwar mu,nidai yau Zan hau jirgi" sai Kuma ta fitoda kanta tace,"to amma baba a maleji zani ko Kuma a booth,da Naga za'a Sani a buhu?"

"Ai a kujerar boye Zaki shiyasa,Dan Haka ma Zan yanka Miki inda Zaki dinga Shan iska bakida matsala kinji".

Komawa tayi tana fadin,baba k'ulle bakin buhun muyi sauri Kar jirgin ya tafi,amma Allah ya taimaki ummita,da nace wallahi saina mata dukan tsiya,amma yanzun ma idan na dawo indai ban manta ba saina dake tan".

Haka malam Shu'aibu ya daure bakin buhun,bayan ya yanka mata wani gurin,yace tasa hancinta dai-dai gurin,Dan ta dinga Shan Iska,Nan ya kinkime ta zuwa bakin motar.

Malam Garba ya bude musu gidan baya yasata, shima malam Shu'aibu bayan ya shiga,yayin da Huwaila ke tsaye tana musu sallama da addu'a Allah ya tsare,tana Jin ba Dadi rabuwa da 'yar tata,badan rashin lafiyar Isma'il ba da da ita za'a ,Amma tana musu fatan sauka lfy da Kuma fatan samun shiriyar 'yar tata,ance kowanne yaro da kalar kuruciyar sa,to ita Kam ta Maryam ta dabance.

 Jin an tada motar Maryam ta saito bakinta saitin bular buhun tace"mama ke bazaki filin jirgin ba?"

"Eh Zan biyo ku daga baya kinji mairo ta,ta fada tana goge kwallar data zubo mata.

Haka aka ja motar suka tafi suna fatan sauka lfy.

****

Da yake tsakanin Kano da jigawa ba wani nisa,Koda Tara tayi sun shiga garin,a irin hakan ne,malama Garba ya kalli malam Shu'aibu yace,"Amma fa munyi sauri,duk da ba wani nisa tsakanin Kano da jigawa,amma gashi har mun iso".

Yana shirin bashi amsa,Maryam ta saito bakinta tace,"wace jigawa Kuma? Badai wadda nakeji a state and capital ba? Kenan a filing jirgin jigawa zamu tashi?"duk ta jero wannan tambayar tana jiran amsa.......

_to readers Ku fada Mata gaskiya mana🤣_

*Gaskiya Naga ruwan comments jiya,na Kuma gode muku masoya Allah yakara kauna,Ku tayani addu'a Banda lfy wlh*

*Alkalamin khady* ✍

🌀🌀🌀🌀🌀🌀🌀🌀🌀🌀🌀

        *_YAR CASKALE_*

     ( _Sanadin bakin uwa_)

*بسم الله الرحمن الرحيم.*      

     Sai yanzu suka San sun tabka katobara na ambatar sunan garin da sukayi,Dan Haka dukansu suka kalli juna da ido kafin malam Garba yace,"wato malam Shu'aibu,Inka fahimci wani abu, shi zuwa madina a biyo ta jigawa sai Mai babban rabo,yanzu dai kaga sunan fa garinmu na asali shine bakada suna,amma yaran zamani suke kiranshi da Kano,bayan Kuma in zaka shekara cewa a kaika Kano bamai ganewa,inhar ka fita daga garin,sai dai kace a kaika kanoma,Kuma fa Inka sake mutum Bai gane ba kace ya kaika Kano to lamari ya b'aci,Dan gidan wannan mashahurin d'an yankan Kai za'a kaika wato d'an kano,dan Haka gara kawai kayi zamanka inda Allah ya ajiyeka".

Murmushi malam Shu'aibu yayi,danya fahimci inda zancen ya dosa,Yana shirin yin magana suka k'araso karamin kauyen,kofar gidan malam Jafaru mahaifin malam Garba.

Jama'ar garin sunyi murnar ganin malam Garba,Dan haka duk alamajiran malam suka shiga murnar ganin d'an malam d'in,dan ko ba komai Yana kawo musu tsarabar lemo da biredi,kun San dai k'auye,duk k'in ka da biredi ko baka ci,to idan kaje k'auye ka kwana biyu,wallahi saika yi marmarin biredi😜

Tunda motar ta tsaya malam Shu'aibu ya zagaya ya kwance Maryam a buhu,wadda ya zuwa yanzu ta jik'e  da zufa,aikuwa Yana bud'ewa ta Fara rarraba ido,Nan idonta ya sauka akan tarin yaran da suka kewaye su.Zaro ido tayi kafin tace,"baba yana ganni cikin ba'kak'en fata,ba dai ta filin jirgin k'auye zamu tafi ba?"

Dariyar data bayyana hak'oransa ya yi ,sannan yace,"ai gurin bita muka kawoki,Kinga Yara can dayawa" yayi Mata nuni da tarin yaran dake zaune duk rike da alluna,sannan yaci gaba,"muna hanya aka fad'a Mana sai mun Fara kaiki gurin bita tukun,Dan haka muka kawoki anan in kin Gama haddace komai saiku wuce kawai,lokacin ma yarinyar ta k'ara girma ko?" Ya karasa maganar Yana shafa kanta,kafin ya kamo hannunta suka fito,yayin da suka doshi rumfar da malam Jafaru  yake.

****

Duk abinda yakamata ayi Kuma su Sani dangane da zaman Maryam anyi,Kuma Alhamdillah duk malam Shu'aibu ya gamsu,bayan sun gama ganawa akace a dauki jakar Maryam a shiga da ita ciki.Duk k'iriniya da rawar Kai da Kuma son ke ta hazo na Maryam Saida ta zubda kwalla da babanta zai tafi,bayan yayi Mata nasihan ta daina rashin ji da sauran k'iriniya,ta tsaya tayi haddarta Dan ta kasance a 'yan tashin farko.Haka suka rabu bayan ya bawa malam kud'i yace a dinga bata intana bukatar wani abun.Kuma itama ya zaro nera goma sabuwa fil ya Bata,hakan ya d'an sanyaya ranta.

****

Bayan an shiga da kayan Maryam itama ta shiga gidan malam.Babban gida ne irin na k'auye Daya kunshi bangarori da dama,matan malam biyu,yayin da duk yaransa maza ne baida 'ya mace ko d'aya.D'akin da aka Kai kayan Maryam,d'akine da akayiwa kanta irin wadda akeyiwa almajirai maza,sai dai su abin birgewa harda katifunsu.kuma dakin duk da na kasa ne amma a lailaye yake da sumunti,Kuma an shimfida musu katon buhu,inda kusan duk Mai gata a cikinsu ita keda katifa,wasu Kuma bargo,wasu Kuma tabarmi,daki biyu ne irin hakan,yaran matasa ne 'yammata,sai Kuma irin su Maryam d'in,dan gaskiya kusan sune ma kanana.

*****

Matan malam akwai iya salame itace uwar gida kasancewar mahaifiyar su malam Garba itace  matarsa  ta farko ta ladan noma Allah yayi Mata rasuwa da dadewa,a yanzu dai salame uwar gida itace  yaranta duk manya maza,Dan malam Garba shi kadai ne mahaifiyar sa ta haifa.Sai matarsa ta biyu Zuwaira,ita ma yaranta duk mazan ne,amma kuma sune kanana,duk da ta daina haihuwa,autanta bazai wuce shekara 8 ba.

Zaman gidan malam Garba shima zamane na kishi,irin kishin kauyen nan.sam matan Nan basuda mutunci yaran da aka kawo irin su Maryam,su keyi musu shara da wanke-wanke harda girki.Idan kaga suna haba-haba da yarinya,to sunsan 'yar masu dashi ce,iyayenta in sunzo suna musu abin hasafi,Kuma in an kawowa yarinya kayan dad'i suna sammasu.

Tun daga kawo kayan Maryam da suka bude sukaga kayane na dangin irin namu ya ku bayi,Nan suka hau gatsine-gatsine,basuyi Mata wata tarbar mutunci ba.

*****"************"******

A d'an wannan lokacin zamu iya cewa marayam ta sake,dan ba ruwanta da bakunta,sa kanta da tayi a zata keta hazo,yasa bata fara Nuna Hali ba,Kuma Bata Fara halartar karatun ba,tunda litinin aka kawota,malam yace ta huta zuwa asabar saita Fara daukar karatun.

A iya wannan kwankin Maryam ta Fara fahimtar halin matan gidan,tazama mage Mai kwanciyar daukar Rai,saika rantse Bata San wani abu Wai shi rashin mutumci ba.

Yau aka tashi a dakin su Maryam anyi sata,aikuwa Nan fa gida ya kacame aka shiga tone tonen kaya,dayake yarinyar da akawa sata,wata 'yar kaduna ce,Kuma 'yar masu dashi,sosai su Zuwaira suke karuwa da ita,hakan yasa sukafi kowa zakewa akan abin,nan ko suka shiga bincike kayan kowa,ganin Basu samu ba yasa salame tsayawa ta rike k'ugu tace" Ni fa gaskiya abin Nan akwai abin mamaki,tunda muke cikin almajiran malam babu Wanda yataba Mana sata,nidai inaga wannan yarinyar" ta nuna Maryam" inaga sata ta addabi jama'a da ita shiyasa suka dungumo ta suka kawota gun malam,Wanda shi kowacce tantariya a cewarsa zai iya da ita,to ai Sai ya zo yayi Mata kafi,tun kafin ta Gama damu".

Dafe kirji Maryam tayi tare da zaro ido tace,"Ni d'in ce barauniyar ko wata?"

Zuwaira ce tayi caraf tace,"uwar wace bakuwar zuwa da bamusan halinta ba inba ke ba".

Hawaye Maryam tafara yi sannan tace" Ni d'in Nan 'yar Karamar yarinya Dani Ina Zan iya wani sata,Kuma ma idan nayi satar abinda kukace Ni da Banda aljihu Ina Zan boye,wallahi tunda kukaimin sharri da banyi ba ma nayi d'in".

"Dan ubanki mu kike murgudawa Baki,sharri zami Miki ko me?"

Maryam dai batace komai ba illah kuka data Fara yi, a zuciyarta tana jin ita Tama fasa zuwa makkan tunda akayi haka,gara azo a koma da ita gida tama yiwa ummita dukan datace zatayi Mata.

Haka dai aka karaci tujarar aka gama,shi malam ma baisan abinda ke faruwa ba.

*****

Ranar asabar kuwa kamar yadda Maryam taga kowa nayi itama Haka tayi,duk da ta tashi da kewar yayanta Isma'il da Kuma mamanta,tace ba yanzu zata tuna babanta ba,su din dai ta damu dasu da son gani,Dan tasan yanzu da umma ta lakada Mata duka yafi a kirga.Ina sonki ummana ta furta a hankali.Dayake duk kusan 'yammata ne shiyasa bamai bi takanta bare har ya tabota.

Yau su Maryam an hallara a makarantar,rumfar malam ta cika,Yara da manya,dayake ya hada da yaran gari suna zuwa daukan karatun.

Kamar a boko Haka malam ya dinga wa Maryam interview,bai samu komai ba,illah fatiha,Dan itama da kyar takaita,yayi mamaki kwarai,inda yasata ajin Yara aka Bata allo da aka rubuta basin mi'a ra,aka ce ta Fara da nan.

Aji-aji abin nasu yake cikin tsari,Dan Haka ajin Yara aka kaita,duk da itama yarinyar ce,amma tafi son akaita cikin manya,aikuwa nan Saida ta bayyana a fuskarta Bata so ba.

Tana zaune amma ba karatun take ba,wata yarinya dake bayanta,ta bude murya tace "malam ga wata Bata karatu".

Aikuwa malam ya zaburo Yana fadin "wacece?"

Nuna Maryam tayi,aikuwa ya tsulawa Maryam bulala,har Saida yayi Mata bulala biyar,Yana jaddada Mata Nan ba gurin Wasa bane.Kema dagas Maryam babu ko hawaye, aikuwa ta rasa me zatayi wa yarinyar ta huce,Nan ko ta dage ta gallara Mata mintsini,yarinya ko ta callara ihu,ko kafin malam ya juyo wata ta bude Baki da niyar Kai Kara ita data kusa da ita,aikuwa ta Maryam ta ankara,ta Kama kawunansu ta gwara,Suma ko kukan suka saka,Nan da Nan tahau rankwashin yaran da Kuma gwarawa wasu kawuna,kukansu ya karade ko'ina Wanda ya jawo hanakalin malam d'in,dama sauran wadanda ke karatu.

Ganin malam yayo gurin da Dan ganin duk yaran sun rude yasa ta kwasa da gudu tayi cikin gida,Wanda tana shiga dai-dai salame ta gama miyar dumamen tuwo,Dan jiya miyar karewa tayi,shine malam yanzu ya Aiko yace a bashi dumame Dan hantsi yayi yunwa yakeji,shine salame gimbiya tace  yadan dakata Babu Miya za'ai sabuwa,yace to a kada Masa miyar kubewa,aikuwa tana saukewa Maryam na shekowa,akuyar dake tsaye bakin danga ta zabura tayi ciki da miyar Maryam na bayanta,aikuwa har wani salo miyar ta bayar gurin zubewa ji kake lemmmmmmmm........

_nagode da addu'arku Alhamdillah,Ina sonku sosai fans,Naga comment dinku ya girgiza zuciyata,da yasa nayi Mana addu'ar Allah yakara kauna.

*Alkalamin khady* ✍

🌀🌀🌀🌀🌀🌀🌀🌀 🌀🌀🌀

       *_'YAR CASKALE_*

   ( _Sanadin bakin uwa_)

                  *NÀ* 

      *KHADIJA USMAN*

     (  _Real Tame Gari_ )

*بسم الله الرحمن الرحيم*

        "Kam balastin!" salame ta furta a fusace,hakan ko ya jawo hankalin Zuwaira dake d'aki tana magana da yaranta.Dukansu tsaye sukayi suna kallon maryam,wadda ta tsaya wuk'iiii tana kallon kowa.Ganin hakan yasa salame yo kanta tana fad'in"yau Banga shegen Daya Isa ya hanani cin uban yarinyar Nan ba,Ni dama tunda aka kawota Bata kwanta min ba Dan Haka yau sai kinsan kin taba salame".

Shan gabanta Zuwaira tayi tana fadi'in"ah ah salame,gara ki Kira malam ki fad'a Masa,dan kin San Bai bamu izinin dukan dalibansa ba,Dan Haka Ni ba ruwana".

"Dayalla gafara can tsohuwar munafuka,wato Dan ba miyarki aka zubar ba shine Zaki ce kada in daketa,ke uwar tausayi,harda wani yen yen yen! Mayam jeyi fata" tayi maganar tana kwaikwayon Wai maganar zuwaira.Dan haka saina daketa wallahi".

Tsalle Zuwaira tayi taci d'amara tana fad'in" Ni Kuma zanga uban dazai tab'ata,miyace an zubar,Kuma ma ai akuyar lado ce ta zubar kibi akuyar Mana ki daka in gaskiya kike bi".

Aikuwa Nan hayaniya ta kaure,yaransu ma suka shiga cikin rigimar,itako Maryam tana tsaye gefe tana kallonsu,ganin sai cacar Baki sukeyi sunki suba hammata iska yasata fad'in"mu in zakuyi kuyi dan Allah kubar sa Mana rai,nagaji da kallon tsohon yayi".

D'aya daga cikin yaran malam me suna Idris ya kalli Maryam yace"A daina sa muku rai da me?"

"Da fad'an Mana,in zasuyi suyi kawai musha kallo".Suna Shirin yin magana sukaji sallamar malam da gyaran murya,Nan da nan kuwa kowacce ta nutsu,dan duk bala'insu,to yanayi musu kwarjini kuma basayi a gabansa,Dan haka suka nutsu kowacce taja baya.

Tsayawa yayi Yana Kare musu kallo kafin yace "Ku kuma lfy naganku tsaye kamar tab'are?"

Zuwaira ce ta gyara tsaiwarta sannan ta ce,"wallahi malam gara da Allah ya kawoka,wai fa wannan 'yar kwiciciyar yarinyar ce,sabuwar dalibarka,ta shek'o da gudu inaga ko Kashi takeji,shine tsautsayi yasa tabi takan miyar da Yaya salame tayi,to shine fa tace yau saita Mata mugun bugu,shine na hanata nace tabari idan kazo ta fad'a maka,shine ta taso zata dakeni".

"Ke uwar 'yan sharri!cewar salame,ni d'in ce nace Zan dakeki,to in dakeki ince na daki wa?"

"Kin daki uwarki,shegiya Ni Zaki tambaya ma in kin dakeni kice kin daki wa? 'yarki ce ni ko k'anwar ki,in kina ganin damata ko zamu gwada ne.Jin hakan yasa salame fusata suka kacame da dambe.Su malam da ke gefe sai sukaja da baya,Dan wata mulmula da akayi da Zuwaira ji kake makkkkk an maka ta da k'asa.Ganin hakan yasa Maryam rugawa da gudu, ta dauko wata k'arama da wani sillen Kara tazo ta tsugguna saitin inda aka tàushe Zuwaira,ta shiga kid'a tana fad'in"jaruma! Jaruma! Baba Zuwaira jaruma! Wannan kid'an ya fargar da Zuwaira taji wani sabon k'arfi,aikuwa saita juye da salame ta shiga kintsimar ta,ganin haka yasa yaran sukayo caaa! malam ya dakatar dasu,Babu wanda ya raba su,malam ya Hana,saida suka gaji sannan suka Bari,bayan an daddaki bakin juna.Kuma har wannan lokacin maryam bata daina kid'an ba.Sai da kowacce ta koma gefe tana mayar da numfashi, itako Maryam ta janye fanteka gefe ta zuba musu ido bayan ta tallafe fuskarta da duka hannuwanta biyu.

Shi kam malam baice dasu komai ba,illa zuwa da yayi ya kama hannun maryam yaja ta itako batare da Nuna tsoro ba ta bishi,Dan tasan dai bazai wuce ya daketa ba.

D'akinsa ya nufa da ita,batare da yace da ita komai ba ya zaunar da ita Kan wani buzu dake gefe.Wata jaka ya jawo ya dauko wani daurin magani ya jawo wani kwano ya dauko d'aurin rubutu ya tsiyaya a Kofi ya hada da wannan maganin.Yakai wajen minti biyar Yana Kara tofa addu'a a ciki,sannan ya mikowa maryam yace ta karba tasha.

Zaro ido waje tayi sannan tace"miyau d'in zansha malam?"

"Wane irin miyau Kuma maryama,bakya ganin addu'a nayi miki,Dan haka yi hakuri karbi Kisha kinji mairoro" ya fad'a Yana Mata alamar rarrashi.

Karba tayi takai bakinta da niyyar sha sai Kuma ta dawo dashi tace"tsakaninka da Allah malam ka wanke bakinka kafin kayimin addu'ar Nan?"

Yak'e malam yayi yace "nawanke Mana baki gani ba tun safe nake asuwaki".

"Tab da da asuwakin safe zaka tofeni wallahi bazan Sha ba" ta fad'a tana dungurar da kofin.Duk yadda malam yakai ga lallaba ta kin Sha tayi,hakan ko ya fusata shi,Saida ya dauko wata narkekikiyar bulala wadda yake maganin irin su Maryam da ita ya zuba mata,.Duk yadda ta Saba da duka Amma taji wannan bulalar ta dabance,aikuwa ta shiga canyara kuka,shi kuwa Saida ya tabbatar tayi laushi sannan ya kyaleta Kuma bayan ya tabbatar ta shanye rubutun,ya fada Mata da niyyar da zata Sha a zuciyarta amma sai cewa tayi a zuciyar tata"ka da Allah ya shiryeni".

**************

Wannan dukan da malam yayiwa maryam Saida ya sata zazzabi,dayake kusan d'aliban suna da had'in Kai a wannan fannin Kuma ganinta k'arama yasa suka kula da ita.Babanta yayo Mata aike amma baizo ba hakan yasa ta samu k'arin wasu kayayyakin,wanda suke masu dadi,duk da take yarinya Amma ta lura da halin matan malam,Dan Haka saita Zama zakara me neman suna bada kwaya kaci tsakuwa,hakan yasa suka d'an Fara janta a jiki,duk da su a tsakaninsu babu wata jituwar kirki.

Tun dukan da malam yayiwa maryam yasa ta nutsu,Nan shida kanshi malam ya Kira babanta Yana Masa albishir da ci gaban da aka samu,nan kuwa ya Nuna farin cikinsa har yake fadawa huwaila,wadda tace in an kwana biyu zasu zo suga Maryam din.

************************

Yau ta tashi da niyyar aiwatar da kudurin dake ranta,Maryam yarinya ce Mai ra'ayin rik'au,batada hak'uri Sam,duk da batada yawan shekaru,amma tanada akidar rama abinda aka Mata,sannan ga bak'ar mugunta a gun Yara sa'anninta,Sam batada tsoro ta Saba da duka da zagi,hakan yasa duk wani duka ko hargagin mutum baya tsoratata.

****

Duk da irin kyautar datayiwa su salame,hakan baisa sun barta haka ba,Saida suka bi suka k'ara da wasu abubuwan a gabanta,Dan Haka tace Suma sunci bashi.

Laraba me d'an bagalaje,irin narka-narkan matan Nan ne,saboda ma girmanta yasa tak'i auruwa,Dan gaskiya ita d'ince komai nata na musamman ne,hakan yasa dataga tak'i auruwa,saita Fara sana'o'i kala-kala,da sana'ar cikin gida takeyi,to kun San matan aure da cin bashi,yazamana idan mace taci bashinta,har gidanki har dakinki zataje ta jawo ki,in kin Bata kudinta kin tsira,in Kince Babu kuwa,Nan zata kamaki kamar 'yarta taita jibga,har sai anzo an kwaceki,hakan da takeyi ne yasa duk aka daina siyen kayan ta.Saita yanke shawarar komawa sana'ar yara,Kuma da biyar goma tana samu abinta.Tunda Maryam tasan da ita duk wani tattalin arzikinta ya Fara k'arewa a can.

Yauma can ta nufa,tana zuwa kuwa laraba tahau washe Baki,Dan jininsu ya had'u Dana maryam,aikuwa ta tsugguna tana me kokarin bude murfin da aka rufe farantin d'an malele,Saida ta k'ara zambada yaji a iya Wanda zata iya siya,dayake yau batajin cin d'an ba galajen ,d'an malelen take sha'awa,kuma gashi yau yajin laraba yasha kafi zabo yayi chauuu dashi.

   Jin cikinta kamar ta shafa mota ga wani mugun kwadayi datakeji,ji take idan aka Bata farantin d'an malelen tana iya cinye shi.dan haka ta gyara zamanta saman wani d'ab karamin dutse tace,"Anti laraba kin San me?"

Dai-dai tana make wata yarinyar data siyi d'an malele ta tsaya lasar faranti tace" sai kin fad'a mairo?"

Gyara zaman ta kumayi sannan tace "Wai malam naji yace Yana sonki".Tsabar farin cikin Jin wannan kalmar me tsada yasa laraba ta saki Baki da hanci ta kasa motsi,illa jawo hannun yarinyar data make yanzu da tayi ta dan gwarar da ita,da kyar ta iya bud'e baki tace "cinye duka"Aikuwa yarinya ta gyara Zama tana washe baki,ganin haka yasa itama Maryam matsowa tana saka hannu suka hau cin d'an malelen,yayinda laraba take fad'in" taho farar yarinya me farin labari ki k'ara fad'a mun inji a wane kalar yanayi ya furta Miki Yana so na"

"Um um Anty laraba, Bari in gama tukun"sam laraba tak'i barin Maryam ta sake da cin d'an waken,fad'i take ta taso inta Gama Bata labarin zata yi Mata Wanda yafi wannan dad'i,amma Sam Maryam tak'i bari.Ganin haka yasa laraba tasowa cak tayiwa Maryam daukar jarirai ta zauna ta d'ora ta bisa cinyarta tana fadin,bani labarin malam ja'afar d'ina ta fad'a tana karkada ido".

"Nidai gaskiya Anty laraba ki daina marmar da idon Nan kina tsorata ni kamar fa zabi yar aljana haka Kika koma".

Duk da taji haushi amma Dan Jin ance ana sonta ta maze tace to na daina fad'amin kinji,Dan in munyi aure da malam bazaki k'ara kwana d'akin Nan ba,sai d'akina kece 'yar tayin kwana na".

😳"amma ba gado d'aya zamu rink'a kwana ba dai ko?"

"A gado d'aya mana,ai Ni yanzu banida wadda ta fiki".

"Har babarku da babanku?"

"Eh Mana,yanzu dai tashi muje nayiwa malam girki me dadi,ki tafar mishi da shi".

Aikuwa suka rankaya gidansu laraba,ranar ma danba galajen harshi kyautar shi ta bayar.

Danwaken fulawa tayiwa malam,aka daka Masa had'ad'd'en yaji Wanda yaji onga,itama Maryam an sammata nata nana ta k'ara ci ta sud'e kwano sai kace me cikin zani.

Cikin kwanukan da aka d'ebi shekaru ana tarawa Dan jiran ranar aure.Ciki aka dakko falleliyar langa aka zubawa malam a ciki ,har Maryam ta d'auka zata tafi saita ajiye.Da sauri laraba ta kalleta tace "tawajena ya akayi ne?"

"Ba komai,kawai jinai bazan iya Kai Masa bane,abin yayimin nauyi"

Da sauri laraba ta matso tana fad'in"haba 'yar d'akina ,taimaka kikai Masa,kice Masa Nima Ina sonsa ungo wannan ma,ta ciro naira ashirin ta  Bata, aikuwa Nan da Nan Maryam ta d'auka ta fice.Laraba dake tsaye mamanta na tayata murna kawai saita buga tsalle,Amma abin mamakin ko rabuwa da k'asa batayi ba,illa mazaunan ta da sukayi sama da k'asa da Kuma teb'arta datayi rawa.

***********************

Tana shiga gidan cikin sa'a ta Sami duk ahlin gidan a hallare,aikuwa gaban Zuwaira taje ta mik'a Mata d'anwake,Koda Zuwaira ta bude ta gani nasha-nasha da Mai,babu tambayar daga Ina,kawai tahau juyawa tahau kasaf ta shi,bayan ta jefa biyu a bakinta tana fad'in "um um um,gaskiya kowace tayi d'anwaken Nan ta kwararriya ce",Nan ta mikawa kowa ya d'auka.

Saida kowa ya cinye ana sid'e  hannu sannan salame ta juyo ta kalli Maryam,wadda Dan tsabar dadin da d'anwake yayi,an Manta da ita data kawo a rabo ko Bata ba ai ba,tana gefe tadau wani siririn Kara tana Wasa dashi a k'asa taji salame nacewa"'yar albarka Ina Kika samu uwar d'aki harta Baki wannan danwaken,Dan nasan wannan na musamman ne".

Batare data d'ago daga abinda takeyi ba tace"budurwar malam ce"

Wata irin kwarewa Zuwaira tayi,wadda tasata Fara kelaya Aman danwaken dataci,itako salame cewa tayi "wane malam din Kuma?"

Saida Maryam ta d'ago wannan karon,harda cewa zuwaira,"sannu baba" sannan tace "malam Mana,Daya dakeni rannan a dakinsa,malam dai na Nan gidan,baban su Idiris".

Cikin hargowa da bala'i dukansu suka shiga fad'in,malam yaci amanarsu wace shegiyar ce wannan,harda Masa girki,wato shiyassa yau yak'i cin abinci yace a koshe yake,ashe dama abincinta yake jira,aikuwa yau zaizo ya samesu,Nan suka kalli maryam sukace ta fada musu wacece ta aikota.

Cikin ko in kula tace" laraba tirela"

A tare suka dafa kirji suka maimaita "Laraba  tirela fa kikace!"

Hakan yayi dai-dai da shigowar malam Wanda Bai San wainar da ake toyawa ba yace "me laraban tayi naji ana Kiran sunan ta..........."

_kuyi hakuri wallahi Banda lafiya ne,Amma nasami sauki Amma ban warke ba,insha Allah idan na warware zaku jini sosai_

*Alkalamin khady* ✍

_Hakika masoya basa taba k'arewa a rayuwa,Allah yak'ara k'auna da zumunci amin_

_Gasikya ba abinda zance muku sai godiya_

*TAME GARI FANS NOVEL,1,2,3*

*KAINUWA FANS*

*HAUSA NOVELS GROUP 1,2*

*HAZAK'A GROUP*

*KOMAI DA RUWANKA GROUP*

*MUTUNTA JUNA GROUP*

*MASOYA NOVELS GROUP*

*MUK'ARU DA JUNA GROUP*

*KOWA NAMU NE GROUP*

*Kai alk'ur,an Kuna da yawa bazanma iya lissafa ku ba,dukka wadannan groups din,sune Kan gaba wajen yimin comment,nagani Kuma nayaba na Kuma gode,Allah yabarmu tare yabamu aron rai da lafiya*

_________________________________

   Dukansu shiru sukayi suna huci.Shikuma cikin rashin lura da yanayin su yak'ara cewa"nace me laraban tayi ake Kiran sunanta?fatan dai ba wani yaron bane ya tsokano ta,Dan ni bana son rigimar yarinyar nan wallahi".

     Tsaki salame taja sannan tace"dama Ina zaka so Yara su tsokano amaryar ka,tunda kasan abinda ka k'ulla,ashe shiyasa kwana biyu in an kawo maka abinci sai kace ka k'oshi,dama kasan inda kake zuwa kake cika cikinka,to asirinka ya tonu yau d'in nan,Kai inba ma rashin Sanin kala ba,me zakayi da laraba tirela, yarinyar da naji Yara na fad'in da daddare tifa take Zama,shi ne Kai zaka je ka kwaso Mana ita ko,duk tabi dare ta markad'e mu ace munyi hatsari da safe,to nidai wallahi zan furta haram,kawai ka sakeni nace astagafirullah daga baya" ta k'arasa zancen tana girgiza.Itama zuwaira ta amshe da fad'in" kema kenan Yaya da kukayi aure tun zamanin k'uruciya har aka girma tare,bare ni sabuwar zuwa wadda ko yau ya shek'e zan iya aure in haihu,da dai a auromin laraba tirela a matsayin kishiya,wallahi na gwammace a kaini gidan mahaukata in dinga musu burushi".

"Wai ni duk ku tsaya"ku wane munafikin ne yace muku zan k'ara aure,auren ma Kuma Wai yarinyar Nan laraba, yarinyar da aka Haifa a gabana".

    "Oho dai,ko ma dai Kai ka karbi haihuwar mudai bazamu yadda ba"cewar zuwaira,"Dan tun yanzu anayo maka wannan zazzak'an girkin Ina zaka iya hakura"

"Wane girki Kuma? au shi munafikin har ce muku yayi tanayo min girki kenan?

Samiran da aka kawo d'anwake salame ta dauko ta dungurar a gabansa tace"ga shaida Nan ai Kuma ga Maryam Nan ka tambayeta Dan ita ta aiko"

   "Hummm! Kawai malam yasami zarafin cewa,Dan ya lura yau sharri matan nasa sukeji,Dan Haka ya juya ya kalli Maryam dake zaune saman wani d'an dutse tana gwagwiyar taura yace"ke maryama waya Baki abinci ki kawo,Kuma wa akace ki kaiwa kikayi batan Kai Kika kawo Nan?"

   Saida ta tsotse kwallon ta yar sannan tace"Anty amarya ce tabayar a kawo maka,Kuma tace Wai kazo da wuri yau tunda ba makaranta,sannan Wai in fad'a maka,malum- malum dinka dakaje da ita rannan ita zakasa Wai kafi kyau,saika koma kamar halifa d'anka,sannan Wai ka tafi Mata da lemon Nan na jarka irin na jiya Wai taji dadinsa,Kuma Wai maganar kazar baba Zuwaira dakace......" Uban babanki!🙊 Malam ya furta a fusace bayan yayo kan maryam,wallahi kedai wannan ba k'aramar jaraba bace,ashe shiyasa aka had'oki aka kawomin ke,dayake uwarki 'yar k'aramar hukumar Gama ce,shine Kika zo ki gama ni da iyalina tun kin 'yar kankanuwar ki Ina ga kin girma Kuma,gashi marabina da ashariya tun banfi shekara shida zuwa bakwai ba,harna manta harrufan da ake hadawa ayi zagi,amma yau gashi kin sa na tunosu a guje,Dan haka yau sai jikinki ya fad'a miki,sai kin furta da bakinki cewar karya kike".

Dukansu suka Sha gabansa suna fadin yafara bugunsu kafin ya daki Maryam,danta Fadi abinda yake boyewa shine zai musu borin kunya.Hakan ya Kara fusata malam, musamman Daya ga dukkan dalibansa sun taru suna kallon su,hakan yasa yafara ball da duk wani abu dake tsakar gidan yashiga sababi.Nan fa gida ya kacame,inda Yana Fadi matansa na Fadi,abinda Bai taba faruwa ba a tarihin aurensu,hakan yasa wasu daga cikin yaran suka ruga suka kirawo wasu daga cikin abokan malam dake zaune kofar gida.

     Sam ba Wanda ya lura da sulalewar maryam,tsawon lokaci ana fama da malam da matansa suyi shuru amma Abu ya faskara,shi yanaso su fahimci gaskiyarsa su yadda baida wata alaka da laraba,su Kuma sunki amincewa.Zuwaira ce ta mike tana fad'in,ai wallahi tunda kaki sakinmu to daga Kai har amaryar taka inta shigo zaku gane kurenk......" Maganar ta makale ganinta ta shigo famkam-famkam,aikuwa da matsiyacin gudu Zuwaira ta shige dakinta ta banko kofa,yayin da salame tace"ke kuma lafiya Kika wani shige d'aki ko ya tsorata ki ne da idanu,to Ni yanzu Sam kallonsa baya firgita ni,Dan Haka Bari na karasa abinda Baki fada ba,idona idon laraba wallahi sai dai buzun t........" Itama ta kasa k'arasawa ganin an budawa laraba hanya ta nufo ta.

   Wata irin k'ara ta saki tana fadin"na shiga uku malam,badai aikawa kayi aka kirawota ba,muna Nan muna tsara yadda za'ai muyiwa dakin da zata zauna saukar kur'ani ,shine ka aika a kirawota salon ka wahalar da amarya,sannunki da zuwa amaryar mu,yanzu nake cewa idonki idona saina gode Miki bisa dawainiya da malam" ta karasa maganar tana me karkade tabarma Dan laraba ta zauna.Aikuwa hankam-hankam ta shiga washe baki,ta juya ta nufi gurin Zama,Dan dama Maryam ce taje tace Mata Wai tazo malam nason ganinta zai musu nasiha,shine fa ta debo jiki ta taho,Dan Koda ta fadawa uwar cewa tayi taje kawai,inma ba matsala tayi zamanta sai su biyota da kayanta a daura aure da la'asar,ita duk Bata fahimci ma abinda matan malam din ke fada ba,shiyasa take fara'a, musamman data gansu duk Ahlin gidan a had'e hakan ya k'ara tabbatar Mata da gabatar musu da ita zaiyi,"kaiiii gaskiya malam d'an soyayya ne" ta furta a zuciyarta........

_Idan naga comment dayawa zaku Kara birgeni,sannan ga Wanda ke cikin group Dina,bazan gaji da shara ba,domin duk wadda Naga ta karanta babu comment ko tana zaman labe to zata jita a waje,sannan duk group din da kukaga na daina musu posting,to basa comment ne,Dan haka kada aga laifina Kuna Raina masoya._

*Alakamin khady* ✍

  🤣🤣🤣🤣🤣🤣🤣🤣🤣

Gaskiya na Dade Banga comment din Daya dinga bani dariya ba,kamar jiya da yau,Ashe Haka laraban malam keda masoya,to muje zuwa danjin yadda zata Kaya.

😂😂😂😂😂😂😂

________________________________

     Ji malam yakeyi kamar yayi hauka yau,Dan inya juya suka hada ido da laraba saita sakar mishi wani makahon fari,Wanda ke Kara sashi yaji wani yarrr,idan Kuma yakai duba ga inda take zaune yaga yadda ta mamaye fiye da Rabin tabarmar Saiya ji gabansa ya fad'i,Dan Haka ya kasa cewa komai,illah laraba daketa zuba mishi murmushin soyayya🙊.

Suna a Haka Zuwaira ta Dan bude K'ofa ta leko,Dan taji batajiyo ihun kowa ba,hakan yasa tace Bari ta fito taga meke faruwa.Ganin Maryam dare dare bisa cinyar laraba daga fitowarta ta kasa hakuri tace" na shiga uku,ke laraba nono kike Shirin Bata kome? Wannan shi ake Kira tayani kallon lalle a duwawu,inba Haka ba,ai gara kice a kaiki gidan marayu in nonon ne yayi Miki nauyi kike son ragewa,saikije ki rabar wa marasa iyaye sadaka,amma ba kizo ki dauki tsohuwar yaye ba kice Zaki shayar da ita".

Tunda ta Fara maganar laraba ta tsareta da ido,sannan ta Fara yinkurin sauke Maryam ta shiga kiciniyar mik'ewa.D'an autan malam ne yace" wallahi baba Zuwaira ki gudu,in laraba ta kamaki alkur'an dukan tsiya zatai miki,Kuma babu me iya kwatarki daga baba har babarmu gara ki gudu kafin ta mike".

"Ba inda zani,ita harta Isa tazo har gidan mijina tace zata dakeni wallahi da saina b'ara Mata Kai gida biyu "ta fad'a tana rarumo k'atuwar tabaryar da suke surfe da ita.

Itako Laraba,Sam hargagin Zuwaira Bai tsoratata ba,Dan Haka ta mike ta nufeta yayin da Zuwaira ta tattale ta d'aga tabaryar tana fad'in" kina k'arasowa Ina sauke Miki ita".Ganin da gasken zuwan zatayi yasa malam daka musu tsawa duka,tare da umartar kowacce ta dawo ta zauna.Cike da salo laraba ta juyo ta Fara bada wani taku Wanda take ganin zai jawo hankalin malam ji kake taffff,taffff,taffff.Malam baisan lokacin da yayi baya ba ya dafe bango Yana Kiran astagafirullah,saboda ganin manyan Kaya,yayinda ya dinga kallon matansa kamar wasu 'yan daudu,Dan gani yayi kamar halittun matan k'auyen aka hadowa laraba duka gaba da baya.

Malam labaran ne ya shiga fad'in" subahanallahi,malam yi a hankali kada ka Fadi,yakarasa maganar Yana me kallon bayan laraba,a zuciyarsa Yana ayyana sai an Dora bokin ruwa ko kwarya ta zauna das a bayan laraba saboda tudun mazaune,"Masha Allah" ya furta a fili.

Shikuwa malam nuhu Yama kasa motsi,illa ido Daya zubawa kowa a gurin,sai daga baya ya k'arasa ga malam din shima Yana tambayar lfy?,Yara kuwa duk suna Nan sun Sami t.v suna kallo.Ganin da salame tayi Zuwaira nata sababi shiyassa itama ta shiga nata sababin suka hadu gaba Daya.

Da dai akaga za'a Bata lokaci Nan malam yace kowacce tasami guri ta zauna zaiyi magana.Dan tsabar biyayya irinna laraba dukawa tayi,ai abinka da ba'a sababa take Taji kamar ta tsugunna Kan k'aya,Dan yadda kafafunta sukayi mata,batasan lokacin data sulale ba tana haki.

Bayan kowa ya nutsu dan har abokan malam suna Nan sannan yayi gyaran murya kafin yakai duba sa ga Maryam yace ta zo,.Kowa yayi tunanin bazata iya zuwa ba,amma kawai sai gani akayi taje gabansa ta tsugunna.

Kallo yaci gaba da binta dashi kafin yace"Maryam"

"Iyi" ta amsa

"Hmmmm" yace ya girgiza Kai yace "kina kaunar Allah da annabinsa?"

"Kaiiii sosai ma,Allah yasa Annabi ya ceceni" ta furta tana washe baki.

"Ai kuwa bazaki taba samun ceton ma'aiki ba muddin baki Fadi gaskiyar abinda yake faruwa ba,Dan koma menene,to kece silar komai bakar munafuka"

Hade fuska tayi jin ya kirata da munafuka,aikuwa saita kalli gefe tana gunguni.

    Nunata yayi da yatsa Yana fadin"wannan, wannan da gani uwarki tana zunduma ashar ta haifoki,Dan duk yaron da aka Haifa da Bismillah,bazaiyi abinda kikayi ba,Ni ba'ama taba kawomin makurar kangararru ba sai ke,Dan Haka ko ki fadamin gaskiya ko in tattara ki in maida ki gurin ubanki,tunda ba Dole sai a kanki Zan Sami lada ba".

Jin yace zai maidata gida in Bata Fadi gaskiya ba,yasata Fadi a zuciyata"aikuwa wallahi bazan Fadi giskiya ba,tunda in ban fada ba za'a kaini gida,inje inci uban ummita Dan na rantse saina daketa".kawai sai gani sukayi ta mike ta rike k'ugu tace "yehhhh!

Wani takalmi dake kusa da malam ya rarumo zai jefamata malam nuhu yayi saurin karbewa ya shiga bawa malam hakuri,ita Kuma akace ta zauna.

Bayan ta zauna malam ya Kara had'e Rai yace" Zaki fad'a kowa yaji gaskiyar zance kokuwa?"

Gyara Zama tayi, tai Zaman rak'uma sannan tace Zan fad'a yanzu kowa yaji,idan Kuma nayi karya a tambayi Anty laraba".Duka matan malam da harara suka bi laraba,sannan sukace "yauwa 'yar albarka yarinyar kirki Mai gadon fadan gaskiya,maza fad'i a gaban kowa yaji abin kunyar da malam yayi,Dan mun San bazaki yi Masa karya ba"

K'ara muskutawa tayi sannan tace" dama um rannan ne da malam ya kirani yace Wai babana yace baida kudin dazai aikomin,amma shi ba matsala in Ina bukatar wani Abu in tambayeshi,sai nace Masa to Zan dinga tambayar ku in baya Nan,shine yace Wai ah'ah kada na tambayeku bazaku bani ba ko na tambayeku Dan son kudi Ne daku,shine na tashi Zan tafi yakirawo ni yace Wai idan nasan wata 'yar bazawara k'atuwa a garinmu inyi Masa kwatance zaije,Dan ya gaji da ganinku a bushe,shine fa nace Masa Ni duk wadanda na Sani a garinmu sirara ne,shine yace na tafi.To bayan kwana biyu sai ya kirani yace Ina zani nace Masa gun laraba inci danmalele,shine yace dama Yana nemana zai aikeni gurinta,Wai idan naje ince yace Yana sonta,shine na fada Mata daga Nan ta amince take kawo Masa abinci kullum ko Anty laraba?"

Ta nuya akalar tambayar ga laraba,wadda sanyin Dadi yasa Banda murmushi ba abinda take zubawa,Wanda inba ka k'ura ido ba bazaka fahimci ma bakin nata bude yake ba,Wai Kuma har tana murmushi.Jin tambayar da Maryam tayi Mata danta k'ara burge malam,Dan gani takeyi duk ya shirya hakan ne cikin salon soyayya,Dan Haka ta lankwashe harshe da kashe murya tace"gaskiya ne,shiyasa ma nake sa masa onga a dukkan abincin da nake yimasa,danya cemin Yana son onga".

Wannan karon kam malam ashar din gaske ya lailayo ya mike su malam nuhu suka rik'eshi Nan ko ya shiga fizge-fizge Yana son kwacewa,Dan shima ji yakeyi kamar ya kashe Maryam koya huta,Dan Haka ya shiga fadin"ku sakeni ala gafarta,ku barni in kakkarya yarinyar Nan inkira iyayenta Suzo su dauki gawar ta,Anya ma kuwa  wannan yarinyar mutum ce,inko mutum ce da ganinta ba yarinya bace wallahi rikakkiyar wada ce kirar da can,Dan mu yaranmu na Nan Basu Isa su wassafa wadannan zantukan data fad'a ba".Yana kokarin Kara fizgewa sukaji hayaniyar mata duk kowa ya juya ga kallon bangaren da suka ji,suna jiran masu shigowa.

Wata kyamu shasshiyar tsohuwace ta daddage ta rangada guda tana sannan tace"Alhamdillah yau nagodewa Allah Daya nunamin wannan ranar,jikata zata amarce,Dama nayi alkawari Ni zanyi Mata gara,Dan tunda laraba ta Fara girma nake tarin kayan gararta,Dan so nake duk mijin Daya aureta yasan ya auri 'yar gata,yanzu uwatata ta aikemin laraba tayi miji Kuma mijinma na gwadawa sa'a wato malam Shu'aibu Mai abin mamaki,Dan Haka muka tattaro duk kayanta gasu Nan mun kawo,inya so tayi zamanta har zuwa ranar da za'a daura aure,kaga kafin ranar ma tasaba da matan ka an k'ulla zumunci,in Kuma yanzu kake bukatar a daura mu ashirye muke" ta karasa tana Kara rangada uwar gud'a,wadda tasa duka matan malam hasala suka juya suka kalli malam,Sai dai me? Leme suka ga malam Dan tun maganar tsohuwa ta farko ya sulale ya Suma,nanko laraba ta tare kayanta,yanzu Haka ma kansa Yana cinyar ta tana yarfa hannu da matso kwalla.........

🤣🤣🤣🤣🤣🤣🤣🤣🤣🤣🤣

*Gareku team laraba*

*Team Maryam*

*Team matan malam*

_A kafta_

*KU bani comment kuga posting,KU hanani kuga d'an Karen dankarewa* 😂

_mura nakeyi,irin Mai gigita mutum din Nan shiyasa na kasa katabus_ 😩

*Alakamin khady* ✍

_wallahi jiya da yau na Kuma Shan dariya,Naga alamar akwai masu halartar bikin malam da laraba_ 🤣🤣🤣

Masha Allah Ina yinku fans Dina fiye da yadda ma kuke yina😘

*************************

"Yau na shiga uku Ni salame,me Zan gani haka? Dama idan kaje zance akan katifar gargajiya ake d'oraka,wayyo ni Allah dauki Raina na huta da ganin wannan abin kunyar,ga 'ya'ya ga jikoki amma malam nashe-nashe akan cinyar mace Ku tayani gani jama'ar musulmi".ta karasa maganar tana d'ora hannu aka tare da razga sabon kuka.Itama zuwairar nata jidalin ta Fara da Kuka,Nan ko jama'a suka Sami abin kallo hatta 'yan kawo gara.

Kukan laraba ne ya k'ara jawo hankalin kaka tace"mun shiga uku,daga maganar aure sai takaba,aikuwa Koda malam ya mutu laraba takaba tahau kanki Dan sai kinyi Masa kin Sami wannan ladan".Jin an ambaci malam zai mutu yasa laraba canyarewa da kuka,Wanda yayi sanadiyar farfadowar malam,Dan ji yayi kamar an busa Masa usur a kunne.Wata kyakykyawar mik'a yayi,danshi ya d'auka duk abinda ya faru mafarki ne,jin kansa a lallausan filo yasa ya dad'a bankarewa Yana addu'ar tashi daga bacci,tare da wage Baki Yana hamma yasa hannu ya rufe Baki Yana shirin mikewa idonsa ya sauka Kan Zuwaira dake huci.Ganin hakan ne yasa yafara karewa kowa kallo Dan tabbatar daba mafarki yakeba.k'okarin ja baya yakeyi yaji ya dunguri abu da sauri ya juya aikuwa sai ji yayi laraba tace, "Alhamdillah gishirin zuciyata Allah ya karbi addu'a ta Dana dinga yi cikin zuciyata,wallahi malam daka mutu yau Nima mutuwar zanyi" ta k'arasa maganar tana marmari da ido alamun kuka.

Maryam dake gefe tayi caraf tace"in Allah ya yarda ma bazaku mutu ba saikun haifi Yara 'yan lukutaye inta taba musu kumatu ana Mana hoto a irin wayar babana".Wata irin fyaud'a malam yakaiwa Maryam Yana daga zaune,aikuwa ta goce ya maki kasa,a zuciye ya shiga fad'in"wallahi Maryam idan Kika shiga hannuna sainayi gunduwa-gunduwa dake"

Tana dariyar shakiyanci tace"kaga ko sai ayi miyar biki Dani,ransa ne ya Kuma hasala ya k'ara yunkurawa Yana fad'in" wannan wadar yarinyar kisan gilla shi yafi dacewa dake a halin yanzu".

"Haba masoyi"yaji laraba tace, kalmar data sashi makalewa jikin bango,itako tana matsowa tace"Ni bana son kayiwa Maryam komai,dan 'yar arziki ce,Ina sonta,in munyi aure ma gurina zata dawo da Zama ko darling?"ai Duka muatanen gurin kowa baisan sanda ya rungume Dan uwansa ba Jin kalmar da laraba ta Kira malam da ita.Shiko malam tsayuwar da tayi akansa ne Saiya ke ganin kamar giwa ce tayi Masa rumfa,Dan son ta kauce ya shiga furta"kwarai kuwa ai gurinki zata zauna" Jin dadin kalaman malam yasa laraba muskutawa ta zauna a gefen sa batasan da hannun malam a gurin ba,Dan inda ta yanka zata zauna ta dauka bazata kusanta kwarai dashi ba,ai kuwa ji kake kurusssss🤣hannun malam yayi k'ara yayin da malam ya kwalla wata siririyar k'ara,itako Laraba Fadi take,"oh Kunga na zauna akan Kara ban lura dashi ba",ta fada tana muskutawa gefe Dan Jaye Karan,aikuwa tayi ido biyu da hannun malam Wanda malam din ya zuwa yanzu kwallar azaba ce kawai ke shatata,su kuwa mutane tunda hannun malam yace b'asss kowa ya zaro ido yakuma rasa bakin magana.

Cikin kidimewa laraba ta yunkura ta tashi danta matso gun malam sai ji tayi yace"kina k'arasowa Ina tsine Miki albarka" ya k'arasa maganar Yana yiwa malam nuhu alama dasu zo su d'aga Masa hannun sa.Cak laraba ta tsaya takasa motsi,yayin da Kaka tace" kul 'yar Nan,danki samu albarka muka kawoki gidan nan,Dan Haka  duk abinda yace kada kiyi to ki bari,Dan bama fatan kiyi zawarci,Dan Haka zauna Nan idan Nan yake son ganinki" aikuwa sai laraba ta koma ta zauna,yayin da duk ahlin gidan malam dama makotan gidan na sauran bangarori suka shigo,Dan Jin gudar da kakar laraba tayi,yasa sukazo Dan ganin meke faruwa,nan suka iske wannan lamari Suma suka tsaya kallon t.v ,Dan haka kowa ya Kama k'unshe tashi dariyar,Dan hatta matan malam Saida suka Dara wannan karon,duk da takaicin dake cin zuciyarsu.

Inda Allah ya taimaka Malam labaran ya iya ire-iren wadan Nan gyaran shiya duba hannun malam ya tabbatar karaya ce,Nan yace Bari yaje ya kawo kayan gyara.sam malam ma yarasa me zai yi, yau dayasan inda zaiga 'yan Boko Haram ,ba abinda zai hana Bai damka musu Maryam sunyi gaba da ita ba,inyaso yacewa ubanta ta gudu,Yana wannan tunanin ya juya ya kalli barayin da laraba take,yaga yadda ta kwabe fuska kamar taci sabulu,sai Wani kyafkyafta ido takeyi,Dan tunda taji Wai tajiwa malam d'inta ciwo duk hankalin ta ya tashi.dan Haka ta kwab'e fuska tana matsar kwalla.

Koda akazo ana gyaran,Saida aka Kori yara,Dan malam sosai ya zage Yana ihu,Haka itama laraba kukan takeyi iya yinta,su kuwa matan malam Allah ya k'ara kawai sukeyi,itako Maryam tana daga gefe Banda dariya ba abinda take yiwa malam,inya d'an bud'e ido ya ganta,Saiya yunk'ura da niyyar maketa sai rik'eshi,da Haka har aka Gama gyaran,yayin da dangin laraba sukayi jugum-jugum Wanda hakan ke k'ara sa jinin  malam hawa,amma Kuma idan yakai duba ga tarin buhunnan da aka shigo dasu,Saiya ji Kuma labari na neman sauyawa.Haka dai aka zauna shiru.

Ganin la'asar tayi Kuma lokacin sallah yayi yasa masu yi suka yunk'ura da niyyar yi,amma matan malam duk suka tattare butocinsu da Kuma kayan ruwansu,suka ce babu Mai tab'a musu.Hakan yasa sauran matan gidan sukace Suzo bangaren su su yi ,amma Kaka tace ai sunfi k'arfin wulak'anci,yanzu zasu Nuna su ba matsiyata bane. A cikin wasu daga cikin wadanda suka rakota tace wata taje ta karbo musu butoci a gidansu Laraba,aikuwa ba'a wani jima ba sai jin tsayuwar mota sukayi a k'ofar gidan,Dan Haka cikin aka shiga kwada sallama Nan Kaka na Shirin yin magana saiga wadda ta tafi kawo butoci ta shiga fadin"a shema Kaka sauri mukayi Dan Ina zuwa na tarar da innar laraban ma ta dawo daga kasuwa wajen siyen kayan gado ana debo kayan tarkacen Kuma a cikin gida,zuwana ba jimawa suka kammala shine muka taho gaba d'aya,a Nuna Mana d'akin saboda maza zasu shigo da kayan katako..........."

🤣🤣🤣🤣🤣🤣🤣

*Team laraba gareku*

*Wai Ina team malam ne,Ku fito a kafta*😂

*Alkalamin khady* ✍

       *_'YAR CASKALE_*

   ( _Sanadin bakin uwa_)

                  *NÀ* 

      *KHADIJA USMAN*

     (  _Real Tame Gari_ )

*بسم الله الرحمن الرحيم*

_Idan laraba ke Saku dariya,ni comment d'inku ke Sani dariyar wallahi,gaskiya ba abinda zance muku fans sai godiya, Allah yak'ara k'auna, Duk masu comment wlh Ina gani Kuma Ina godiya kwarai,masumin addu'a ma duk nagode_😘

*************************

     Dan tsabar mamaki ma shi malam daina Jin zugi da rad'ad'in ciwon hannunsa ya daina ji.Ita kuwa kakar laraba ta kafa ta tsare tana Nuna inda za'a ajiye kayan, dai-dai k'ofar dakin data zab'awa laraba.Kusan duk kayan tare da laraba aka dinga kiciniyar shigo da su dan zumud'i.Saida aka shigo da kayan kaf,kafin Kaka ta kalli d'ayan saurayin tace" yauwa laminu,Dan Allah in kun fita ka biya gindin gawo shagon haruna me siminti,kace Masa yazo Nan gidan malam ja'afar ana nemansa".

Da "toh" ya amsa Mata yasa Kai ya fice,sannan tasa wasu yaran cikin wadanda suka kawo kayan Suma tace su d'ebo musu ruwa a rijiyar gidan.Haka ko akayi nana da Nan suka cika musu robar sabuwa fil, aka shiga alwala Nan suka shimfid'a k'atuwar tabarma a k'ofar d'akin da suka za'bar ma laraba.Duk kowa da kallo ya bisu,yayin da matam malam suka koma gefe suna gunguni,Dan suna tsoron  suce wani abu laraba tabi takansu,Dan sun lura tun d'azu ita kad'ai sai had'a zufa takeyi,da alama jira takeyi ace kule ta casss.

Duk inda suka waiga neman Maryam ba Wanda ya ganta ko yasan inda ta nufa.

***********************

Itako Maryam daga Nan ba inda ta nufa sai gidan su laraba,dayake Babar laraba ta ganeta saita hau washe baki tana tambayar ta ko me akeyi a gidan? Aikuwa Maryam ta karkace duk ta zayyano Mata duk abinda matan malam sukayi harda cewa tai Wai sunce laraba kuncen yunwa ce,gashinan ya Nuna a jikinta Bata samun wadataccen abinci,yanzu Haka ma sunce you bazasu bawa malam tuwon dare ba.

Aikuwa a fusace mahaifiyar laraba tasa aka Nemo Mata Yara,Nan tasasu suka shiga kamo Mata zakaru da kaji,Wanda kusan rabinsu duk na laraba ne da ake Bata,Kuma dayake kiwon ya karbeta sai sukaita yawa ba'a ci bakuma Wanda ya Isa ya taba Mata,wasu su mutu ana gani Amma baza'a yanka ba.

Saida aka kusa kame Rabin kajin,tabawa yaran kudi tace sukai bakin kasuwa gurin Idi Mai gyaran kaji ya yanka ya gyaro.

Yaran Basu wani jima ba suka dawo dauke da gyararrun kajin,Dan yanada Yaran da suke taimaka masa.maryam cewa tayi zataje ta dawo saita kaiwa malam d'in.

************************

Shikuwa malam bayan idar da sallar la'asar Dan wani zazzabi ne ya rufeshi Dan ciwon hannun nashi,ga takaicin abinda ke faruwa ga Kuma matansa da suka rufe idonsu sukaita zazzaga Masa rashin mutuncin da tunda sukayi aure Basu taba Masa ko kwatan kwacin sa ba,gashi yanzu Haka Wai bwasu kawu Nan laraba suna nan  suna jiransa Wai maihaifiyar laraba ta aika musu akan shi malam din Yana son ganawa dasu,shi yasa abun  ya hadu yayi Masa yawa.

Malam nuhu dake gefensa ya kalleshi Yana nazarin malam d'in,da tun d'azu yaketa faman tunani yace" ala gafarta malam,Wai meye gaskiyar wannan maganar ne, Dan ni abin ya dauremin Kai,domin Naga kamar akwai alamun gaskiya a maganar yarinyar Nan,Dan Inka duba yarinya ce k'arama da batayi giraman da za'ace ta iya had'a irin wannan abun ba,Dan Haka ka fad'a Mana gaskiya musan abinyi mu sallami wadan can dangin turun tun kafin abin nasu ya motsa Dan kasan dai asali"

"Wannan Haka yake" cewar malam labaran,gara ayi duk abinda ya kamata,dan banza bata kai zomo kasuwa"

Jinjina Kai malam yayi wato ma kowa ya yarda kenan ko? Lallai baya raba d'ayan biyu yarinyar Nan Maryam tana da nasaba da jinsin arnan farko,wadanda Basu San ma da Allah ba,Basu tuna mutuwa bare su San da hisabi,Kuma duk yadda akayi daga k'aramar hukumar munafukai yarinyar Nan ta fito,dama ana cewa kano ta dabo tumbin giwa, Koda me kazo an fika,tabbas ya yadda,Dan gashi yau yaga yarinya ma k'arama ta fishi gulma da sharri da had'in husuma.Tabbas yanzu ya lura bashida wata mafita illa kawai ya amincewa auren laraba ,badan komai ba sai Dan shima ya rama karyashin datai,Dan shi ba mutunci ma wallahi a cinya zai karyata,ita kuwa maryam Kiran ubanta zaiyi yazo ya d'auki abarsa,Kai bama ita ba dukkan yaran dake gurinsa kowa yazo ya zo ya d'auki 'yarshi inya so ma yaran su koma fashi da makami ba abinda ya shafe shi,Dan an maida shi matattaran 'yan iska da yarinya ta Fara kangarewa sai a d'auko a kawo Masa,to shima ya kile yanzu ba wadda zai k'ara dauka,Maryam duk ta jamusu.

Baiko bi takan su malam nuhu ba ya fita yana me cije baki,Dan ciwon da hannunsa yayi masa,a zuciyarsa kuwa,Yana kissima yadda zai Kama kashin laraba yai Masa karayar wulak'anci.

A Haka ya fito ya samu kawun nan laraba su biyu.nana yace musu ai shi ya tura a kirawosu Dan Yana son a d'aura auren sa da laraba yau d'in nan.dukansu hamdala suka shigayi,daga bisani yace Yana zuwa.bai wani jimaba a d'akinaa na zaure ya fito da kud'i a hannunsa ya damkawa malam nuhu yace ya k'irga.Koda yagama k'irgawa yace" dubu ashirin ne cif"

Gyada Kai malam yayi kafin yace" wannan sadakin laraba kenan Ina son kaimin walicci"

Batare da gaddamar komai ba ko ya amsa da na'am.

Nan suka dunguma zuwa masallaci,aka Kira liman da Dan sauran jama'a Nan take aka daura auren malam ja'afar da laraba,aka sadaki naira dubu ashairin lakadan ba ajalan ba.

🤣🤣🤣🤣🤣🤣

Tab zamusha biki alkur'an

*Alkalamin khady* ✍

  _fans Ni da ku,ba'asan Wanda dariyar zata jigata ba,ku Kuna dariyar laraba,Ni Ina dariyar comment d'inku,gaskiya ba abinda zace,kun bani nishadi dai-dai iyawarku Allah yabar k'auna ya k'ara zumunci amin_

**************************

    Tuni labari ya iso cikin gidan an daura auren laraba da malam.Aikuwa Nan k'aramin bala'i ya tashi,domin kuwa su salame rashin mutunci kawai da ruwan bala'i sukeyi.Ita kuwa Kaka Koda haruna me siminti yazo,ce Masa tayi dama fenti suke so ayi musu,ba Bata lokaci ya fad'a Mata kudin,Babu ko neman ragi ta Lalo su a lalitar ta ta damka Masa da cewar yayi sauri fa.yana fita kuwa yaje shagon say Nuna kwarewa irin tasa da Kuma son janyowa kansa kasuwa,harda had'o me kala biyu Kuma na musamman da a ganinsa zai haskaka d'akin,wato yellow da Kuma dark blue😂,Haka ya tattaro yaransa suka d'unguma gidan malam aka hau haramar fente d'akin laraba batare da b'ata lokaci ba.

Duk masifar da matan malam keyi ko a jikin laraba,domin farin ciki kawai ya cike Mata kowanne gurbi na jikinta,babu wata kusfa da bacin rai zai samu zarafin shiga,Dan Haka ko kallonsu batayi ba.Ganin Kuma anata fenti ya k'ara hasala su,Nan fa salame ta aika a kirawo yaranta idi da mamuda a can gidan biredi su zo su lakadawa su laraba dukan tsiya.

*************************

A can gidansu Laraba kuwa,duk an aikawa yayyenta dake gidan aure,Jin kanwarsu ta auru duk suka dungumo zuwa gidan,batare da b'ata lokaci ba😳tab ashe laraba ba ita kadai bace hankatamar ba,sai dai duk ta fisu girma,Dan abun kamar bin bi akayi shi,wata tafi wata,to ita laraba sai nata yafi nakowa.

Cikin matan kawunansu laraba wasu masu hankalin ciki suka zo da kyar da lallabawa suka tafi da laraba gida,akan anjima zasu zasu kawota  kamar yadda al'ada ta tanada.Da kyar laraba ta bisu Saida Kaka ta lallaba ta tukun.

Bawani mashahurin gyara sukai Mata ba,amma dai a kauye Kam ta gyaru.

Shikuwa malam tunda aka d'aura aure aka nemeshi aka rasa,abinda Basu Sani ba kuwa malam wata hanya ya yanka ya Miki daji,Saida ya tabbatar yayi nisa da gari Kuma ba Mai ganinsa ya labe jikin wata bishiya kawai ya rushe da kuka.Sai da yayi me isarsa yaji har kanshi yafara ciwo tukun yayi shuru ya shiga tunanin hanyar dazai bi ya azabtar da Maryam kafin ubanta ya zo ya d'auke ta,haka kawai taja Masa,'yan kudaden Daya ajiye dan noman bana dazaiyi gashi tasa ya fito dasu,Shidai yasan aure sunna ne,shiyasa ma ya auri har Mata biyu,Kuma harga Allah su kadai sun isheshi,su kadai yaga zai iya ciyarwa da 'ya'yan da Allan ya bashi,amma gashi tsabar rashin mutunci irin na yarinyar Nan,tasa shi auren dole,in ba iskanci ba,ai da alama babanta Mata d'aya gareshi,meyasa Batace ya auri laraba ba sai shi,gashi dama yanada labarin bala'in cin abinci irin na gidansu Laraba da sukayi gado gun babansu,Wanda Koda ya tashi mutuwa sai a akori kura aka dauke shi ga tsayi ga kiba.shi yanzu babbar damuwarsa ba dama ya saki laraba,dan ana Masa kallon mutunci,Yana wa wasu  wa'azi akan zamanta kewar aure aikuwa shi yanzu baya Bari asamu wata baraka daga gareshi ba. Tunawa yayi da uwar garar  da aka kawo wa laraba,sai Kuma yaji kaso mafi yawa na damuwarsa ya ragu ,kawai bari zaiyi su kusa Gama cinye garar Saiya Fara gallaza Mata azaba da kafarta ma zata gudu.da tunanin wannan mafitar ya goge hawayensa ya nufo cikin garin,inda Yana zuwa ya iske jama'a cike suna jiransa danyi Masa Allah ya Sanya alkhairi, kasancewar sa babban mutum da kowa ke ganin kimarsa.

*********************************

Kusan a gidan malam akayi shagali,Dan kusan Nan gidan dangin laraba suka tare,Wanda hakan yasa suka Dora babbar tukunya,aka shiga shagalin girki.hatta da awakin laraba haka aka kwanto su da kajinta,tace duk gidan malam ta nufa da abinta.

Sai wajen karfe 9pm ma sannan aka samu zarafin Kai amarya,inda sai kaje kudaje haka jama'a suka dunguma gidan malam,yayin da idi da mamuda suke tsaye tsakar gidan suna jiran 'yan kawo amarya Suzo Dan su basu San fa laraba babansu ya auro ba.

Famkam-famkam babbar yayar laraba ta shigo da sallamar ta, dai-dai idi na Shirin Kai duka,aikuwa caraf ta rike hannun Nasa,kamar ta samu gugguru ji kake rumus ta matseshi,Wanda yasa idi sakin ihun azaba.Zuwaira dake tsaye taga meke faruwa,da gaggawa ta shiga kad'a 'ya'yanta d'aki ta rufo har window duk da kuwa zafin da akeyi Bata bar musu ko kofar Shan iska ba.Ganin abinda ya faru ga idi yasa mamuda kallon salame yace,"Inna Wai dama zuri'ar gidan D'an lami k'ato baba ya d'auko?"

Saida ta hadiye yawun takaici sannan tace"ai wadan Nan gara ma d'an lamin dasu,dubi fa yadda ta b'allamin hannun d'a kamar tasami karas,Dan Haka Kai dawo daga baya- baya tunda shi kaddara ta haushi ya had'u da mota k'irar bodi garin karambanin shi".

Ganin yayar laraba tsaye tana huci yasa salame tahowa kamar marainiya tace"sannu Anty,ai Bai zaci Ku bane na dauka yaran da suketa lekowa ne Dan kartar kayan Amarya sunga sabon Abu,ashe kece cikin rashin Sani yakai Miki mazga" Ta fad'a tana karkarwa kamar wadda ruwa ya daka.

"Itako yayar laraba cikin babbar muryarta tace"Ai na d'auka Hari ya kawo Mana dan anwa uwarsa kishiya zai kawo Mana wargi in Nuna Masa ko ni wacece".

Cikin sauri salame tace" Haba shiya Isa,yaron da tun kafin zuwan wannan ranar shi kullum maganarsa d'aya umma laraba,har fad'i yakeyi yaushe wai za'a kawo musu ita Nan gidan shine fa nace Masa yau d'in nan,kin ganshi dayake ba girma saina jiki Wai yazo taryar Amarya,shine fa ya tsaya anan Yana korar yara ke Kuma kikayi Masa wannan cikin rashin Sani".

"Hummm,ya kyauta" kawai tace,kafin ta sa Kai ta shige ta barsu anan,aikuwa kamar jira akeyi ta wuce Nan fa jama'ar kawo.amarya suka shigo duuuuu,wata cikin yayyen larabar itama batare data lura ba tabi takan idi dake kwance,garin zuwa gurinshi aka had'a da salame,Haka aka dinga bibbige su ana shigewa ciki,inda wasu ma takansu suke shigewa,tsabar azaba ma sun kasa ihun,yayin da mamuda tuni ya silala d'akin matarsa yayi luff.

Cikin tsananin azaba salame ta tashi da kyar tana Kiran "idi tashi maza dokunan sun Gama wucewa".Da kyar ya bude idonshi ya kalleta kafin yace,"Inna har an Gama wasan sallar?"Kai dai tashi kawai Idi lallaba inkaika bangaren suwaiba ta gasama jikin ka".

Haka suka rarrafa suka mike har zuwa bangaren matar idi itama Tasha dariya Jin sambatun da mijinta keyi.

*********

A Haka aka jera kayan laraba,ko fentin Bai bushe ba,dakin kuwa yadau haramar warin fenti,Amma ko'a jikinta ,burinta a tafi a barta da malam d'inta,daga gefen dakinta kuwa aka kafa turken awakin ta kusan goma Sha biyu aka jeresu,kajima da akurkinsu aka taho,inda aka jera musu suma nasu gidajen har masu danyen goyo🤣.

Maryam kuwa tana rike da fantekar kaji,taci taci har takai Mata Karo ,Dan Haka ta tafi dakinsu duk ta bawa 'yammatan da sukayi jugum-jugum suna ganin abinda ke faruwa.Kowacce Saida ta karba da aka Bata,sauran Maryam ta d'auka ta rike ta doshi dakin laraba dashi,inda laraba na hangota tajawo ta ta zauna kusa da ita,a takaice dai laraba ba wasu kawaye Maryam ce kawai,Dan auren kunsan na gaggawa ne.Kusan Zan iya cewa laraba ita ta Kori kusan mutanen da suka kawota,Haka dai kusan kowa ya watse aka barta da sauran yayyenta, fad'a suka yi mata akan ta rage wannan rawar Kan Kar malam ya rainata da sauran yaran gidan,Haka dai aka Gama Suma suka Kama gabansu,ko kallaon inda matan malam suke basuyi ba bare su Kai amarya kamar yadda akeyi bisa al'ada.An bar Amarya dai ita da Maryam inda suna fita tace Maryam ta Bata fantekar kajin Nan ta ajiyewa malam inya shigo saita bashi.Koda maryam ta Mika Mata fantekar kaji taga saura kad'an saiko ta shiga tambayar ta cikin masifa wayaci Naman da akayi Dan malam? ,Kai tsaye Maryam tace "ni ce",aikuwa a fusace Laraba ta yunkura tana fad'in,"kin San muhimmancin malam a gurina kuwa Zaki tab'a abinshi,to wallahi sai kin San kin ci Naman Nan"

Murguda Baki maryam tayi sannan tace"Allah in Kika dakeni wallahi saina sa malam ya sakeki"

Jagwab laraba ta koma ta zauna cikin marairai ce murya tace" waya ce Miki dukan ki zanyi,dama zaunar dake zanyi akan cinyata fa,amma tunda bakya so shikenan na Bari ,yi hakuri,inma Bata isheki ba cinye na bar Miki duka ma".

Mika Mata k'aramar fantekar maryam tayi,sannan tace, "ah ah ungo ajiye Masa Ni na k'oshi tana kaiwa Nan ta juya tana fad'in " Anty laraba amaryar baba malam Saida safe"

Wannan karon laraba Bata dakatar da ita ba,Dan dama so takeyi ta tafi ko malam d'inta ya shigo.amma harta gaji da jira ta bingire da bacci.

**********

Shi kuwa malam yak'i zuwa dakin laraba ne Dan ciwon hannunsa,yafi son idan ya warke komai ma ayishi ta Kare,Dan wallahi Saiya karyata ya rantse,Hakan yasa har matansa ba Wanda yake shiga d'akin ta,duk yadau fushi dasu

🌀🌀🌀🌀🌀🌀🌀🌀 🌀🌀🌀

       *_'YAR CASKALE_*

   ( _Sanadin bakin uwa_)

                  *NÀ* 

      *KHADIJA USMAN*

     (  _Real Tame Gari_ )

4⃣6⃣-5⃣0⃣

_Hak'ik'a ke d'in ta musamman ce,kamar yadda kike ta musamman a wajena, comment d'inki ya k'ayatar dani sosai nakuma ji Dad'i,tare da addu'ar Allah ya barmu tare.Wannan shafin sadaukarwa ne gareki Hafsat garkuwa besty na kiyi yadda kike so dashi kinji tawan_ 😘

  *************************

   Abu kamar Wasa,sai ga malam ya shafe tsawon kwanaki Bai ko lek'o cikin gidan ba,sai dai kawai ya aiko musu da abinda zasu d'an yi cefane,dayake ma kun San cefanen k'auye sauk'i gareshi.Dayake garar laraba duk kayan hatsi ne shiyasa ba wani kayan ta'bawa,hakan yasa dole matan gidan in sun dafa su bawa laraba nata,duk da salame dai na bayarwa ne kawai Dan gudun abinda zaije ya dawo.Itakam Zuwaira Dan tattalin lafiyarta ne,haka Kuma duk 'yan mata d'aliban malam suna zuwa gaisheta kullum,harda masu biyo Maryam a d'an tab'a hira,Dan Maryam kamar itace angon ma,laraba ba yadda batayi da ita akan ta zo su dinga kwana ba,amma tace bazata kwana ba,ita Maryam a cewarta indai ta kwana gado d'aya da laraba to kwananta ya k'are, Dan tasan juyi d'aya laraba zatayi sunanta ya Zama marigayiya Maryam.To a fannin 'ya'yan malam dai mamuda ma biyayya yakeyi shida matarsa da yaransa,hakama Idi,to itakam Zuwaira kadaran kadahan,dan harga Allah akwai tanadin datayiwa laraba,Dan saita zaneta ciki da bai d'inta,shiyasa bata nuna wani abu sosai.Itama salame hakan ne a ranta,dan  haka haka tayi likimo itama.

*******

Abu kamar Wasa,Saida malam ya shafe tsawon kwanaki bai ko leqo gidan ba,abin yayi matuk'ar damun laraba,inda tasami Maryam a tace taje tabawa malam hak'uri,aikuwa k'iri da muzu maryam sai tace bazata ba sai laraba tayi Mata d'anta malele,Haka zata zage tayi Mata ,inta fita saita dawo tace malam yace tayi hak'uri bak'i yayi ne,Haka kullum laraba ke siyawa malam kayan dad'i tace Maryam takai Masa,aikuwa Maryam tasamu abinda take so,tuni ta dinga cinye abubuwan tana zuwa ta tsarawa laraba kalamai, tace malam ne yace ta fad'a Mata,a haka har Saida 'yan guzirin kud'in da laraba tayo ya k'are,aikuwa ta aika Maryam gidan su.Da farko abar Laraba hanawa tayi,da Maryam ta dawo ta sanarwa laraba abinda Innarta tace,sai laraba tace taje tace Mata in bata bata ba zata dawo gidan wallahi tayi zamanta.Hakan da uwar taji jiki na b'ari ta dauko kud'i tabawa maryam tace takai Mata,gobe ma in sun k'are ta aiko,aikuwa Maryam tasami abin nema,kusan kullum saita je gidan su laraba tace a bata kud'i inji laraba ko ta dawo gida,ita Kuma uwar a 'yar ribar sana'ar da takeyi zata dauka ta bayar tana mita a zuciyarta.Maryam na fita zata tafi bakin kasuwa,itace cin ganda, ragadada, d'an bagalaje,cofe da acama,Kai duk dai kayan kwalama,gashi ta dinga wa laraba wayo tace ta dinga wa malam farfesun kaji kullum zai k'ara sont.Aikuwa ba b'ata lokaci laraba ta shiga kashin kajinta tana dirjewa malam Maryam na kwamushewa a cikinta.

*******************************

*K'URUN KUS*

      Yau malam an warke sumul,Kuma yau tun safe  Daya tashi yake k'ullawa da kwancewa ta hanyar dazai bi ya karya cinyar laraba,shin wane salo zaiyi Mata ya karyata a shammace,dan so yakeyi taji zafin daya zarce shi Wanda yasha.kasancewar baida lfy tsawon lokacin ba Wanda ya fita karatu,dama jira yakeyi Saiya warke rass ya rama karayar sa,sannan ya Kira uban kowacce ya zo ya d'auki 'yarshi.Ita Kuma Maryam Saiya tabbatar Daya Gama azabtar da ita ta yadda iyayenta ma said sun mance kamannin yadda suka haifeta,sai dai in sun dauko hotonta su tuna,sannan zaice Suzo su dauketa,ko yaje tasha yabada sakonta kawai a kaita gida.Kai Bari ma yakira su tun yanzu,dan a yau yake son ya kaddamar wa da Laraba ita Kuma Maryam gobe da safe,Dan Haka ya shiga lalaubar wayar d'ansa malam Garba,bayan ya d'aga ya sanar dashi ya sanar da mahaifin Maryam gobe Yana son ganinsa da gaggawa,Nan malam Garba ya amsa Masa da toh sannan suka gaisa,danshi baida labarin auren da mahaifin Nasa yayi.

*****************************

   Wanka sosai malam yasha,kafin ya baza turarensa irin nasu d'an d'uri mai kamshi.Kan Nan yasha aski ga Kuma gyaran fuska daya Sha,abin gwanin sha'awa.Dan ya kuntatawa matan nasa,bisa yadda suka ki yadda dashi a baya,suka dinga zuba Masa rashin mutunci,Dan Haka ya  daura damarar ramawa shima.

   Kusan duk Wanda ke cikin gidan yau Kam ya San malam na cikin nishadi, inda ya tattara 'yan jikokinsa,ya raba musu alawa ya Kuma Basu sabulai yace su kaiwa iyayensu Mata,cikin Wanda ake kawo Masa yake ajiyewa.

Sai da ya gama lekawa gaba Daya dakin matan nasa,Wanda dukansu Babu wadda yasami kyakykyawar tarba,in Banda ba'kak'en maganganu,shi dai murmushi kawai yayi ya fice Yana musu sallamar Saida safe.

****

Tun shigowar malam Maryam tayi sauri taje ta sanar da laraba, kasancewar kowacce bandakinta a bayan d'akin ta yake, yasa laraba saurin tafiya tayi wanka,cikin sa'a kuwa harta Gama shiryawa ta bad'e jikinta da turarenta kala biyu,Habiba da balila ,aikuwa saita hau tashin kamshi ga kamshin da dakinta keyi irin na amare😜.

Tunda ya doso dakin ya had'e ranshi,dan so yakeyi ya aro rashin tausayi da rashin imani ko iya na yaune kawai ya gwada su Kan Laraba.Ita kuwa Laraba tana zaune gefen gadonta,yayin da taci adonta cikin shaddarta aikin wuta kalar lemon green light,sannan Tasha bakin mayafinta,abinka da bakin mutum,saita fito tayi dass da ita wallahi, musamman da bakin Nan yasha jambaki kalar anti daba,ga Kuma jagirarata data Sha da jar jagira abin dai zasshawa,kwaliyyarta kirar zamani.

K'asa-k'asa ta amsa Masa sallamar,kun dai gane, irin kunyar Nan ta amaren asali,shikuwa malam kallon gefen ido yakeyi Mata,Yana son ya gano ta fuskar dazai fi samun nasara wajen aiwatar da kudirinsa.Ganin yanayin zaman datayi yasashi murmushi a zuciyarsa,aikuwa ya tattaro duk karfinsa ya had'o tun daga kuruciya zuwa samartaka da tsufa, ya daddage ya tuma tsalle ji kake timmm! Ya tima a cinyar laraba,amma Kuma sai me,ji yayi tana fad'in"subahanallahi malam lafiya? Ince dai ba tuntunbe kayi ba".Ji yayi duk lakar jikinsa tayi sanyi, sakamakon duba da yakai ga hannun laraba yaganshi kwance bisa hannunta kamar ta dauke jariri,ashe lokacin Daya tuma d'in Nan a hannunta ya fad'a🤣.

Wani zunzurutun takaici ne ya ziyarce shi,cike da jarumtar daukar fansa kuwa ya mik'e,ya k'ara buga uban tsalle wannan karon iya karfinsa,nan ma aka Kuma na d'azu sai ji yayi ta cafeshi tana yunkurin kwantar dashi gefen gado kamar wani danta takuma cewa"malam kwanta ka huta,Dan ba mamaki fa jirine ke d'ibarka,Kar kaje ka fadi kaji ciwo sannu kaji bari in kawo maka ruwa kasha"Dai-dai ta Gama kwantar dashi ta mike da kyar ta dauki kofin silba sabo fil ta nufi waje Dan kawo Masa ruwan.

Tsabar takaicin rashin nasarar sa a Karo na biyu,Bai San lokacin Daya Kama fatar hannunsa ba ya gartsa wa kansa cizo,sannan ya saki ya matso kwallar takaici.Yana a Haka ya hango inuwarta tana shigowa,aikuwa sai ya yanke shawarar bin shawara ta uku,ya mike da sauri ya sakko,sai da ya tsaya Nan ma ya tattale kafafu kamar zaiyi dambe,sannan ya saita hanyar Yana jiran ta taho.Itako kanta tsaye ta nufo kofar Dan shigowa,bama ta lura da malam dake tsaye ba,ita dai kawai taga kamar wulgowar abu, kawai sai ta d'an kauce,aikuwa wata iriyar sufa malam yayi waishi a nufinshi ya sai ta Koda dantsen laraba ne ya karyata a kafada tunda yaga tana da makaran Kare Kai a cinya,shiyasa ya kawo wannan farmakin ita Kuma cikin rashin Sani ta  kauce wannan sufar da yayi aikuwa ji kake kummm rakwacam,fuskar malam ta daki simintin tsakar dakin,yayin da jerin kwallayen da langunan da akayiwa laraba suka biyoshi suka danne...........

🤣🤣🤣🤣🤣🤣🤣🤣

*Dariyata nafara yi tun yanzu,Dan nasan comment din dazan gani cikina Saiya kusa k'ulle wa Dan dariya.To masoyana Allah yabarmu tare*

_sai kun Kara hakuri da yanayin typing din sai a slow wlh abubuwa sunyi yawa kudai ku Kara hak'uri_

*Alakamin khady* ✍

🌀🌀🌀🌀🌀🌀🌀🌀 🌀🌀🌀

       *_'YAR CASKALE_*

   ( _Sanadin bakin uwa_)

                  *NÀ* 

      *KHADIJA USMAN*

     (  _Real Tame Gari_ )

5⃣1⃣-5⃣2⃣

   _Ha'kik'a Naga zallar soyayya ga masoyana,nakuma gode da addu'ar ku, wadanda suka Sami zuwar min gaisuwa ma nagode muku sosai da sosai😘_

*************************

    Ya ilahi! Laraba ta furta cikin siririyar muryarta da zata ja hankalin malam da ita.Da saurinta ta karaso tana me kokarin d'ago malam d'in,bayan ta kawar da tarin fantekun da suka rikito Masa,malam tsananin azaba da rad'ad'in dayake ji,sunma hanashi yinkurin yin komai.A haka Yana hi har laraba ta d'ago shi.

   Tozali tayi da bakin malam dake yoyon jini,gashi tashin farko bakin ya haye yayi suntum,hakan ba karamin daga hankalin laraba yayi ba.Cikin yanayin damuwa ta shiga fadin"na shiga uku malam tashi muje gurin sule me chemist Kar jininka ya k'are".

Malam dayake jin garama ya mutu ya huta,Dan shikam wannan shekarar ya tabbatar a cikinta jarrabawar sa take, Yana Kuma da tabbacin guda uku ce,ta farko zuwan Maryam gidansa,na biyu auren laraba,na uku kuwa mutuwarsa ce,Dan Haka Yana jinta yai Mata banza ya kyaleta,illah kawai idan yaga zata tabashi Sai ya doke Mata hannu,hakan yasa ta fashe Masa da kuka.

Ganin tana kuka ne yasashi cewa "Baki ma fara kuka ba tukun,Dan wallahi saina cika kudirina akanki".ganin bakin malam Yana rawa Kuma gashi Sam Bata fahimtar abinda take cewa yasata k'ara tsananta kukanta tace"nakuma shiga uku bayan wadda na shiga a baya,malam harshenka ya karye harka koma maganar gawa,wayyo Ni larabayye na mutu in malam ya mutu".

Kallon ta yayi da sauri kafin jikinsa yafara mazari,kaddai laraba Mayya ce ta gano Masa mutuwar sa,shi Ina ma yataba Jin wani zance Wai na gawa,to kodai da gaske ne hasashen shi cewar mutuwa zaiyi,shiyasa har yafara warin gawa,shine Dan rashin hausa laraba tace Masa Wai zancen  gawa.Da Gama wannan tunanin Nasa,Bai San lokacin Daya zabura ya makale laraba ba,wadda itama ta rik'e shi suka shiga rusa kuka,kukan da kowa da niyyar da tasa yake yinshi.Sun jima a Haka,inda laraba ta mike da kyar ta lalubo minsileta da tasa aka siyo Mata Dan tana shafawa a jikinta inda ke d'an Mata ciwo take shafawa saboda har yanzu gajiyar biki Bata Gama sakinta ba.Aikuwa jambaki tayiwa malam dashi,bayan tafi tudun leben ta shafeshi dashi,Wanda malam ya saduda yanzu badan Allah ba,Koda ya kalli laraba a kaikaice ya banka Mata harara kafin yace cikin zuciyarsa"Hummm ki gama wahalar ki yarinya,kwanton bauna zanyi Miki inta Miki kisan mimmike har saikin rame,duk wannan jikin naki wallahi saina maidashi kamar sillen kara" ya saki murmushi a zahiri,Wanda ya Kara kwab'e fuskar,laraba da karaf a idonta tace" sannu malam,kadaina Kuka haka,bari gobe da safe sai in dafa ruwa in gasa maka wurin sannu kaji mijina" 

   Dammm! Kirjinsa ya buga,take yaji zuciyarsa tayi Masa d'aci,banda damuwa dayake ciki,daba abinda zai hana shi yiwa laraba d'an banzan Duka ya tattara ta a baro gobe yakaiwa iyayenta,amma yanzun ma Bari ya warke zai Rama ne.

Laraba da kanta ta tallabi malam ta Dora Kan gado,sannan tajawo Masa bargo ta lullube abinta Dan taga Yana rawar sanyi.Shikuwa malam,sosai yaji dadin gadon, musamman da laushin katifa kirar zamani ta ratsashi,ga lallausan bargo da aka luntsume shi dashi,kawai sai yake Jin wani k'aramin nishadi,duk da kudirin dake ranshi na tarin daukar fansa.Laraba Bata Bari malam ya kwanta ba,Saida ta lalubo ciwo takwas ta bashi yasha, Bata San waya yadda shi ba ranar da aka kawota,da har zata jefa shi shara,sai Kuma ta bari dan gudun Kar a aiko cigiya,to gashi ma yayi Mata rana.

Allah sarki baiwar Allah laraba,Sam kasa runtsawa tayi,tana kwance a katifar kasa,Amma ta zubawa malam Ido tana sharar kwallar tausayinsa.Duk abinda takeyi Yana kallonta sai Kuma yaji tabashi tausayi,Dan Haka ya rage yawan hukuncin da zaiyi mata,a Haka har bacci ya kwashe su.

🔅🔅🔅🔅🔅🔅🔅🔅🔅🔅

Tun asuba laraba tafarka danta d'ora ruwan zafi ta gasawa malam fuska kafin ya tafi masallaci.koda ta fito d'ibar ruwa,saita tarar gaba d'aya matan malam ba wadda randarta ke tsakar gidan,komai sun kwashe yau,hatta duwatsun girkin da sukeyi,bare Kuma azo maganar ice.Ashe dai Maryam tayi Mata dabara,da tace Mata jiya ta kawo a siyo Mata kananzir karta yadda ta dinga girki da ice,zatayi warin hayak'i,tunda ita 'yar gata ce,Kuma anyi Mata auren gata,to gara kawai ta nuna itama wata ce,kawai ta dinga girki a risho ta nunawa su baba salame ita wayayyiya ce.Shine ta bayar aka siyo Mata din ta zuba a rishon Dan dama da lagwani a jiki,Ashe  zaiyi Mata amfanin kusa Dan a da ta dauka ba amfanin dazaiyi mata,duba da yadda taga tuwon gidan malam nada yawa,shiyasa,amma yanzu ta fuskanta ko a Dora ruwan zafi zai Mata àmfani.

Randarta ta ruwa ta bude ta debi ruwan ta shige d'aki.Cikin kankanin lokaci ta Gama dafa ruwan,ta tashi malam da kanta ta zuba ruwan a wata roba me Fadi,aikuwa cikin hikima da tattali ta shiga gasa malam,Wanda yake jinsa kamar jariri,saboda Jin sabuwar tarairaiyar dayake Samu,aikuwa sai a zuciyarsa tuni ya yanke shawarar karawa laraba tsawon Zama a gidan bayan yagama morewa.Haka ta gama gasa Masa,Kuma Alhamdillah yaji Dadi sosai,aikuwa a gida ma yayi sallar asuba,Dan Bai samu fita ba, Dan har yanzu kansa na Masa ciwo.Dan Haka Yana idar da sallar ya koma ya dada luntsume wa cikin katifar sa mahadi ka lotsa😜 Tuni kuwa bacci yayi awon gaba dashi.Ita Kam laraba bata samu zarafin komawa ba,illa dauko kayan malam datayi Wanda jini ya bata,da kayanta da suka Baci  lokacin data rungumeshi,ta zuba a bokiti,tana jiran gari ya ida wayewa a siyo Mata klin saita wanke su.

🔅🔅🔅🔅🔅🔅🔅🔅🔅

   Su kuwa su salame,kusan sa iya cewa cikinsu babu wadda tayi baccin kirki,kowacce ta so ta leko ta ga meke faruwa a dakin laraba,amma Sanin gidan gida ne mutane,yasa ba wadda ta fito Dan Kar taje a ganta,amma Kuma kowacce window da kofarta a hangame suka kwana.Lokacin da sukaji rakwacam din Nan k'arar zubowar  kwanuka,kowacce matsuwa tayi taga meke faruwa amma sai suka dinga jiyo nishin malam,hakan ya Kara daga hankalinsu,a takaice dai ba wadda ta runtsa Dan suna son suga Taya za'a kashe arna(d'orawa Kai wahala).

Da farko sun dauka kwashe ruwan da sukayi da Kuma itace da murhu sunyi nasara.Itako laraba wani dan gidan Zuwaira da taga zai fita da bokiti karami zai  siyo Koko,shi ta bawa ya siyo Mata klin din.

Kusan a tare matan malam suka fito tsakar gidan,yayin da kowacce ta shiga sabgar gabanta, amma kuma hankalinsu naga ɓangaren ɗakin Laraba,dan ganin me zai wakana.Itako Laraba bata ko bi takansu ba,tana son zuwa ɗakin dasu Maryam ke kwana,amma Bata s dokar gidan ba,dan duk abin Laraba bata da ɗabi'ar shiga shirgin daba nata ba,amma kuma kai inka shiga nata,tofa nanne ake kuturun bala'i,dan danƙarar ka zatayi kamar uwar data haifeka.

A gaban idonsu yaron yabata klin ɗin ta shiga wanke kayan da shaddar ta da ta malam.Sai da ta gama ta shanya duk suna kallonta kowacce idonta ya sauka aka dabbaren jinin daya kama zanin Laraba yaƙi fita,aikuwa nan da nan zuciyar kowacce tayi baƙiƙirin,tare da cin alwashin cima malam mutunci idan ya fito.

Shikuwa malam bai sami zarafin farkawa ba saida rana ta take,ya miƙe da addu'a a bakinsa,yayin da  yaga  Laraba kwance tana bacci, ƙara miƙa yayi da hamma,dan wata kafirar yunwa yake ji,ga kuma fuskarsa da gefen bakinsa daya hau,dan ma Laraba ta gasa masa jiya,ya kuma ji daɗin gashin,dan tanayi ne cike da salo,ga kuma wani ƙamshi datake yi wallahi.Hararar ta ya shiga yi,a ƙasan zuciyar sa yace ba ƙamshi ba,saina gama zuƙe ƙamshin zan karairaya ki in ƙara dake gaba,ko ba komai ai na ɗan more.Haka yasa kai ya fito waje,ya nufi ɗakunan matan nasa.a zaune ya samesu,duk da suna zamani irin na kishi,amma hakan bai hana yau wani zumunci ƙulluwa a tsakaninsu ba.

Koda yayi musu sallama ba wadda ta amsa masa dan sun hango shi amma basu kalli fuskarsa ba.Jin sunyi shuru yasa shi magana cikin faɗa"wai bakwa ji ne ina muku sallama kunyi banza dani?"

Batare da sun ɗago ɗinba salame tace"kabari ka haɗiye naman daka ƙunso a bakin naka tukun ,inka kammala cinyewa sai mu sami zarafin tanka maka.

Ran malam ya ɓaci dan duk abin matan nasa,bai taɓa fuskantar irin haka dasu ba,ko rikicin su sukeyi in yayi musu tsawa suna shiga taitayin su,amma ya fuskanci yanzu raini ya shiga tsakaninsu,dan haka cikin kakkausar murya ya shiga yi musu faɗa.Babu wadda ta tamka masa a cikin su,dan sunga ɓacin ran da basu taɓa gani ba.jin yana faɗan amma a cunkushe ,yasa Zuwaira ɗagowa da nufin bashi haƙuri,aikuwa tayi katari da fuskar malam.

😳zaro ido tayi,sannan ta kalleshi cikin sauri tace" Ala gafatta me ya sameka a fuska haka?"

Salame da maganar Zuwaira tasa ta kallon malam ɗin itama,aikuwa saita sheƙe da dariya  ta shiga tafa hannuwa tare da rangaɗa ƙaramar guɗa "lallai wani kaya sai amale,wannan shi ake kira tafashi kaɗa miyar farin shigar girki,Ni da mandali,lallai yau malam kasan kayo aure, ashe mu duk sauƙi muka biɗar ma yau kayi babban kamu,ah lallai na yadda namiji baya tsufa da son duniya da yin ƙara'i,amma inba haka ba ina sauro ina Giwa,Ni wallahi na ɗauka ma yadda wajen yake haka cikin ma,ashe hangen dala bashi ne shiga birni,su ƙuda an tafi kwaɗayi gashi nan ana shirin gamuwa da ajali" ta ƙarasa zancen tana dariyar shakiyanci.

Cikin rashin fahimta Zuwaira ta kalli salame tace"wai ni yaya me kike nufi da Waɗan nan maganganun naki ne?"

Dariya salame ta kuma sawa kafin tace"haba zuwai sai kace ƙaramar yarinya,ki kalli Ala gafatta da kyau zakiga hannun mata ya shiga aka sashi a kwana,ki dubi can,tayi mata nuni da kan igiyar da Laraba ta shanya kayan ta,ai da gani kin san kwanan zancen,dan haka malam Barka da arziki dan an samu abinda ake nema,sannan kuma Barka da tsira da rayuwa...." Bata ƙarasa ba malam yakai mata wani harbi da ƙafa ta kauce da gudu ta faɗa ɗakinta,itama Zuwaira hakan tayi,yayin da malam ya shiga masifa yana ball da komai na gabansa.Nan ma salame ta leƙo tana faɗin "ina ni ina tsayawa sabon ango mai ji da ƙarfi ya bugeni,ah ah bada ni ba,kai dai ka tsaya ayi maka inda bazaka iya ramawa ba,amma mu bazamu bari can a ɗime ka ba ,mu kuma kazo ka rama a kanmu" nan tajawo windon ta rufe ruff ganin malam ya nufota.

Shikuwa malam yarasa meke damunsa kwanakin nan,"anya kuwa ba yarinyar nan ce Maryam ke da aljanna ba tabar kanta ta dawo kaina ba".tabbas da sake,dan haka dole yaje yayiwa kanshi ruƙiya yanzu.

A hanyarsa ta shiga ɗakinsa na zauren ya haɗu da Maryam zata shigo"cikin daka tsawa yace"ke Dan ubanki daga ina kike?"

Gyara tsaiwarta tayi sannan tace"Anty Laraba ce ta aikeni wai inyo cefane a dafa maka kaza?"

"Au to to Haka ne, i maza kikai mata dan nasan tana can tana jiranki hanzarta" harta juya da ledar dake hannun ta sai.kuma tace"to baba malam ta yaya zaka ci naman? Naga kaji ciwo a bakin?"

"Ke ban son shegantakar banza,idan an dafa kya ga yadda zanyi inci tunda ai ba bakin aka ciremun ba"

"To idan tayi yaji fa?" Ta jefo masa tambaya."Ko uban yaji tayi ba abinda zai hanamin cin naman nan".

"To idan.......,ke jakar ubanki nace,zaki wuce kikai kayan miyan ko kuwa saina zo,wallahi kadai wannan wannan yarinyar da magana a gurin nan,kima je ki haɗa kayan ki,dan nasa faɗawa ubanki yazo ya ɗaukeki,dan haka ki zama cikin shiri".

Batare data ƙarasa saurarar abinda yake ƙarasa faɗi ba tayi cikin gidan da gudu.inda bata zame ko ina ba sai ɗakin Laraba,ta tarar tana shara nan ta samu guri ta zauna ta miƙawa laraba ledar dake hannunta tace inji malam yace a kawo mata.Cike da farin ciki Laraba ta kaɓar,ko da ta buɗe sai taga rogo,aikuwa tayi murna dan ta kwana biyu bata ci ba,nan ta baje tace Maryam tazo suci tace ta ƙoshi,itako ta cinye abin ta dan dama yunwa takeji.Sai da ta gama nan Maryam ta kalleta tace"Ina na baba malam ɗin?"

"Me kenan?"cewar Laraba.

"Rogon mana,ce Miki fa nayi ki raba biyu ki ajiye masa nasa".

Cikin marairaice murya Laraba tace"wallahi banji ba,amma kije gida kicewa babarmu ta dafowa malam rogo"

"Kam bala'i, cewar Maryam,ai wallahi ba ruwana dan kafin ma inje gidan ai yazo ya tambaye ki,kije kice masa nice ban faɗa Miki ba,ya dakeni Ni kuma inda ya sakeki,kawai ki tashi ki kamo wannan kazar taki budurwa a dafa masa,dan dama dazan shigo naji yana cewa wani abokin sa shi kaza yake son ci,mai romo da ɗan yaji-yaji.Yauwa wai ni Anty meye yasameshi a baki naga ya daddauje ya kuma kumbura?"

"Wallahi faɗuwa yayi ina faɗa Miki, kwanukan Nan Kuma na jere suka faɗo masa,danma na shafe mishi da minsileta na gasa masa da ruwan ɗumi"

Dariya Maryam ta shiga yi tuni muguntar Tata ta motsa,jin wai babanta zaizo ya tafi da ita,ai yaseen saita yi na karshe.Dan haka ta kalli Laraba tace"Ai Anty ba minsileta zaki shafa masa ba, Wannan baya warkar da ciwo da wuri,loko zaki kawo a siyo masa,sai ki shafa masa yanzu kafin kazar ta dahu Kinga ya ɗan ji dama saiya cinye kayar sa,amma yace irin ta rannan yake so wadda tayi masifar yajin nan"

"Ke Maryam yaushe yace Miki haka,bayan kince abokin shi yake faɗawa".

"To ai nima bance Ni ya faɗawa ba,ji nayi nima,dan haka tashi mu kamo kazar in tafi da ita bakin kasuwa a gyarota, sai in taho Miki da lokon daga can harda ma kayan miya.".

Haka ko akayi suka kwamuso kaza,sannan ta bawa Maryam kuɗin gyaran dana loko dana kayan miya🤣

*Alƙalamin khady* ✍

*ALHAMDILLAH! Wannan shafin dukansa sadaukarwa ne ga Admin of admin wato yaya Hayat,ina farin cikin tayaka murnar ƙara shekara, Allah yaƙaro shekaru masu albarka,arziƙi da dukkan nasaran rayuwa,kasancewa cikin amincin Allah da tabbatar dukkan alkhairinsa* _HAPPY BIRTHDAY TO YOU YAYA HAYAT,ADMIN OF ADMINS_ 🎂

_____***************_____

   A taƙaice dai,saida Maryam ta taya Laraba duk abinda Yakamata,idan tayi wani abun sai Maryam tace baiyi ba ta gyara,haka dai ta biye mata har suka gama dafawa malam kaza mai yaji da romo.

   Wanka kuti Laraba ta ɗauka,Maryam ta callara mata ɗaurin ɗan kwali,tace irinshi mamanta takeyi in tayi kwalliya,ta taɓa tambayar mamanta ya sunan ɗaurin,tace mata ɗaurin fati Muhammad.Haka dai tasa Laraba a kwana.

Babu yadda Maryam batayi ba akan Laraba ta bata naman nan takai wa malam,amma Laraba tace ah ah,ita zata kai masa da kanta.Hakan yasa Maryam nuna jin haushinta amma sai taga wannan karon Laraba ko'a jikinta,hakan yasa ta tashi ta koma gefe tana ta tunanin yadda zata ɓullowa Laraba taci naman nan,dan Laraba wannan karon kai tabawa Maryam ita kuma taci ƙafafun ta ajiyewa malam kaza sukutum.Da farko Maryam bata damu ba da Laraba ta bata kai,dan tasan ita zata cinye kusan rabin kazar ko duka ma,sai kuma gashi Laraba ta gwanya mata.

    Haka taita saƙa wa lokacin Laraba ta shige ɗaki,dan haka ta ta tsaya jiran ta fito.Koda Laraba ta fito da hijabinta tana niyyar sawa nan Maryam ta tareta tana faɗin"ai karma ki wahalar da kanki Anty,yanzu malam ya aiko yace a faɗa miki gashi nan shigowa.Jin hakan yasa Laraba saurin ɗaukar langar ta ƙara gogewa ta faɗa ɗaki,tare da ɗauko turaren ta samfur ɗin wanda na faɗa muku a baya ta ƙara fesawa.Itako Maryam tashi tayi ta nufi ɗakin zauren na malam.sallama taitayi amma shuru ba'a amsa ba,kawai saita yanke shawarar leƙewa taga ko baya ciki ne.Tana yaye labulen ta hango malam lulluɓe da bargo yana hayaƙi,sallamar ta kumayi, nan ya yaye duk ya haɗa zufa da kyar ya amsa mata,"Baba malam meya same ka? Ko bakin naka kake gasawa ne da hayaƙi?"

A kaikaice yake kallonta a zuciyarsa yana faɗin"kaji min shegiyar yarinya,ko ma meye ai ke nake yiwa,dan idanma aljanar kanki ce ta dawo kaina to na mayar miki abarki, kuje can ku ƙarata da iyayenki,dan gobe goben nan kina gidanku i War haka,ko ubanki bai zo ba Ni zan kaiki"amma saiya saki murmushi yace,"Eh bakina nake gasawa ko na ɗan ji dama".

"To da zafi ne naga ka kwaɓe fuska zakayi kuka?"ta jefo masa tambaya.

"Yaushe zanyi kuka kuma Maryam?" Ya faɗa yana ƙara faɗaɗa murmushin sa".

"Gashi nan yanzu ma ka ƙara alamar kuka zakayi da yawa".Sai yanzu ya lura da abinda take nufi,wato murmushin dayakeyi shine kukan,nan da nan ya mayar da fuskar ya haɗe sannan yace" ke tashi ki bani guri dan gidanku,ba nace ma ki haɗa kayan ki ba,me kika tsaya yi kuma har yanzu.

Gyara tsagunnon tayi tace"dama Anty Laraba ce ta aikeni nayo mata cefane,nakuma kai kaza aka yanko tayi maka farfesu,shine yanzu ma tace inzo in kiraka,ince maka komai ya kammala"

Murmushin yakuma niyyar yi,tunawa da abinda Maryam zata kuma faɗi saiya haɗe kayansa yace"ina nan zuwa kinji jeki faɗa mata".

Aikuwa da sauri Maryam ta koma ta faɗawa Laraba cewar ga malam ɗin nan shigowa fa,bayan ta sanar da ita wai ta ɗora ruwan ɗumi taƙara gasa masa bakin.

Haka Laraba ta tashi da ɓarin jikin ta ɗora ruwan ɗumi,shikuwa malam bai samu shigowa ba dan yaga magariba  tayi saida ya tsaya yayi sallar magariba da ishsha.

Itako Maryam koda tabar ɗakin laraba ɓangaren matan malam ta tafi,babu wadda ta kula ta,dan sun san 'yar ɗakin Laraba ce yanzu.Ganin nan ɗin babu wani farin jini,yasa ta koma ɗakinsu gurin 'yan uwanta,nan suka shiga hira har magariba suma kowa ya tashi yayi sallah.

Ko da malam ya shigo ya tarar da wannan Gara,ga ƙamshi nata tashi,saida ya lumshe ido,tare da haɗiyar miyagu,duk da bakinsa da ciwo,amma zaisa yanzu a ɗan ƙara gasa masa dan yaji daɗin cin abinda aka dafa masa,sai ma ya gama cin daɗinshi zaije yayiwa su salame rashin mutunci,danya lura yanzu sun raina shi wallahi.Cike da ladabi Laraba tayi masa sannu da zuwa,bayan ta idar da sallar ta,aikuwa ya amsa cike da jin daɗin siririyar Muryarta.Nan yasamu guri ya zauna a kan tabarmar da aka shimfida,babu ko jiran a gabatar masa da abinda ke kwanon yace" Ɗan taimakamin ki sake gasamin bakin nan kafin inci abin nan ko naji dama-dama".

Cike da ladabi ta amsa da "Toh yallaɓai"(cikin salon da mamanta ta koya mata,da sunan da yayarta tace ta dinga faɗa masa dan jan hankali🤣)miƙewa tayi ta fice,yayinda malam ya bita da kallo yana kallon yanda kayan masarufi ke motsi😜.

Haka dai harta dawo da ruwan ta ajiye ta ɗauko tsumma ta zauna gefensa,yayinda ta shiga ga sa masa a hankali tana masa sannu.Sai da ta gama ga sa  masa sannan ta fito da lokon dake kan cinyar ta ta buɗe.Kallonta yayi yace"Amarya ba'a barin man nan kuwa sai nazo kwanciya a shafa,dan kinga abinci ai baya ciyuwa da maiƙo a baki ko".

Mayarwa tayi ta rufe tana murmushi,yayinda ta buɗe masa murfin kwanon da ƙamshin daddawa ya bugi hancinsa,nan ko ya jawo kwano tare da jawo dankwaleliyar tsoka yasa a baki.Tsananin azabar da yaji yasa shi haɗiye naman tun bai gama tunawa ba.nan ma naman ya tsaya masa a wuya yasashi wata kwarewar data sa Laraba miƙewa da sauri ta bashi  ruwa.Har naman ya wuce bai daina jin raɗaɗin a bakinsa ba,dan haka ya fuzge kofin ruwan ya kafa kai yana sha.Duk hankalin Laraba ya tashi,dan tsawon lokaci yana zaune ya jingina da bango Ya saki baki miyau nata dalala,nuni ya shiga yiwa Laraba da hannu akan ta kawar da kwanon kazar,aikuwa taja ta rufe.nan tayi tagumi dan bata da meke damun malam ɗin ba.

Sun jima a haka, kafin malam yasamu raɗaɗin ya lafa,nan ya juya ya kalli Laraba cikin haɗe rai yace"Ke wannan wace irin dahuwa kikayimin,dake ƙoƙarin kasheni da raina kinji ɗan karen yajin dake ciki kuwa?".

"Dama Maryam ce....." Zuruf suka ganta ta faɗo ɗakin tace"salamu alaikum gani Anty,an ragemun ne?"

Baki buɗe Laraba ta kasa magana,shima malam haka,har Maryam ta fita da kwanon basu sani ba,saida malam yace"ke kika kira wannan tauraruwa me wutsiyar?"

"Ni ban kirata ba wallahi ,inaga dama tana kusa ne,jin na ambaci sunan ta shine ta ɗauka ko kiranta nayi".

Bai ce mata komai ba,sai zamewa da yayi ya kwanta,itama Laraba Batace komai ba,sai da suka ɗauki lokaci a haka kafin tace" yallaɓai katashi ka koma kan gado" laushin hannunta yasa shi lumshe ido dan haka ya miƙe da kyar.

Ita ta kama shi dan a halin dayake ciki ko abinci baya sha'awar ci,dan haka suka ƙarasa ɗakin nan fa labari yafara canza salo,domin duk yadda yaso kawar da kai abu yaci tura,haka dai fa malam ya runtse ido ya kawar da batun ramuwa ya fara lulawa duniyar masoya da Laraba.

🔅🔅🔅🔅🔅🔅🔅🔅🔅

Gari ya waye duhu ya yaye,malam kam ya dangwali arziƙin Laraba,ya manta duk wata damuwa,jinsa yake yi kamar ba wanda yakaishi kasancewa cikin farin ciki,dan jinsa yake kamar bai taɓa kusantar irin wannan ba,dan haka tuni yayi watsi da batun ɗaukar fansa.......

_Kuyi manage,wallahi yanzu ma daurewa nayi nayi muku zama ɗaya_

*Alƙalamin khady*✍

   " Kiyi maza ki shirya mana Huwaila,dan malam Garba yacemin yakamata muje da wuri,dan inaga malam ɗin baida lafiya ne,yake son aje a ɗauko ta tazo ta kwana biyu saita koma,saboda haka dan Allah kiyi sauri,shi Isma'il ɗin ya shirya ko?"

"Gani nan malam hijabi kawai zansa, Isma'il yana ɗakin sa ai inaga ya shirya,dan tun ɗazu yayi wanka".

"Yauwa to yi sauri dan Allah kin san jira ba daɗi".

A hannu ta fito da hijabin tana faɗin"malam Allah dai yasa bawani abun matsayaciyar yarinyar tayi ba aka mana kiran gaggawa,amma ai kai kanka kasani babu yadda za'ai kwatsam ace azo a ɗauki yarinya sama ta ka,bayan kai da kanka ka faɗa cewa,malam ɗin yace sai anga nutsuwar yarinya tukun,sannan ake bada damar tazo gida ta kwana biyu,amma ban sani ba ko ciwon ajali ne yakama tsohon tunda kace ya tsufa".

Ransa a ɓace yace"wai ke Huwaila yaushe zakiyi hankali ne?haka jiya ma inajinki kina cewa Isma'il maƙetaci la'ananne,shin ke wai har abada alkhairi baya fita a bakinki akan yaranki sai sharri,in sun lalace waye zai kaiki baƙin cikin hakan,shashasha, wadda bata san ciwon kanta ba" yaƙarasa maganar yana me ficewa a ɗakin.

Taɓa baki tayi ta faɗa a hankali" kaji malam da wata magana,da kuma bana tsawatarwa ace na cika sakaci,to yaran yanzu kana tsawatar wa ma ya aka ƙare,bare ka zuba musu ido,to wallahi bada ni ba,inna kyalesu sakaka kuma a zagen" Tana kaiwa nan tasa kai ta fice a ɗakin,tana saka makulli a ƙofar ta shiga kwalawa Isma'il kira,jin yayi shuru ya tabbatar mata da ya fita wajen baban shi, kenan ita ake jira,dan haka ta ƙara sa kulle ko ina ta fice ta damesu a waje suna jiranta.Dayake tasan ran mai gidan a ɓace yake,saita buɗe baya ta shige abinta ita da Isma'il suka ɗauki hanya.....

🔅🔅🔅🔅🔅🔅🔅🔅🔅🔅

   Tunda asuba malam inka lura dashi zaka tabbatar yana cikin farin ciki,haka yabi duk ya tashi jama'ar gidan nashi dan suyi sallah.Ko yau a masallaci malam ne yayi limanci, yayinda tsabar farin cikin dayake ciki yasa yau har karatu da wa'azi ya gabatarwa da mazan ƙauyen akan riƙon aure.

Wajen ƙarfe takwas malam ya shigo gidansa,bayan yasa an sayo masa Lipton da Suger ,tare da ɗuma-ɗuman biredi ya shiga dasu gidan.Batare da damuwar komai ba ya ware iya na matansa kowacce,dan tunda akayi auren nan ya lura basa bawa Laraba abinci insun dafa(kunji fa malam sai yau yasan da hakan) Allah sarki 'yar marainiya bata ko damu ba,yanzu idan ya koma zaisa ta lissafa masa abinda ta kashe tsawon wannan kwanakin🤣

Duk wadda yabawa a cikinsu babu wadda tako kalleshi,shima bai damu ba,dan yasamu biskit ɗin zuciyarsa,dan haka ya shige ɗakin Laraba hankali kwance,baiwar Allah kun san dai yadda budurwa take duk girman ta in har Bata siyar da mutuncinta a waje ba,dayake zazzaɓi take ɗan ji,amma haka ta daure ta yi masa sannu da zuwa,ya miƙa mata Lipton da Suger ɗin,tare da lalubo sachet ɗin madara da bombita(oh su malam an iya almundahana ashe🤣)gashi maza tashi ki dafa mana shayi,sannan ki haɗa da waccan yarinyar mairamu,dan itama tare damu zata karya da ita,dan yarinyar na yaba da hankalin ta ba tun yanzu ba,bari ma in kirata mu ɗan taɓa hira kafin shayin ya dahu tunda naga a madafin zamani kike girki" ya ƙarasa zancen yana me fitowa ƙofar ɗakin,daga nan ya shiga kwalawa Maryam kira"Maryama! Kina ina mairamu?" Ya shiga tambaya yana daga bakin ƙofar Laraba.

Daga cikin ɗakinsu ta amsa masa,ta fito sanye cikin kayanta masu kyau da hijabin ta.Sai da ta ƙara so gabansa ta ɗan tsugunna tace"Gani Baba malam"

Washe baki yayi kafin yace"yauwa 'yar albarka taso dama neman ki nake yi shigo ciki kinji" ya faɗa yana me juyawa ya shige ita kuma Maryam ta miƙe tabi bayanshi.

Zuwaira da salame dake can gefen ɗakunan su da yau ɗin nan suka tashi da sabon haɗin kai, kowacce saita ja dogon tsaki suka saki dariya a tare suka tafa.

************

Gefen tabarmar malam ya nuna mata ta zauna,aikuwa tasami guri ta zauna,tare da aro ladabin kunama tayi shiru.A haka har larabar malam ta kammala haɗa shayin aka kawowa kowa nasa,nan ko Maryam ta zage tasha abinta,dan saiya zame mata abin marmari,dan tunda tazo bata sha ba,danma ita ɗin hamburin hayam ce,ba ruwanta da zaɓar abinci, komai in zaiyi Mata maganin yunwa to tana maraba dashi.

Bayan sunsha sun ƙoshi nan fa malam hira ta ɓarke,ya shiga bawa su Laraba labarin samartaka da irin gararin da yayi lokacin dayaje almajiranta,ita kam Laraba wani farin ciki take ji ,wai yau itace da miji suke hira.Yayin da ita kuma Maryam sam hankalinta na ga gida,danta matsu a zo a tafi da ita taje taci uwar ummita😡.Tana shirin tambayar malam shin yaushe su babanta zasu zo? Kawai sai taji ihun yara suna faɗin, ga yaya Garba! Ga yaya Garba na kano.Aikuwa a zabure ta miƙe tayi waje,yayin da sukayi ido huɗu da babanta suna gaisawa da wasu mutanen ƙofar gidan.A dai-dai nan ta ga Isma'il na ƙoƙarin fitowa daga motar.Da gudunta cike da murnar ta ta nufeshi,shima da sauri ya fito,a nan kuma taga ummanta itama ta fito aikuwa da gudu ta canza akala ta nufeta, tare da fashewa da matsanancin kuka,itama umman saida zuciyar ta tayi rauni,hawaye suka fara zubo mata na ganin 'yar Tata da tayi.Haka suka rungume juna,kafin malam Garba yayi musu jagora zuwa cikin gidan.

Koda malam ya gansu ya nuna farin cikinsa,dan yanzu duk abinda ya shafi Maryam to yana daraja shi,dan shi Sam Yama manta shiyace Suzo su ɗauki 'yar su.

'Ɓangaren su salame ya musu jagora,yayin da suka shiga ɗakin salame,amma sam babu wadda tayi musu koda kallon arziƙi,hakan yasa jikin umma yin sanyi,ganin hakan da malam yayi ne yasa yakama yin yaƙe tare da cewa"Maryama idan sun gama gaisawar maza ki raka su ɗakin amarya kinji" yafaɗa yana me juyawa ya fice,dan su gana da mahaifin Maryam ɗin.

Batare da ɓata lokaci ba kuwa Maryam tace"Umma tashi in kaiki ɗakin Anty Amarya dan ita tanada kirki,amma yanzu tsofaffin matan Baba malam sun koyo rashin mutunci".

Jin furucin na Maryam yasa umma jin kunya,ta kalli salame dake duƙe tana leƙa ƙarƙashin gado,kome zata ɗauki oho,bata bi takansu ba har Maryam taja hannun Isma'il suka Umma ta bisu a baya,har zuwa ɗakin Laraba.

A kwance take kan tabarma, dan zazzaɓi takeji,hakan yasa koda suka shiga da kyar ta iya ɗagowa ta amsa musu,dan ciwon da kanta keyi.Jinjina kai Umma tayi datayi arba da Laraba ,a zuciyarta tana jinjina girma da ƙudura irin ta Ubangiji,"Allah me halitta kenan" ta furta a zuciyarta,a fili ta shiga amsa gaisuwar da laraban  keyi mata,bayan tayi musu nuni da gurin zama, Isma'il ma ya shiga gaisheta ta amsa mishi cikin sakin fuska kafin ta yunƙura da niyyar miƙewa."Wash Allah "ta furta a hankali,Da sauri Maryam tace," Menene Anty?"

Cije baki tayi kafin ta furta" Bakomai" ta ƙarasa miƙewa da kyar ta je ta ɗebo musu ruwa.Nan ma da kyar ta zauna,duk umma na lura da motsin ta, amma saita kyale Ita kuwa Maryam sai hira take yiwa Isma'il tana tambayar shi ina 'yan layinsu,sannan ina su Rakiya? Nan take faɗa mishi ai ita tama fasa zuwa madinan nan,dan ta tambayi su Hafsa (waɗan da suke ɗaki daya)suka ce mata ai ba'a zuwa Madina ta ƙauye,nan suke faɗa mata duk wanda taga an kawo shi nan,to kangararre ne,dan haka wayo aka mata dan a kawota nan ɗin.Tunda taji haka tace itama saita nuna musu tanada wayo,badai ita za'a kai ba,to saita ce tafasa zuwa Madina a maida ta gida,kuma wallahi koya za'ai da ita bazata zauna ba.

************************

Tunda umma ta kalli Laraba ta fahimci inda matsalar take,dan koda take da ƙiba gamai hankali inya lura zaiga yadda tafiyar ta ta sauya.Ganin da umma tayi maryam taja hannun Isma'il sun fice wai zasuyi sirri,nan tasamu damar kallon Laraba tace"Ni kam amarya in tambayeki Mana?"

"To Innar Maryam" cewar Laraba dake rawar sanyin zazzaɓi kaɗan-ƙadan.

"Mene ne ya jawo miki zazzaɓi haka? Ko bakya kwana cikin gidan sauro ne?"

"Ah ah,ai bama Musa sauro,kawai dai inaga dan....."sai kuma tayi shuru.

Sosai Umma ta shiga nazarin ta,zuwa wani lokaci,sannan tace"kin gasa jikinki da ruwan zafi ne?"dan ta fahimci kamar abinda ya faru wannan ne na farko.

Girgiza kai tayi a hankali tace"ah ah,dan ban san ma ana gasawa ba ai".

Cike da tausayin ta,da kuma yaba tarbiyya irin ta yaran ƙauye tayi,domin dai duk da ana kiransu da kidahumai to Gara hakan,dan yanzu wata wayewar da buɗewar idon basuyi ba.

Kallon ta tayi sama da ƙasa,taga yadda mazaunan nan suke,ta jinjina kai,to yanzu ya za'ayi a gasa wannan,dan ko bataga robar da zata ɗauke Laraba ba,amma dai bari tasa a samo ta wankan jego ko zata yi,dan haka tace " a ina za'a samu baho irin babban nan na wankan jego?"

Kanta a ƙasa Laraba tace"ai inada shi,dan Innar mu ta siyomin tace wai mu fara tanadi ,robar tafi ɗa wuya".

"Tohhhh ! Umma ta faɗa tana riƙe haɓa ,tare da mamakin abun,amma saita cewa Laraba ta ɗauko robar.Haka ta miƙe ta ɗauko robar ta kawota gaban umma,umma ta shiga gyaɗa kai a zuciyarta tana faɗin"lallai wannan uwa tasan 'yarta dan robar ma kamar ƙirar kamfani,dan kamar an auna larabar ne akayota fankaceciya.Miƙewa tayi tace" to ina madafin ku yake ?"a ɗora ruwan zafi".

"Ai ni bana girki da ice Maryam ta hanani,sai da riho"

Kallonta umma tayi tace au kema sunan mamanki Maryam kenan,lallai mama bata son 'yar nan tata tayi ƙaurin hayaƙi ko?"

Murmushi Laraba ta sannan tace"Ah ah maryam fa 'yarki itace ta hanani girki da ice"

"Wai kina nufin Maryam dai dana sani?"

Gyada kai alamun ita.

Dariyar takaici umman tayi,tabbas mai hali baya fasawa amma inba haka ba,yanzu Maryam yazatayi da wannan rushe shiyar idan ta tsokano ta,to a yadda take gani ko ita da Baban su Maryam ɗin ai sai sunci ƙaniyar su gurin ta,dayake ma da sauƙi dan taga akwai jituwa a tsakanin su,sai dai ta lura Laraba girman ne kawai ba wayo.Haka dai tasa Laraba ta kunna risho aka ɗora ruwan zafin.

A banɗakin Laraba umma ta haɗa ruwan bayan takai robar,sannan ta ce Laraba ta tashi taje ta faɗa mata yadda zatayi cikin hikima.

Umma na zaune kusan minti goma taga laraban ta shigo ɗakin kanta a duƙe.Umman ce ta kalleta tace "har kin gama gasa jikin naki?amma dai ba baki shiga ruwan nan da kyau ba,inba haka ba du-du-du  mintinki nawa,dan haka maza ki ɗauko bokitin a ƙara zuba wani,in kin tsaya son jiki kece da wahala,dan kar kiga mijinki tsoho,su maza kullum jinsu suke kamar sabbin ƙyanƙyasa,dan haka maza miƙo a ƙara wani ruwan".

"Dama ba ƙin shiga nayi ba ina zama ne sai robar ta fashe"

"Ta fashe fa kikace?"umma ta faɗa tana zaro ido waje😳

5⃣7⃣-5⃣8⃣

   "Oh ni Huwaila,tunda roba ta fashe ya zamuyi? Gashi dai ba abin a samo  daro ba ya ɗau zafi duk kibi ki ƙone,garin neman gira kuma a zo a rasa ido,ya muka iya,kawai ɗauko butar ki babba a zuba ruwan ki kama ruwa,gashin dama ai shine dai-dai tunda muna son ruwan ya shiga ciki ya gasa miki ciwon,to kodai ɗan ƙaramin tiyo zamu samu a zira a bakin botar sai kema kisa ko ruwan zai shiga? Kai nan ma ba dabara bace,kinga kawai kawo butar a zuba kar ruwan ya ƙone".

  Ita dai Laraba kanta a sunkuye Batace komai ba,har Sai da akace ta miƙo buta ta shiga ta ɗauko.Sai da umma ta haɗa mata ruwan ta sanar da ita yadda za tai sannan ta bata ta nufi ban dakin.Ita kam umma al'ajabi take tayi,a haka har larabar ta kuma dawowa ta haɗa mata wani ruwan ta ƙara watsawa😂.

**********************

  Suna nan zaune ba wata hira suke ba a tsakaninsu,sai ga malam ya aiko da Isma'il da kayan miya da ledar taliya, kasancewar yasan su salame sun koyo azzalumin rashin mutunci,yasan bazasu bawa uwar albarka koda ruwa ba.Duk yadda Laraba take ji,haka ta daure ta tashi ta ɗora musu taliyar,maman Maryam ta so ta bari amma tace zata iya.Koda ta kammala a kwano mai kyau nan ma aka zubawa malam,suma Baban Maryam nasu daban aka zuba musu shida malam Garba.Maryam kam ɓatan dabo tayi,sai da kowa yaci ya ƙoshi sannan ta dawo gidan.Isma'il ya gama cin abinci kenan,ya ɗago ya kalleta ganin ta faɗo ɗakin a guje ko sallama babu tana haki"Ke Maryam shi ne kika gudu kika barni kin san ban san gari ba ko?, Badan gidan nan bai da wuyar ganewa ba ai da na ɓata".

   Humm yaya Isma'il ai dan baka san ina naje bane shi yasa,da ko cewa nayi kazo muje bazaka ba,Anty Laraba ai kin san gidan su maraba da wari ko?"

   "Eh mana gidansu Iro mahaukaci".

"Yauwa can,to dama rannan ne fa da na je ta wajen layin,kin san wai ɗaureshi ake yi,ni ban sani ba sai naga an ɗaureshi jikin bishiya, ina zuwa nace mishi sannu yaya,sai naji yace min yauwa,nace laifin me kayiwa me gari yasa aka ɗaureka?sai yace min babu komai,tsabar zalunci ne,shine nace masa idan na kwance ka nawa zaka bani? Shine yacemin biyar,Nikuwa na kwance shi,ina kwance shi kuwa ya riƙe Ni,yaita zabgamin igiyar nan,da kyar aka kwaceni,shine ban faɗa wa kowa ba nace saina rama,dana san yau zan tafi shine nace nasami bulalar malam ƙatuwar nan dayace yana dukan masu kunnen ƙashi da ita na ɓoye,yauma ina zuwa na tarar dashi a ɗaure, na kuma cewa in kwance ka? Yace "eh" na ce,idan na kwance ka nawa zaka bani? Yace ɗari,shi ne nace masa Ni kuma zan baka ɗari biyu kana so? Ya cemin "eh" shin Ni kuwa na fito da bulalata na shiga zabga masa,Allah yau ba kalar kukan da Iro baiyi ba,da farko ba wanda ya fito sai daga baya baban su kandala ya fito shi ne ya ganni ya biyo ni,wallahi da kyar na sha" ta ƙara sa maganar tana mayar da numfashin gudun datayi.

"Na shiga uku na lalace! Dama har yanzu Maryam baki daina halin ba? Malam fa cewa yayi kin kintsu kin zama kamila mumina,ashe ƙarya ne,ai ni dama nasan da kamar wuya wannan matsayaciyar ace cikin ƙanƙanin lokaci wai ta nutsu,to wallahi yau sai dai abin ya ƙare  akanki,mahaukacin da kika tsokano abin sai dai ya tsaya akan ke da kika  jawo,ni kinga ma tafiyata, in an gama lallasa ki a kawomin ke nayi jinya,'yar iska kawai".

Laraba dake tsaye jin abinda umma ke faɗi,dan haka ta tattaro jarabar ta ta da ta can tace"Ai wallahi indai ina nan ba wanda ya isa ya taɓa maryam,ba dai Iro bane kawai,to yazo ni zan lallasa shi,Ni na ma warke,Maryam jeki ki ƙara tsokano shi,yazo wallahi saina ci hancin babarsa".

"Oh Ni Huwaila ! Nikam naga abinda yafi ƙarfina, ah kice malam mazahabar caskale ya kawo ki bawai ki shiryu ba,kidai ƙara tambaɗewa da lalacewa,dan haka tashi maza gara ma mu koma gidan nasan yadda zanyi ki daina wannan hatsabibancin,tunda gashi har da masu ƙirar katafila ke tare miki faɗa,ba dole abu yaci gaba ba tunda kunsa zalunci a harkar, kije ki tsokano ƙananan ɗiba,ita kuma ta markaɗe miki su,to kinga tashi maza musan nayi".

   Haka tá kama hannun Maryam tana faɗin taso 'yar jaraba ai banga ta zama ba tunda kika tsokano motsatstse".

"To ai ban ɗauki jakata ba umma"

"Ba buƙata ki barwa wasu almajiran ita,tunda baza'a rasa masu buƙata ba".

"Dan Allah Innar Maryam ki barta karki tafi da ita kinga itace ƙawata,kuma ita ke bani shawara a komai,na rantse ki kyaleta duk wanda ta tsokano Ni zan tare mata".

Numfashin takaici umma taja sannan tace,"kice Maryam ba koyon tarbiyya aka kawo ki ba kawai an kawoki koyon CASKALE,to wallahi bada ni ba,gara ki koma gabana duk abinda zakiyi kiyi shi da a gaban idona".

Da matsiyacin gudu sukaga malam ya shigo,yayin da ya buga wani uban tsalle ya ketare kan Maryam ya afka ɗakin Laraba ji kake bamm ya banko ƙofar.Salame da Zuwaira na zaune kofar daku nan su su na aikowa su Laraba harara a fakaice dan suna jin duk abinda suke faɗa.laraba ta buɗe baki da niyyar tambayar malam sai ji tayi anyi ciki da ita amma bata faɗi ba sai dai ta motsa daga inda ta ke.Malam Garba ne da baban Maryam suma a guje yayin da duk suka ruɗe suka shiga laluben inda zasu ɓoye,daga can malam Garba ya shiga faɗin"yo ta nan Shu'aibu,biyo nan ɓangaren Inna salame".Suma su salame ganin mazan na gudu yasa suka shiga wurga ido dan ganin meke faruwa,aikuwa a guje malam Garba ya bangaje salame ,itama Zuwaira dake tsaye tana son ganin meke faruwa nan baban Maryam yayi gaba da haɓarta,wadda saida tayi wani juyi kafin ta kifa saman randar ruwanta nan kuma kowanne ya shige ɗaki ya banko batare da la'akarin ko wanne ɗakin suka shiga ba.

Da nufin yin bala'i Zuwaira ta ɗago,amma sai me.Ido biyu tayi da Iro  daya shigo a guje yana muzurai hannunsa riƙe da wata sharɓeɓiyar adda tsirararta,na ya shiga raba ido.Ganin hakan da sukayi duka hankalinsu ya tashi, kafin kace me salame duk da tsufanta ta kama katanga ta haura,Zuwaira dayake tanada ɗan jiki kaɗan ta miƙa mata hannu itama tana faɗin "yaya taimakamin nima na haye dan Allah kinji 'yar uwa".

"Yau babu wannan zumuncin zuwai ,kowa yayi ta kansa ta ina na zama 'yar uwarki kedai nemi mafaka kinga nayi nan" Salame na kaiwa nan ta dira ta baya.Zuwaira na ganin hakan ta kama duru-duru,kawai saita nufi ƙaton rumbun gidan ta buɗe duk ƙaiƙayin dake cikin gero batayi tunani ba ta faɗa ciki.

Idon Iro ne ya sauka akan maryam,aikuwa ya zaburo yayo kanta,ta fice a miliyan ya rufa mata baya.Jikin Laraba ne yakama rawa,nan umma ta kalleta tace"ke kuma ɓultuwa me kika tsaya jira,ba ke kika ce duk wanda ya taɓa Maryam zaki bashi kashin bala'i ba,to yau gata nan taje ta tsokano motsatstse sai ki je ki tare mata ai,dan wallahi Ni yanzu gida nayi ta taho daga baya tunda ita tajawa kanta,in Kuma kin kwatota ma tafi tare".Tana gama faɗar hakan ta nufi ɗakin da taga mijinta ya shiga.....

    Maigari ne zaune a gindin bishiya,tare da mutanensa ana gudanar da harkokin mulki irin nasu na masu sarauta.😂

A guje Maryam ta tunkaro su,da yake gurin a kan kwana ne ya sa ita ce a kan gaba,dan haka ita suka fara hangowa.Ita ɗin ma tsallen ta yi kamar yadda malam ya yi,ai kuwa sai ga ta ta tsallake maigari tare da tuge rawanin dake kansa.

"Kaga irin marasa tarbiyya"cewar wani bafade da ya yi tozali da rantal ɗin kan maigari.Maigari da ya kumbura yana shirin zartar da hukunci akan wannan mai babban laifin,kawai sai idonsa ya hasko masa Iro ya nufo su da adda tsirarar ta,kafin ma ya ƙarasa magana tuni Iro ya iso inda suke,Hakan ya sa maigari faɗowa daga kujerarsa.Iro ko ta kansa bai bi ba ya tsaya raba ido yana son ganin inda Maryam ta yi.

Ya jima tsaye yana zare idanu,su kuwa duk gurin jikinsu mazari yake yi.Cikin tsawa Iro ya ce "waye ubanta a nan?"

Maigari duk da bai san wa ake nufi ba amma haka ya daure yace cikin rawar murya"ai ita ɗin shegiya ce"

Zare ido Iro ya kuma yi,cikin wata tsawar yace" To waye baban babanta?"

Wannan karon wani ne ya yi caraf ya ce "ai shima uban shege ne".

"To shikenan tunda duk shegu ne,kai wannan" (ya nuna mai gari),kai ne babanta,kai kuma baban baban babanta".cewar Iro.

" Mun ji mun amince mun karɓi wannan kyautar" duka suka haɗa baki.

"To wa zan fara yiwa yankan rago a cikinku? Dan dama na ce tunda ta dakeni sai na yanka uwarta ko ubanta".

Jin abin da ya ce ne ya sa su maigari ƙara tsurewa suka shiga roƙonsa a kan ya yi haƙuri.Ganin kamar suna daɗa tura shi ne ya sa maigari yin wata dabara domin ya zuwa yanzu ya fuskanci wadda ta tsokano Iro.

"Kaga Iron Lantana ba dai kace harda uwarta ka ke nema ba?"

"Eh ɗin"Iro ya faɗa yana zaro ido.

"To maza shiga ciki,tana can ta goyata duk ka haɗa ka yanka su gaba ɗaya". Ai kuwa a guje Iro ya bi wata hanya ya shige wani gida.Su kuwa su maigari ba tare da ya sallami kowa ba suka hau kwasa a guje, shi ma bai damu ba ya tashi da sauri ya nufi bakin kasuwa ,a ransa yana me ayyana sai ya sa an nemo masa iyayen wannan yarinyar ya ci su ta ra.

*************************

"Baban Isma'il buɗe ƙofar mana ni ce"cewar Umma dake tsaye tana bugun ƙofar ɗakin da ta ga mijinta ya shiga.

"Ke dai in kin kuɓuta ki yi ta kanki ,amma ni ba zan fito ba wallahi"

Ƙara bugawa ta yi ta ce "haba malam,yanzu dan abin kunya ɗakin tsohuwar mutane ka shige,to ni dai wallahi na yi nan,dan ga shi nan a saman rufin ɗakin da kake yana ɗaye kwano zai shigo".ji kake kararaf ana kiciniyar buɗe ƙofar duka ɗakunan,yayinda jin maganar da umma ta yi ya sa har malam Garba fitowa ba shiri.

Dariya umma ta sa duk da halin da suke ciki ta ce" ba gashi yanzu kun fito ba,da ina ta magiya abu ya faskara,to ni dai malam na yi gaba sai kun taho dan wallahi ba zan zauna a ɗauki rayuwa ta a garin da ba nawa ba,dan haka ni nayi nan" Ta ƙarasa maganar tana nufar ɓangaren Laraba dan ta ɗauki jakarta.

Turus suka yi dukansu, ganin Laraba tsaye tana ta rokon malam a kan ya buɗe ƙofar amma ya ce ba zai buɗe ba.Maryam da tun ɗazu tana maƙale a soro da sauri ta ƙaraso tana faɗin"Baba malam yi sauri ka fito gobara a ɗakinka na zaure"

Ba shiri malam ya buɗe ƙofa har yana tuntuɓe dan sauri,saboda ajiyar sa da duk kadarar sa suna wannan ɗakin, su ma jin abin da Maryam ɗin ta ce ya sa suka rufawa malam baya.Zuwai dake cikin rumbu jin an ce wuta itama tayo tsalle ta fito🤣.

*************************

Dukan su zaune suke an sanya Maryam a tsakiya sai raba idanu take.kowa huci yake yi musamman malam da ya zuwa yanzu duk wata martaba da Maryam ta samu a gurbin zuciyarsa ta goge,dan haka ya kalli su baban Maryam har da zabga musu harara a fakaice sannan ya ce" Da farko dai ba sai na ce komai ba game da wannan yarinyar, dan ku iyayenta kun fini sanin matsalarta sannan kuka yayibo ta kuka kawomin ni wato ga mai matattarar 'yan iska kangararru.Dan haka ina son kafin na yanke hukunci mai zafi a kanta inyi muku wata tambaya".

Baban Maryam ne ya samu zarafin cewa

" Allah gafarta malam ai mana afuwa dan Allah,dan wallahi zaman yarinyar nan a nan ya fi mana kwanciyar hankali,domin mu mun ga ci gaba a zaman nata".

Malam ne ya ƙara muskuta zamansa sannan ya ce

" tabbas kam an samu ci gaba da lalacewar ta ba,domin yarinyar nan tunda ta zo ban taɓa ganin ta yi wani abun arziƙi ba,kullum da kalar bala'in da za ta jawo".

"To amma Abban Maryam ba kai  kace min malam ɗin ya faɗa maka an samu ci gaba ba Maryam ta nutsu?" cewar maman Maryam.

"Tabbas haka ya kirani ya faɗamin".

"To inaga lokacin aljanuna maƙaryata sun hau kaina,dan haka nake wani zubin in suka zo yini nake bana cikin hayyacina,amma yanzu abu mafi sauƙi shi ne,ku tattara ta ku tafi da ita gida,nayi muku alƙawari daga nan zan dinga jifanta da addu'a, dan ita bata faɗuwa ƙasa banza,kuma ko ina akwai Allah".

Maryam da daɗi ya kasheta ta ce" Baba malam Allah Ya yi maka albarka idan na tafi zan yi kewar ku wallahi,amma zan dinga mafarkin ku".

Da sauri zuwai dake zaune ta kasa cewa komai tun ɗazu saboda aikin susa da take yi ta ce" Bama sai kinyi mafarkin mu ba, mu ma dinga yin naki".

"Ai ba ma wanda zai dinga yin mafarkin wani a tsakaninmu,sai kace wasu mayu,kunga ku tashi kai Garba kar dare yayi muku a hanya" cewar malam.

Laraba dake zaune jikinta a sanyaye tace"to amma yallaɓai inta tafi ni kuma da wa zan dinga hira kuma wazai dinga bani shawara?"

Dariya zuwai ta sa tana faɗin" abin dariya wai yaro ya tsinci haƙori,sai ki koma saida ɗanta malele ko zaki kuma samun wata sha-sha-shar irinki"

"Ni kike cewa sha-sha-sha?"

"Ke ɗin mana ,ko da wata ne bayan ke". Zuwaira ta faɗa cike da masifa

A harzuƙe kuwa Laraba ta hunƙura,ba tare da tunani ko tsammani ba zuwai taji an fyaɗe ta da kasa ai kuwa ta hau ihu,domin zauneta kawai Laraba ta yi ta fara murzar ta".

Malam dai ya san ƙarfi bazai kwaci zuwai ba,kawai sai ya kama roƙon Laraba amma ta ƙi ji.Ganin haka yasa Maryam matsowa ta ce" Allah Anty idan baki ɗaga ta ba zansa Baba malam ya sake ki".Da sauri suka ga Laraba ta zame daga kan zuwai.

Kowa da kallo ya bita,yayin da malam a ƙufule yace"ka ga irin tsiyar tata ko? Matata ma ita ke iko da ita bani ba tunda ita ce ta haifeni za ta sa na sake ta,to tun kafin ma lokaci ya ƙure ku tashi ku tafi,ke kuma in ta tafi kada ki sake jin maganata kiga idan ban sake ki ɗin ba da gaske".

Maryam kam bata ƙara bi takan kowa ba taje ta ɗauko jakarta tana faɗin"Baba zuwai sannu ki gasa jikinki sosai.Anty Laraba ni tafiya zanyi sai mun kuma zuwa,ina addu'a Allah yasa ki haifi 'yar kululluɓar yarinya me kama dake,itama ta dinga ɗirkar mutane".

Ba irin haƙurin da baban Maryam bai bawa malam ba,amma ya ce bai san zance ba sai an tafi da maryam.Haka suka fito da ita da kayanta,yayinda mutan gidan dake nan duk suka rakosu bakin mota.Ɗalibai irin su maryam  kuwa duk sunji ba daɗi da wannan tafiyar ta Maryam ,Laraba ko kuka ta kama yi amma ita Maryam ko a jikinta suka shige mota ita da Isma'il da mamanta,wadda take jin kamar ta kama Maryam ta yi ta ɗirka.

*************************

Suna gab da fita gari suka ga tawagar mai gari buguzun -buguzun sun nufi hanyar gidan malam.Su dai basu juyo ba suka ɗauki hanyar Kano.

Sun shigo Kano da yamma baban Maryam ya ce da malam Garba ya ɗan tsaya zai siye wani abu,aikuwa ba jima da fita ba sai ga shi ya dawo hannunsa riƙe da zabgegiyar dorina mai baki biyu.Ita kanta Umma ta yi mamaki amma ganin fuskar nan tashi a haɗe ta tabbatar ransa ɓace yake.Su ma kansu su Maryam da Isma'il sun tsorata da ganin wannan bulalar ,amma haka dai kowa ya haɗiye ƙin jinshi har suka isa gida,yayin da Baban Maryam ya shiga yiwa malam Garba godiya nan suka shiga gida.

Ba ƙaramin farin ciki Maryam ta shiga ba ganinta  a gida,ai kuwa da sauri ta shige ɗakinsu da umma ta buɗe yanzu.Sai da ta sha birgimar ta akan katifarta sannan ta tashi taje kiran da ummanta ke mata.

Yau kam umma an nutsu,domin nasiha ta shiga yiwa Maryam da ta nutsu ta daina rashin ji, aikuwa Maryam ta zama kamar mumina,yayinda take ta Allah-Allah umma ta gama ta je ta kama ummita ta yi mata dukan da ta yi alƙawarin za ta yi mata.

********

Sam ba ta samu sami hanyar fita ba sai bayan magariba da babanta ya fita Masallaci daga can zai wuce gurin sana'arshi,sai mamanta kuma ta shiga sallar magariba.

Ko da ta shiga ɗakin umma ta iske ba ta ciki ashe tana kicin,aikuwa idonta ya sauka kan bulalar da babanta ya siyo nan ta sureta ta fito a guje.Umma ba ta lura da ita ba sai Isma'il,shima hanya yake nema ya gudu dan kar ya je makarantar dare shiyasa bai tona asiri ba.

******

Direct gidansu ummita ta nufa.Cikin sa'a har ta shiga ba ta gamu da kowa ba.A tsugunne take da hijabi a jikinta tana ɗibar ruwa a randa tana zubawa a buta.Sai da ta daddage iya ƙarfinta ta shimfiɗa mata bulalar.

Da sauri ta ɗago tare da furta "wayyo Allahna! dan azabar saukar bulalar da ta ji,ta waigo dan ganin waye ya yi mata wannan aika-aikar. Aikuwa suka yi ido huɗu da maryam,ita ma Maryam ɗin waro ido ta yi dan ganin wadda ta daka wato Rakiya.......🙄

*Alƙalamin khady*✍

        *'YAR CASKALE*

   ( _Sanadin bakin uwa_ )

*Na*

*KHADIJA USMAN*

       Ganin Maryam tsaye yasa Rakiya faɗin"kam bala'i,yau ga naman danake jira ya kawo kanshi har gida,na rantse da Allah yau bamai kwatar ki a gidan nan wato annoba ta dawo ko? " Hahaha! Rakiya ta saki dariyar mugunta,bayan ta shafo inda Maryam ta zarkwaɗa mata bulalar taji kamar ma gurin ya ɗaye.

   Itako Maryam ba ƙaramin tsorata tayi ba,dan harga Allah ko da ta saba da duka da kuma tsokana, to abin nata bai kai ta daki manya ba,dan haka cikin karayar murya tace" dan Allah Baba Rakiya kiyi haƙuri, wallahi ba ke nayi niyyar duka ba,ummita nayi niyyar zanewa dan nayi alƙawarin dukan ta duk lokacin da muka haɗu,da naga hijabin jikinki na ɗauka itace,ban san cewa anko kukayi ba".

"Ai kinga maryam,idan zaki dinga gwagwiyar dutse kina ɓantara kina ban haƙuri wallahi bazan haƙura ba.Marabin da a dakeni yarinya tun ina rigimar yaye,sai gashi yau da 'ya'yana zagada-zagada kin shaulamin tsumagiya,to wallahi yau kisa a ranki mai ƙwatarki ko cikin uwarsa ba'ayi ba bare asa ran haihuwarsa".

Maryam na shirin magana baban ummita ya shigo yana gyaran murya"Assalamu alaikum.wai duk ina yaran suke ne aka bar gidan kaca-kaca,kullum ina faɗan wannan ƙazantar taku amma kunƙi ragewa bare insa ran zaku daina,ke Asiya ce nan ko ummita? Maza kawar da turmin can gefe dan Allah".

"Ai malam ba Asiya bace ba ummita bace, yarinyar nan ce tamba ɗaɗɗiya wadda muke nema ruwa a jallo,itace ta shigo dan tsabar tsaurin ido wai zata zane ummita shine ni tahau lodata kamar ta sami 'yar ta".

Haska fitilar hannunshi yayi da kyau,aikuwa yayi ido huɗu da maryam shima.Jikinsa har rawa yakeyi dan tuna abinda yarinyar tayi musu,wanda silar hakan har sai da suka kai ƙara gun me unguwa sannan suka sami salama ga tsokanar da mutane ke musu,dan ko sararin fita basu da shi.Dan haka batare daya ce ƙala ba ya nufi ƙofa dan ya rufe,nan yayi kaciɓis da duka yaran nashi zasu shigo kamar sun san abinda ke faruwa.

   Sai da suka gama shigewa kafin ya mayar da ƙofar ya rufe,domin dukansu basu san abinda ke faruwa ba.Shiyasa ganin babansu na rufe ƙofa sun ɗauka halin ne ya motsa,dan haka ba wanda yayi yunƙurin cewa wani abu dan sun san hali.Ganin Maryam da sukayi tsugunne gaban mahaifiyar su dan an kawo wuta haske ta ko ina yasa Asiya faɗin"wa nake gani kamar Maryam ɗin Huwaila?"

   Cikin sanyi ta furta "Ni ce Anty Asiya".

"Bala'i,wato yau ni ɗin ce Anty? Lallai ma yarinya,har kinyi laushi tun baki karɓi hukunci ba, Inna ko kin fara azabtar da ita ne?"

"A'a ni ban taɓata ba,dama ku nake jira kowa yazo ya fanshe haushin shi na tsawon lokaci,ku ɗaukar mana fansar abinda tayi mana".

Jamilu babban ɗan gidan Rakiya yace"Ni dai abinda nake so in mata shine:A samomin manyan ƙusoshi da guduma zan buga su a jikinta shikenan".

Caraf Raliya mai bi masa tace,Ni kuma bayan ka buga ƙusar zan bi in zazzaro su sai in buga mata allurai sannan nasami adda na sassare kan alluran tsinin kuma na jikinta".

Asiya ce ta gyara tsayuwar ta itama tace" a'a Anty da yaya,ku bari saina feɗe fatar ta tukun tsokar ta bayyana in samu cokali nasa a wuta inbi naita ɗona mata a sassan jikinta".

"Ummita ce tace bayan duk kunyi wannan ni kuma inta cizonta har sai ta suma ta farfaɗo".

Rakiya ce tace yauwa 'ya'yan albarka,ni kuma bayan duk kun kammala waɗannan abubuwan,sai in samo buhun ƙanƙara a ɗebe rabin ƙarnƙarar sai a sata a tsaƙiya a loda mata ƙanƙarar a samanta shikenan".

"Ni kuma zan ɗauketa na kai ta bayan gari na jefar a bola kunga mun fanshe haushinmu".cewar baban su ummita.

Tunda suka fara ambato nau'ikan azabobin da zasuyi mata ta yankewa kanta shawarar mutuwa tun kafin su kashe ta,dan iya tsurewa ta tsure.

Rakiya ce ta nufota tana faɗin" dan ubanki taso jamilu yafara nasa aikin amma sai me? Ga dai Maryam riƙe da bulala amma shuru kake ji bata ko motsi,a ɗan razane Rakiya ta kamo hannunta sai ta jishi a sake,dan haka cikin alamun tsoro ta juyo ta kalli sauran dake tsaye tace" malam ina ganin fa kamar yarinyar nan ta mutu fa".

Zaro idanu duka sukayi kafin baban ummita yace"ta mutu kamar yaya ? Ya faɗa yana me ƙarasowa inda Maryam ɗin ke kwance.Hannunsa yasa saitin hancinta yaji babu alamun iskar numfashi dan haka a kiɗime yaja baya yana faɗin"shikenan Rakiya kun kashe 'yar mutane,dama ni tun shigowa ta na lura yarinyar bata numfashi ban dai faɗa bane sai yanzu dana tabbatar,dan haka kun jawa kanku masifa ni wallahi ba ruwana" ya faɗa yana me ja da baya.

"Ah ah malam,wallahi sai dai ko in tsorata tayi zuciyarta ta buga lokaci ɗaya to amma ai bamu ji ƙarar fashewar komai ba,kuma ma ai lokacin daka shigo da ranta da lafiyarta malam kada ka jaza mana laifi mu kaɗai,kawai asan abin yi tunda imu-imune".

"Ke Raliya maza kinga goyata kiga yadda za'ai".

A firgice ko Raliya ta juya baya aka kima mata Maryam sannan Rakiya da sauri ta ɗauko zani aka tare kanta dake reto."maza sa hijabinki ku Kaita soron gidansu ku ajiyeta,dan gidan su babu yawan shige da fice maza kuje Allah ya rufa mana asiri".

"Inna to ya za'ayi da azumin da akeyi idan an kashe mutum?" Cewar ummita.

"Ke rabu da ni,ai rabawa za'ai kowa yayi nasa kuje dai ke Asiya ki raka Raliya".

Ko nauyin Maryam Raliya bataji ba haka suka buɗe gidan suka fita, kasancewar an shiga sallar isha'i yasa ba wasu mutane a wajen har suka ƙarasa ƙofar gidan su Maryam.

Sai da suka tabbatar babu wanda ya lura dasu sannan suka shiga zauren,da sauri suka kamata suka sauke tare da kwantar da ita,wanda har yanzu bulalar na hannunta suka juya suka fice da sauri.

Suna ficewa Maryam ta buɗe idonta dan tabbatar da ta kuɓuta,ganinta a zauren gidansu yasa ta miƙe ta shige gida.wannan karon ma bata sami umma a tsakar gida ba,dan haka ta shige ɗakinsu ta kwanta tayi luf tana tunano irin azabar dataji su Rakiya na faɗin zasuyi mata,lallai mutanen nan basu da imani,kenan da ta mutu da gaske haka zasuyi mata,aikuwa saita san yadda tayi ta koya musu hankali.

Tana nan kwance taji umma na kwala mata kira,alamun tunda ta fita umma bata nemeta ba kenan,hakan yasa taji wani sanyin daɗi na ziyar tar ta.

Haka ta tashi ta fita,umma tace tazo ta ɗauki abinci taci(kuskure na biyu damu iyaye mata kiyi,yakamata ace mahaifiyar Maryam ta nemeta tun ɗazu danta gabatar da Sallah kasancewar takai munzalin da in batayi ba za'a iya dukanta,amma kunji ta abinci ma takeyi).haka ta fito taci ta ƙoshi tana ta tuna abinda zatayiwa su Rakiya gobe.Isma'il ma bai shigo ba sai ƙarfe goma da yasan babansa ya kusa dawowa.

*************************

Da asuba baban Maryam ya tashi ya fita Masallaci.Tun tashinshi shi da umma Maryam ta farka,aikuwa ta shige ɗakin ummanta ta tarar tana banɗaki dan haka ta kai dubanta kan sallayar da umma ta shimfiɗa taga ƙaton farin hijabin umma data ajiye dan gabatar da sallah.da sauri Maryam ta ɗauke ta koma ɗakinsu.

Tasan gidan buɗe yake,dan haka tana ganin ummanta ta shiga ɗaki ta zura da gudu ta fice.

Sai da taje ƙofar gidan su Rakiya tasa hijabin yayin da ta tura ƙofar amma saita jita a ɓame.

Bubbugawa ta shiga yi iya ƙarfinta.Su Rakiya da sukayi kwanan zaune suka jiyo bugu kamar za'a ɓalle ƙofar.bisa dole jamilu yayi ƙarfin halin tafiya dan buɗewa yaga waye.

Yana zuwa cikin rawar murya yace" wa..ye?"

"Ni ce" yaji ance.

Jin kamar Muryar mace kuma ba cikin damuwa ba yasa shi zare sakatar ya ɗan ziro kai sai yayi kaciɓis da farin abu zulum a ƙasa,sannu a hankali yake bin ƙasan da kallo har zuwa sama,nan yayi ido biyu da fuskar Maryam data bursune da farar hoda.

Wata ƙara ya kwalla ya nufi cikin gidan da gudu yana kiran fatalwa.......

*Alƙalamin khady* ✍

        *'YAR CASKALE*

 ( _Sanadin bakin uwa_ )

                *Na*

     *Khadeeja usman*

      (Real tame Gari)

             _Mrs bello_

     "Kai jamilu! Nafa sanka da ƙaryar bala'i a ina ka taɓa ganin fatalwa bare har kace wai yanzu gata ka kuma ganinta"

   Cewar baban ummita dake gefe yana makyarkyatar jin an ambaci fatalwa,ba ƙaramin ma jarumta ya aro ba daya tsaya yin wannan dogon sharhin.

    Suna shirin yin magana suka jiyo Muryar Maryam daga bakin ƙofa tana rafka Sallama.

    Dukansu shiru sukayi babu me jarumta ko alamar amsawa.Wata sallamar ta kuma kwaɗowa.Da kyar Raliya ta amsa murya na rawa"wa'alaikis....sa..la..m".

   Dariya Maryam tayi dan ta gane Muryar Raliya,ta kuma san ita ta goyata ta kaita zauren gidansu ta yar.Dan haka cikin 'yar maƙe murya tace"yauwa Raliya dama ke nake ta jira tun ɗazu kizo akai mu tare,dan tun jiya akaimin wankan gawa ance ana fitowa daga masallaci za'a kaini, shine nace bari nazo mu tafi tare tunda kin iya goyani can ma nasami me goyani,kai kuma baba kayi sauri ka fito aje kaini dakai.Dan Allah innar ummita kiyimin wainar gero ta sadaka,ki bawa ummita da Asiya sukai har gidan su Hajara ƙawar nan tawa,kai kuma jamilu a baka ka kai har majalissu suyimin addu'a.."

     Jin shiru ba wanda ya amsa mata yasa tace "Raliya ko in shigo ki goyani daga nan?"

Da sauri Rakiya tace"dan girman Allah kada ki shigo,ki bari in turo ta,gata nan ma zuwa".

   Kuka Raliya take yi tana faɗin"inna wallahi ba inda zani,lahirar zan bita alhalin Ni ban mutu ba,tunda ke kika kashe ta ai ke Yakamata ki bita ku tafi".

   "Kinci ubanki! Cewar Rakiya,sharri zakimin,yaushe na kashe ta, ai a gabanku ta faɗi ta mutu".

   Asiya ce tace"wallahi inna kece kika kashe ta,dan a gabanki muka zo muka same ta,kinga kenan tun kafin muzo ta riga ta mutu".

"Yau naji Sharri da safiyar Allah,wallahi ko ku yadda bani na kashe ta ba,ko kuma nace ta tafi damu duka cikin kabarin, inya so a bambance a can".

Jin ta ambaci hakan yasa jamilu yace"kinga Raliya tashi ki bita kafin ta shigo Mu ganta,dan wallahi baku ga yadda ta rikiɗe ta koma kalar mutanen lahirar ba,ashe dama in an mutu haka ake komawa?".

Maryam ce tace"In shigo?"

Baban ummita cikin tsananin tsoro yace" Ka da ki shigo dan Allah,gata nan zuwa".

"Wallahi saina shigo" cewar Maryam dake ƙoƙarin ɗaga labulen ɗakin.Cikin rashin sa'a hijabi ya taɗiyeta ta afka ɗakin gaba ɗaya dai-dai gaban Rakiya".

   'yar dubaidar Rakiya irinta mutan da,dataci jeren su ɗan Chaina da silbobi kai harda tangaran,abin tsautsayi baban ummita garin ya miƙe ya gudu ɗaki ya bugeta,dan dama an tokare ƙasan da ƙana nan duwatsu ne,aikuwa rakwacham duk ta faɗo musu.Ita ko Maryam tunda ta ƙyalla ido taga ta faɗo dai-dai ƙafar Rakiya,aikuwa ta zura hannu taja yatsan Rakiya da duka suka kacame da ihu,dan duk har maƙota ana jiyo su.Ihun su ne ya jawo hankalin wani maƙwafcin su mala Gali da tun ɗazu daya dawo daga masallaci yake jiyowa , kasancewar gari ya waye rass kuma ga ihun yanzu yafi na ɗazu yasa ya shigo gidan yana kwaɗa sallama.Maryam ce ta miƙe tana shirin fitowa malam Gali ya nufo ɗakin yana faɗin"malam ummaru wai meke faruwa ne nake jin koke-koke?"

Jin Muryar malam Gali yasa baban ummita kiciniyar faɗin"yauwa malam taimaka ka fara mana karatun Alkur'ani fatalwa ta shigo gidan nan".

"Subahanallahi! Fatalwa a ina kuma?"

Dariya Maryam tayi data miƙe tsaye tace"Wai fa nice fatalwar Dan basu da wayo,sune fa suka......(nan tabashi labarin duk abinda ya faru)sannan taci gaba da faɗin"Ni kuma shine nace wallahi saina tsorata su,Ni ban ma yi niyyar ce musu Ni fatalwa bace,sai da naga jamilun Rakiya ya zura da gudu yace wai fatalwa,shine nace tunda sunfi tsoron fatalwar bari kawai nace nice fatalwar,da niyyata ince ni Aljanace".

Jin hakan da ahlin Rakiya sukayi,yasa suka sami ƙarfin gwiwar fara ture abubuwan da suka danne su dan su kama Maryam su markaɗe ta.Ganin sun yuunƙura ne yasa Maryam yi musu gwalo ta sulala a guje har tana bige malam Gali.

*************************

A Guje ta shigo gidan tana tana riƙe da hijabin a hannu.Kasancewar yanayin na damuna ne kuma yau an tashi da matsanancin zafi yasa suka shimfiɗa tabarma dan karyawa.Yayin da baban Maryam ke yiwa umma faɗan garin ya Maryam ta fita bata sani ba,yana tsaka da yi mata faɗan ne Maryam ɗin ta shigo.

Da kallo babanta ya bita batare daya ce mata komai ba,sai dai ga dukkan alamu wannan kallon ya bambanta da irin wanda ya saba mata a duk lokacin da tayi laifi.Umma ce ta daka mata harara sannan tace"In kin gaji da yawon barbaɗar taki na sanyin safiya ki je kiyi arwalla kizo ki karya a kaiki makaranta".Jin da baban Maryam yayi wai ashe ma ko sallah batayi ba ranshi ya ƙara ɓaci,bai ce dasu komai ba ya miƙe ya fice,ita kuma Maryam tayi abinda umma tace tayi.

************************

      Ransa a matuƙar ɓace ya shigo gidan.ɗaki ya shiga ya fito yana dube-dube ya nufi ɗakin su Maryam.A hannu ya fito da bulalar wadda gadan-gadan ya nufi inda Maryam ke zaune tana shan shayi,baiyi wata-wata ba ya shiga shimfiɗa mata dorinar da dukkan ƙarfinsa.

 Tashin hankali umma ta shiga,dan tunda take dashi bata taɓa ganin fushinsa kamar haka ba bare har takai daya yiwa yaran irin wannan dukan.Duk yadda taso karɓar Maryam abin yaci tura,domin kuwa dataje haɗawa yake yi har ita.Sai da yaga Maryam tun tana kuka da ihu harta kasa sannan ya kyale ta ya nufi Isma'il shima cikin ɓacin rai ya shiga tafkarshi.Kukan su daya ƙi ƙarewa tare da kururuwar umma ya jawo hankalin makusanta gidan suka shigo.Shima Isma'il da kyar aka kwace shi ,yayin da tsabar ɓacin ran da baban Maryam ke ciki yasa ya kasa magana,wanda ganin hakan da wasu sukayi yasa suka jashi zuwa waje.

Da ƙyar  wata maƙociyar su data shigo ta rarrashi umma itama data ke kuka,haka tasa Maryam da Isma'il a gaba tana kuka suma sunayi,sai zuwa can ta tashi ta ɗora musu ruwan ɗumi.yau hatta Isma'il umma ce tayi mishi wanka ta gasa musu jiki.

*************************

      Baban Maryam ne zaine da kuma umma,gefe guda kuma mahaifiyarsa ce zaune saman kujera cike da dattako.Kallon umma tayi tace"Huwaila yau naji abinda ban taɓa ji ba daga bakin mai sunan malam(daya ke bata faɗin sunan baban Maryam ,saboda sunan surikin ta ne dashi,wato sunan kakansa),kin bani mamaki,ina yabonki sallah zaki kasa alwala.A ce da hankalin ki da tunanin ki ace tsawon wannan lokacin kina aibata yaranki,kuma a haka kike tunanin ace yaranki sunfi na kowa nutsuwa da hankali,burin ko wacce uwa ace ɗanta ya zamo nagartacce, wanda ya ginu da tarbiyya ingantacciya.amma ko da uwa tana ƙoƙarin bawa ɗanta tarbiyya kuma tana masa addu'a, matuƙar ba zata tsaftace harshen ta akan yaranta ba,to wallahi bazata taɓa ganin yadda take so ba,domin dai kamar kina tufka ne tana warware wa,babu amfanin tsayawa dawo da abinda ya wuce,amma kisani banji daɗin abinda naji ba gaskiya,dan haka na roƙeki da girman Allah,bazan so ganin zuriyata ta tarwatse ba,dan haka ki dinga kiyayewa idan rai ranki ya ɓaci,sannan ki yawaita yimusu addu'ar shiriya.kai kuma malam babba,ka dinga kiyayewa da irin dukan da zaka yi wa yara,dan irin wannan sai kazo kayi abinda za'a  zo ana dana sani,Shi kanshi yawan dukan ma bashi da amfani yawan nasiha da nunawa yaro wannan ba dai-dai bane,kaza shine shi ne Yakamata kayi,ka dinga tara laifin yaro rana ɗaya kayi mishi hukuncin da idan ya tuna dashi a duk sanda zai aikata wani abu mara kyau,zai san gamuwar ba kyau,amma ba ko yaushe duka ba.Haka dai tayi musu nasiha mai ratsa zuciya.Kamar yadda na faɗa muku acan baya,umma tanada kirki da kyauta,haka ta samu abin bawa baba da zata tafi.

Kusan wannan dukan da baban su Maryam yayi musu yasa an sami sauƙin abubuwan da suke yi,dan yanzu baya sakar musu fuska sosai,dan haka suke jin tsoronsa yanzu.

Ita ma Umma ta rage kaso mafi yawa na hayagagar da take yi akan su Maryam ɗin.Cikin ƙanƙanin lokaci aka mayar da Maryam makaranta,shima Isma'il sosai baban ya sa ido akanshi, kasancewar. Basu da lokacin zama duk suna makaranta yasa aka samu sauƙin abubuwan da dama.

Baban Maryam da kanshi  yaje har gidansu Rakiya ya basu hakuri gaba ɗaya,dan dama ranar da ya yiwa  Maryam wannan dukan, malam Gali ne yazo yake faɗa masa abinda ke faruwa.

*************************

   A yayin da muke tafiyar da rayuwar yau da kullum cikin farin ciki ko akasin haka.Kwanakin mu nata tafiya tare da lokacin mu.wasu abubuwa sun faru,ciki harda shurawar lokaci,yayin da Maryam ya zuwa wannan lokacin idan ka ganta zakayi mamakin ita ɗince kuwa.Duba da yadda ta kasance,zamu iya kiranta da yarinya mai matsakaicin tsawo,ba fara bace haka kuma ba zamu kirata da baƙa ba,tana da kewayayyiyar fuska tare da madaidaitan idanu,wanda fuskar ke ɗauke da hancinta tare da bakinta irin namu,zan iya cewa a dai jinsin mu na baƙar fata kuma Hausa Fulani , muna iya kiranta da kyakkyawa amma ba can ba.

A tsawon wannan lokacin zan iya cewa wani abu dai ya ragu game da Huwaila,sai dai fa bakin nan na nan,dan kun san ba'a iya canza wa mutum zuciya sai dai a faɗa masa da baki ko zai gyara.

   A wannan lokacin kam zagi da baki bamu san iya adadin da yaran suka sha ba,wanda har baban ya gaji ya zubawa Huwaila ido.I zuwa yanzu shima Isma'il sai gyaran Allah kawai,dan shaye-shaye kam ba'a magana.Baya sata amma shan kwayoyi iri-iri ya iya da busa hayaƙi ga rashin kunya.Ita kuma Maryam tsokanar masifa da cin bashi😂.

    Da gudunta ta fito daga ɗakin tana kiran"Umma! Ummana! Kina ina? Ga waya ana kiranki"

     Umma da sauri ta fito daga kicin tana faɗin"waye yake kirana?"

Miƙa mata wayar Maryam tayi,dan inta tsaya faɗa mata harta yanke ma.Kara wayar tayi a kunnenta tana faɗin"Assalamu alaikum".daga nan kuma ta shiga washe baki hira ta ɗau daɗi,dan zuwa can ta shiga faɗin"insha Allah muna nan tafe,zasuji Allah ya sanya alkhairi" ta ƙarasa dai-dai tana sauke wayar a kunnenta.

Cikin washe baki ta kalli Maryam tana faɗin "Yaya Basira ce,wai bikin ummul-kulsum za'ai ita da ɗan gidan yaya Rabi'u dama ai na daɗe da sanar dake za'ai musu haɗin zumunci shine wai bikin nan da kwana goma,kinga ko ai dole mu shirya tafiya funtua".

Cike da farin ciki Maryam tace"kai! Amma naji daɗin bikin nan ko ba komai zamu shoshala" Haka dai suka kasance cikin farin ciki a wannan rana,koda baban Maryam ya dawo umma ta faɗa mishi yayi taya su murna.Tun daga ranar aka shiga kiciniyar tafiya jihar Katsina........

_ina jin daɗin comment ɗinku fans_

*Alƙalamin khady* ✍🏻

            *'YAR CASKALE*

    ( _Sanadin bakin uwa_ )

                  *NA*

    *Khadeeja usman*

_Real tame gari_

*_KADA KU BARI YA WUCE KU BAKU KARANTA BA,IN HAKAN TA FARU TO WALLAHI BA RUWANA.KU KUNSAN CEWAR SHAHARARRIYAR ƘUNGIYAR NAN WADDA TA DAƊE TANA ANTAYO MUKU HAƊAƊƊU KUMA INGANTATTUN LITATTAFAI,WATO KAINUWA WRITERS ASSOCIATION.YANZU MA KU  SHIRYA,DOMIN WANNAN KARON ZAFAFA NE MASU ZAFI SUKA SHIRYA KAWO MUKU,KU DAI KUSHA ƊAMARAR SUBURBUƊAR KARATU AKAN FARASHI MAI RAHUSA.MARUBUTAN ƘWARARRU NE WAƊANDA SUKA SABA ANTAYO MAKU LITATTAI MASU MATUƘAR DAƊI,IRINSU_*

_RASHEEDART USMAN_

    *Ummu nasmah*

A cikin litattafin ta na

*RUƊANIN ZUCIYA BIYU*

_HALEEMATU HASSAN_

            *Leemat*

A sabon labarin ta mai taken

*LAIFIN WA?*

_Mazan ko matan_

Tare da

_FAUZIYA AUWAL ALIN BABA JINGAU_

*'Yar mutan jingau*

Ta Suburbuɗo muku

*DAMUWA MUGUN CIWO*

Harda 

_NA'EEMA SULAIMAN_

Zata antayo muku

*SAI NA AURETA*

Ga kuma

_MARYAM UMAR_

*Maman yusup*

Harda ita a Suburbuɗo muku nata mai taken

*KYAUTAR ZUCIYA*

*_SABODA TSABAR KARAMCI IRIN NA KAINUWA SHIYASA TA SASSAUTA MUKU KUƊIN KARATU,DUK GUDA BAKWAI NE AMMA ZAKU KARANTA SU AKAN FARASHI ME RAHUSA ,GAMAI BUƘATAR DUKA ZAI BIYA NAIRA_*

7-500

6-450

5-400

4-450

3-350

2-300

1-200

Ga masu biya ta account zasu tura ta 0448266382 Hadiza Usman Muhammad GTBANK ga masu tura katin waya ma zaku tuntuɓi ɗaya daga cikin waɗannan nombobin,bayan kun tura zakuyi screenshort ku tura shaidar biyanku.

08147537180

09035027743

08106795647

08176841985

Ga 'yan Niger kuma zasu tuntuɓi wannan number

84506476 

Sai mun jiku masoya

*************************

      Tun asuba suke shirin tafiya,koda gari ya waye dukansu sun shirya tsaf har Isma'il yace zashi,yayin da baban Maryam yace sai jibi ranar ɗaurin aure zaizo insha Allah.

     A daidaita sahu ya samo musu yakai su har tasha,Maryam nata murnar tafiya funtua dan tasan sune na gaba-gaba .Sosai baban su yayi musu faɗa akan kiyaye duk wani rashin ji musamman Isma'il me 'yan zuƙe-zuƙe.Sannan yayi musu sallama suka tafi.

      Sun ɗauki hanyar Katsina cike da farin cikin ganin 'yan uwa.koda suka isa garin rana tayi sosai haka aka shiga murnar ganinsu,yayin da Maryam ta shiga tambayar ina Ummu Kulsum amarya akace mata suna gidan Anty Habiba yayar ta,dayake ba nisa Maryam tasan gidan aikuwa da saurinta ta tafi gidan,inda ta iske amarya da ƙawaye da sauran 'yan uwansu mata sa'anninsu.Da farin ciki a fuskarta ta nufi Ummu dake zaune tana dannar waya,wadda ganin Maryam yasa ta ajiye wayar suka tashi suka rungume juna .Sunyi murna da farin ciki sosai kafin aka shiga hirar duniya,sai dai abinda Maryam ta fuskanta sam kamar Ummu bata cikin walwala,dan haka taja hannunta suka shige uwar ɗakunan anty Habibah.Suna shiga suka zauna gefen gadon dake ɗakin sannan Maryam ta kalli Ummu tace" sister wai lafiyarki kuwa?,naga wannan ranar ta farin ciki ce agareki damu baki ɗaya,amma mu muke farin ciki ke kuma fuskarki na ɗauke da damuwa,dan Allah ki sanar dani abinda ke faruwa kinji 'yar uwa".

Kuka Ummu ta fashe dashi ta faɗa jikin Maryam,sai da tayi na ɗan lokaci sannan ta ɗago ta kalli Maryam kafin ta ƙara maida hankali ga wayar ta tana danne-danne,zuwa can ta miƙowa Maryam wayar tace "kalli kiga".

Karɓar wayar Maryam tayi tana me kallon fuskar wayar.Wani narkeken mutum ne baƙiƙirin,idanun nan nasa jajir dasu,yayin da yayi murmushi fararen haƙoransa gabza-gabza sun bayyana,kan nan ba hula kamar madubi.Zaro ido tayi waje ta kalli Ummu tace"Na shiga tara ni maryama! Ina kika samo wannan bawan Allah mai matuƙar ɗaukar hankali,wanda inka kalleshi dolenka ka ƙara yabawa da girma da ƙudirar Ubangiji".

Kasancewar Ummu ta fahimci Yaren da Maryam ke nufi yasa ta faɗin"wai shine mijin da zan aura".

Wata uwar zabura Maryam tayi sannan ta kalli Ummu tace"amma kin san da haka kika barni inata ƙarewa halittarshi kallo,nasan ranki ya ɓaci dan Allah kiyi haƙuri".

"Ke dayalla can,na ɗauka kin fahimce ni ashe ke wani gurin kika tafi daban",cewar Ummu tana share wata kwallar.

"Yi hakuri sister na,ban fahimci inda zancen ki ya  dosa ba,amma yanzu fahimtar dani"Maryam ta faɗa tana gyara zamanta.

Ummu ce tace"kin sai san yadda muke da baba Yahya daga Ni har ku gaba ɗaya,ban san me ake ciki ba,inada wanda nake so,kwatsam rana ɗaya sai ga shi wannan Jazuli ya dawo daga Legas ,marabinma Ni da in ganshi ankai shekara goma,tunda kin san a Legas yake aiki,har matarshi dayake aure acan suke da zama,sai wannan karon yazo ganin gida,tunda ya ganni yaje ya sami mama da maganar tare da yi musu ɓarin nera,tun daga ranar ita da baba sukace dole shi zan aura,Maryam muninsa bai dame Ni ba,amma fa baya haihuwa,kuma mugun bagidaje ne,yanzu na rasa yadda zanyi wallahi..."Ta ƙarasa maganar tana sharce hawaye.

Dariya Maryam ta shiga yi son ranta kafin tace"Tab! amma kema Ummu anyi wawiya wlh,Ni wallahi in bana son mutum ba wanda zai gane,dan wallahi da kanshi zai zo yace ya fasa aure na,amma ke yanzu in tambaye ki,shin kin shirya aurensa ma'ana kin haƙura da zaɓinki ko yaya?"

"Wallahi har yanzu zuciyata taƙi aminta da hakan,na tsaneshi wallahi".

"Tazo gidan sauƙi,ai dama Ni bai Sanni ba,dan haka kirashi a waya yanzu kice yazo bayan magariba zaki ga me zai faru,tunda kamu na yamma ne dama".

Zuciyar ta cike da fargaba ta matsa mishi kira ta faɗa masa abinda Maryam tace ta faɗa.

*************************

Dai-dai sun rako wasu ƙawayen Ummu Kulsum da suka zo,suna shirin komawa sai gashi yazo.Bayan ya kirata ya faɗa mata haka suka je suka sameshi,dama tuni Maryam ta fadawa Ummu duk yadda zata yi in sunje.

Lokacin da Maryam ta ganshi a zahiri,ashe bataga komai ba a waya yanzu take ganin halitta.

A zaune yake cikin mota yayi dirgijaja dashi,a haka suka mishi sallama,nan fa Maryam ta kara kallonshi a ranta tana furta Allah mai girma.

A sitroom ɗin gidan Anty Habiba suka zauna gaba ɗaya,yayin da Maryam ta kalleshi tana miƙa gaisuwa ya amsa cike da fara'a.

Shiru ne ya biyo baya zuwa can Maryam tasa hannu a hangbag ɗin ta ta ciro ɗaurin farar hoda guda biyu ta wullawa Ummu tare da faɗin "ga kaya nan sister a fara caskalewa,dan nasan angon shima ɗan hannu ne,kuma maganar da zamuyi tana buƙatar sai an ɗau carji, gaskiya yau ki shirya da wuri zuwa birthday ɗin 'yar akuya,kin san a bikin 'yar ɗuwai duk kece kika cinye mana gasar shan giya,to yauma ki fara carji daga gida,ance ansa gasar duk wanda ya shanye kwalba goma to dashi Za'a tafi spain wajen gasar shan ta can,dan anada tabbacin duk wanda ya iya cin gasar nan zai iya ciyo mana ta can,kinga ko ba komai kin ƙara kankaro mana darajar mu 'yan Nigeria masu shaye-shaye,ga kuma mijin naki naga shima ɗan hannu ne,a wane club kuka haɗu ne? Dan Ni ban sanshi a club ɗin da kike shugaban ta na _kinfi ƙarfin kowa_ ba..........

Banjin daɗi kuyi managed

*Alƙalamin khady* ✍🏻

🌀🌀🌀🌀🌀🌀🌀🌀🌀🌀

         *'YAR CASKALE*

   ( _Sanadin bakin uwa_ )

                 *NA*

     *KHADIJA USMAN*

       (Real  ta maigari)

       Gyaran murya Jazuli yayi kafin ya kalli Maryam yace"Alhamdulillah baby,gaskiya naji daɗi da Allah yasa kika fahimtar dani ko wacece amarya ta,ashe hali yazo ɗaya,dan ni ɗinma ina ɗan korawa amma lokaci zuwa lokaci,dan inayin komai da taka tsantsan dan kar Madam ɗina ta sani,dan haka yanzu tunda amarya ta sani ai shikenan,kinga an fahimci juna sosai,amma batun wannan hodar da kika bata yanada kyau a ajiye ta sai ranar da ta tare a gidana,so in dan wannan ne ku busa hayaƙi kwai zaku ɗan sami carji, maganar kuma zuwa club dan Allah a ɗauki hutu,ku bari in anje Lagos zan kaiku manyan clubs muyi celebration ɗin aurenmu acan".Yana kaiwa nan ya miƙe yana faɗin" bari na tafi,dan abokai na nacan suna jirana take care baby" ya ƙarasa maganar yana me ranƙwafowa ya sumbaci gefen kumatun Ummu,wanda yanda ya miƙo bakin yasata saurin rufe ido ta da ɗauke numfashi.Itako Maryam tun ganin yanayin da yayi kiss ɗin yasata mannewa jikin kujera.Haka yazo ya wuce Maryam yana cewa"babu ki kulamin da amaryata pls".

   Rasa ma abin cewa tayi illa sakin baki tayi tare da gyaɗa kai,bayan shi tabi da kallo harya fice,sannan ta dawo da kallonta ga ummu,wadda har yanzu idonta yake a rufe.Tasowa  Maryam tayi ta dawo kujerar da Ummu take ta dafata tana faɗin"hay baby, buɗe idonki mana ai ya tafi,ko duk shaukin daya antaya ki ne,tab alƙur'an kada ki bari ku haɗa baki da shi danyin kiss,wallahi wannan bakin nashi matuƙar ya riƙe leɓenki ko harshen ki,hmmm! Kin zama sorere bama sorry ba,Gara ki barshi iya kumatun yafi..."

    Buge hannun ta Ummu tayi cike da masifa tace"wallahi kedai ban taɓa ganin daƙiƙiya irinki ba,wato ma ni sai yanzu nake ganin haukana dana yadda dake, Allah ya isa tsakanina dake,kin ɓatamin suna a gaban mijina gashi yanzu zai dinga ɗaukata a 'yar shaye-shaye,wallahi sai kin san kinyimin haka, saina sa kin fahimci doɗaɗɗiyar ƙwaƙwalwa ce dake sakarai kawai,wallahi duk laifi na ne ma duk da yadda naganki bahamagiya amma na yadda cewa zakimin maganin damuwa ta,tana kaiwa nan ta miƙe a fusace da niyyar barin falon.

Jawo ta Maryam tayi ta dawo baya kafin ta kalleta sama da ƙasa tace"ashe dama ke daƙiƙiya ce Ummu,na ɗauka ke ɗin mai fahimta ce,na ɗauka zaki tsaya ki nutsu kice a ƙara nemo miki wata mafitar, tunda wannan hanyar ma taimakon ki tayi,tunda har yanzu kin san wasu munanan halayyar da abaya baki sani ba,ke bakya shan komai,amma shi yana sha,bakya zuwa club,amma shi yana zuwa,tunda kin fahimta mai zai hana ki tsaya a nemo miki hanyar da zaki kuɓuta daga aurensa,amma kin tsaya kina gayamun magana daga miki abin arziki".

     A fusace Ummu tace"Uwar uban abin arzikin da kikaimin,kije ki riƙe taimakon bana so,wanda ma kikai min ban tafe ba".

    "Ni kike yiwa Allah ya isa daga taimakon ki?"cewar Maryam a fusace.

"Eh ɗin an miki ɗin,ai daga yau ke ba 'yar uwata bace ke ɗin abokiyar gaba ta ce".

Dariya Maryam ta shiga yi tace"tab amma Ummu kinyi kuskure,ko kin san cewa tunda na taso ake cemin me bakin uwa,wallahi da kin san kalar samfurin rashin mutunci na wallahi da baki nemi yin faɗa dani ba,amma tunda kice haka to a kafta,duk wanda ya ragawa wani tsakanin mu to Allah ya isa,na rantse sai kin gwammaci dama bamu haɗa komai dake ba,badan ma wani tunani danayi ba,da yanzu na lakaɗa miki dukan da sai an ɗaga auren nan,amma so nake yi ayishi dan akwai tanadin dana miki".Tana kaiwa nan tasa kai ta fice tabar Ummu tsaye,wadda bayan fitar Maryam ta taɓe baki tana faɗin"nama fasa saina auri kayana,dan na lura baƙin ciki kikemin sai yanzu nasan wautar da nayi  na faɗa miki abinda ke raina,amma ai nayi maganinki ko yanzu"tana kaiwa nan itama ta fice.

*************************

   Haka akaci gaba da shagalin biki,wanda yayi armashi har izuwa yau da aka ɗaura aure,wanda duk wani abu na biki da Maryam akayi shi,duk da basa magana da Ummu,kuma tana ta yada mata magana in sun haɗu,amma hakan baisa ta nuna mata taji haushi ba,kusan duk 'yan uwansu babu wanda ya fuskanci abinda ake ciki,wanda ya zuwa yanzu Maryam saida tasan yadda tayi ta karɓi number Jazuli,kuma sun saba sosai.Dayake sai washe garin ɗaura aure za'a wuce da amarya,kuma a jirgi zasu tafi ita da ango,dan anan funtua akai mata jere inda yake sauka shida matarshi in sun zo.Lokacin da amarya keta zumuɗin tafiya,dan yanzu ta sadakar,saboda yadda mamanta taita kwaɗaita mata tarukan jin daɗin da zata samu,tace kuma itace zata haihu a gidan dan matsalar daga matar jazuli take.Bawanda yasan da Maryam za'a tafi legas,dan ita mamanta ma harta haɗa kayanta so take Maryam ɗin ta shigo itama tace ta ɗebo nata suyi haramar zuwa gida.Kawai sai ga jazuli yazo yana faɗin Ummu Kulsum ta shirya da wuri,dan 12:30 jirginsu zai tashi.Cike da zumuɗi ake haɗa mata 'yan kayanta,aikuwa sai ga Maryam itama da nata jakar,kawai sai ji sukayi tace da ita za'a tafi inji Jazuli.A cikin iyaye babu wanda ya nuna wata damuwa,gara ma umma tace ita bata so Maryam ta je zuwan me zata yi kuma.Haka dai maman su Ummu Kulsum tace bazai yiyu ba,ai taga jinin Maryam da Ummu yazo ɗaya,dan haka tunda har mijin yace taje a barta taje kawai.Ita kuwa Ummu a fusace ta kira wayar Jazuli jin wai da Maryam za'a,amma amsar daya bata yasa tayi shuru dole,dan ce mata yayi ai Maryam yake son yakai clubs masu zafi,dan yarinyar 'yar hannu ce sosai.

    Haka dai suka shirya tafiya,inda Maryam tayi sallama da umman ta, itama Ummu haka,nan driver'n sa na nan yakai su airport.Kasancewar Jazuli bai san abinda ke tsakanin Maryam da Ummu ba,shiyasa bai damu da rashin hirar dayaji basayi ba,ya ɗauka kawai ita Ummu alhinin barin gida ne.A jirgi ma shi da Maryam sukai ta shan hirarsu,wanda Ummu taji kamar ta tashi ta buɗe window na jirgin ta turo Maryam ta faɗo ta karya wuya kowa ya huta.

Sun isa Legas lafiya,yayin da driver'n Jazuli yazo ɗaukar su a airport.Tunda suka iso gidan Maryam ta baza idanu tana ƙarewa gidan kallo,dan tunda take bata taɓa shiga kwatan kwacin ko mai kama da irinsa ba.Lokacin da driver yayi parking a inda aka tanada dan ajiye motoci Dukansu suka fito.Dukansu kallon su suka maida ga wata ifirillin mata kuma bushashshiya,wadda taci kwalliya cikin riga da sicket na wani material jaa da baƙi,a tsaye take zam kamar an zana one da lucky,hannun nan da jikin nan tarin jijiyoyi ne a bayyane kamar tiyo,fuskar nan kuwa a shamile gefe da gefe kamar an dasa mata dankalin turawa,Masha Allah Kam akwai hanci da maganai zarkwaɗa-zarkwaɗa,ansha mai anyi ɗau tare da zama tamkar jikin damisa dan yadda man yayi mata.Da muguwar yanga da yauƙi ta nufo inda suke tsaye,tana ƙarasowa ta faɗa jikin Jazuli tare da sakin ajiyar zuciya,wadda hakan da tayi yayi dai-dai da fitowar Maryam,aikuwa da sauri ta koma mota ta ziro kai bayan ta zuge glass.Ji tayi tace "You are highly welcome my sirinji " wannan karon daga Ummu har Maryam rige-rigen matsowa sukeyi kusa da su,inda ita Ummu tayi ƙarfin halin jingina da mota,yayin da ita kuma Maryam ta ƙara so kusa dasu tana leƙawa.Jazuli ne ya kalli Maryam yace"sweet sister ga madam Zulaiha,uwar gidana kenan,amma dai mu ƙarasa daga ciki ko,ina amarya ta,ko saina zo na ɗauke ki ne?"

   A sukwane Ummu ta iso gabansu,batare da Maryam ta sami zarafin cewa komai ba suka antaya cikin gidan,matar da aka kira da Zulaiha kuwa,banda harara ba abinda take narkawa Maryam da Ummu har suka ƙarasa haɗaɗɗen falon gidan,wanda yake ɗauke da sashe uku,biyu iri ɗaya,ɗayan kuma bai kai biyun girma ba,da alama ɗakunan matan gidan ne dana mai gidan.Jazuli da kanshi ya nunawa Ummu ɓangaren ta,nan Maryam ta kalleshi tace"Ai yaya kawai kaja amaryarka ku shiga daga ciki,ni ina daga ɓangaren Anty zulai,dan kar inje ganɗamemiya dani in hanaku sakewa,ke.kuma ummu asha shagali lafiya".Tana gama faɗin haka ta tsaya raba ido dan bata san ɓangaren amarya ba ko na uwar gida.

  Murmushi Jazuli yayi kafin yace"ai bama shige ba tunda wuri haka,bari dai na nuna mata ɓangaren ta da kuma gurin da kema zaki zauna.."

   "A' a yaya,nifa bazan zauna ɓangaren kowa ba saina Anty zulai,dan haka ma ni ayi hattarar nunamin tun kafin na zube muku dan nagaji wallahi".

   "Tunda gidan ubanki ne ba dole kice ga inda zaki zauna ba gayyar tsiya".Cewar Zulaiha a fusace taci gaba"wato ma harda kirana da sunan da nafi tsana wato zulai ko? To bari kiji ya zuwa yanzu na fahimci wacece amaryar da aka kawo mun ,ke kuma 'yar rakiyar ganin kwaf to kin gani ki kama gabanki,dan Jazuli nawa ne Ni kaɗai ,ba auren zumunci ba ko auren mutunci ne sai na nuna muku iyakar ku daga ku har dangin naku da basa sona".

   Kallon sama da ƙasa Maryam tayi mata kafin ta sheke da dariyar shaƙiyanci,sai da tayi me isarta sannan ta kalli Jazuli dake tsaye yana rarraba jajayen idanunsa tace"Kaji fa yaya abinda zulai ke faɗi,ka faɗa mata mu ba tashin hankali ne ya kawo mu ba,munzo ne mu samar maka 'yan dagwai-dagwai tunda naga ƙugun nan nata bazai iya haihuwa ba dan tsaf zata rabe biyu,dan haka ni a ɓangaren ta zan zauna,inba haka ba wallahi zan tona".

Dukansu zaro ido sukayi kafin Jazuli ya kalli Zulaiha yace"Kinga my vitafoam ki kyaleta ta zauna a inda tace ɗin,dan itama ƙanwata ce, 'yar goggo na ce ta Kano ƙanwar baba,dan haka kinga itama ai duk ɗaya ne".

   Wani murmshin mugunta Zulaiha tayi,kafin tace"it's ok my sirinji ,babu matsala ta zauna ɗin ai ƙanwar mu ce gaba daya,dama na ɗauka ita ɗin kawar amaryarka ce in taya ta kishi,dan naga tafi amaryar taka kyau",ta faɗa tana me gallawa Ummu harara,wadda ya zuwa yanzu jikinta yayi sanyi,ji take yi kamar ta kama maryam ta lulluma mata wuƙa kowa ya huta.tana a haka dai Jazuli ya kalleta yace suje ya nuna mata ɗakinta ta huta suci abinci.Haka suka kama hanya suka nufi ɗaya sashen,yayin da Zulaiha ta juyo da kallonta ga Maryam tana faɗin"ke kuma ba 'yar anace ba,wallahi sai kin gudu da ƙafafuwan ki a yau basai gobe ba,dan azabtar dake zanyi son Raina tunda kika zaɓi zama inda nake,a tarihin aurena da sirinji babu wani ɗan uwansa daya taɓa zuwa mun,tunda dama ɗan marigayiya na aura,tunda ko kika taho ganin kwaf,to daga yau ki ke zaki dinga duk wani aikin gidan nan,yanzu ma nasan kun kwaso yunwa,dan haka maza tashi ki ɗora abinda zamu ci dan ubanki".

Sosai Maryam ke dariya kafin ta tsaya tace"lallai ma Anty zulai,banso kika jawo hanyar da zan nuna miki kala ta ba,wallahi tunda kikace haka to ke sai kin gwammaci baki faɗa ba,dan in Kuna da me aiki,to daga yau zaki maye gurbin ta,dan haka yau ki shirya sai kinyi dakan sakwaran sadaka"......

Comments yayi ƙaranci zanyi sharar azumi a group ɗina

       Zulaiha bata bawa maganar Maryam muhimmanci ba tasa kai ta wuce ɓangaren ta.Da kallo Maryam ta bita kafin itama ta suri jakarta ta mara mata baya,amma kafin ta cimma ta harta buɗe bedroom ɗinta ta shige.

   Tsayawa Maryam tayi tabi ɗakin da zulaiha ta shiga da kallo,tsawon lokaci tana kallon ɗakin,zuwa can taja doguwar ƙwafa kafin ta tunkari ɗaya daga cikin ɗakunan data gani jere guda biyu,kawai sai ta yanke shawarar afkawa ɗaya daga ciki.Ta daɗe tsaye tana mai ƙarewa ɗakin kallo,kafin ta girgiza kai tana me ƙara yabawa da tsananin kyau da tsarin gidan.Kan gadon ɗakin ta zauna jagwab tare da sauke numfashin gajiya,dan ko ba komai ta gaji wallahi.Sam mahaifiyar su Maryam bata wani damu da tursasasu suyi Sallah ba,hakan yasa sam ba kowanne lokaci take samuwa ba.Batajin yunwa dan tun a jirgi sunci kayan kwalam ba laifi.Zamewa tayi a gurin ta shiga shirgar barci wanda ba ita farka ba sai gab da magariba.Da salati ɗauke a bakinta ta miƙe tana yin miƙa,kafin ta nufi wata ƙofar dake cikin ɗakin, wanda take kyautata zaton banɗaki ne.Wanka tayi ta fito da rigar da ɗankwali a hannunta,zanin kuma shi ta ɗauro,wannan karon anyi sa'a dan tana saka kaya ta dauko hijabi da shimfiɗa wani ɗankwalin ta ta tada sallah.

    Bayan ta idar ne ta miƙe ta nufi bangaren da taga an bawa Ummu.Shima part ɗin iri ɗaya ne dana Zulaiha,hakan yasa ta shiga ƙwanƙwasa ƙofar da tunanin ta Jazuli yana nan,duk da batada tabbacin inda take ƙwan ƙwasawar nan ne Ummu take.Ta jima tana buga Kofar kafin taji ƙarar buɗe ƙofar daga ɗaya bangaren.Ummu ce tsaye sanye da hijabi ta tsaya tana kallon Maryam ,ganin taƙi cewa da ita komai ne yasa ita Maryam ɗin cewa "in shigo ne ko in koma amarya?".Batare da tace mata komai ba ta juya amma tabar ɗakin a buɗe,hakan ya tabbatar mata da ta shiga kenan.

    A gefen gado ta tarar da Ummu zaune,duk da taji haushin abinda tayi mata yanzu amma hakan bai hanata yaba tsaruwa da kyan ɗakin Ummu ba.Ummu dake zaune tana shafa mai alamun wanka tayo Maryam ta kalleta tace"Amarya bakya laifi duk haushin nawa ne har yanzu baki huce ba?"

    Banza Ummu tayi da ita amma still Maryam ɗin batayi shiru ba taci gaba"Gaskiya ne Ummu,ni a ganina Yakamata ki zubar da makaman yaƙin ki akaina,dan ni dai wallahi ko'a jikina,idan kuma kinƙi to kanki ke kika sani,danma kin rainamin hankali meye abin zafi a abinda nayi miki,da yanzu ba ke ba hawa jirgi bare shigowa cikin wannan tamfatsetsen gidan,kai wallahi ma godiya Yakamata kimin,ai da banyi abinda nayi ba da yanzu kina kan bakanki na fecewa da wanda kike so,amma yanzu gashi nan anga jibagariyon gida su hajja Ummu anyi laƙwas za'a kwankwaɗi jar Miya da soye".Haka dai tai taiwa Ummu shaƙiyanci,wanda daga ƙarshe ran Ummu a ɓace ta juyo tace"Ke Maryam dakata mun haka,wannan ai iskanci ne da rashin Mutunci,Gara ni auro ni yayi naji na kuma yadda zansha jar Miya,ke kumafa sarauniyar 'yan kwaɗayi,ai kowa yasan abinda yasa kika maƙale kika biyo ni,saboda haka ki rubuta ki ajiye,idan kifin gwangwani ya dawo wallahi gobe zansa ya maida ke gida,kada kiga kina 'yar uwata,bana wasa da abinda yake mallaki na,yanzu ni matar gida ce kuma amarya,wadda bana laifi,dan haka zan gwada miki ikona a gidan nan".

     Dariya Maryam tasa kafin tace"badan ba kyau raba sunnar ma'aiki ba,wallahi da sai yi sanadin da Jazuli zai sake ki,amma duk da haka sai na sa kinyi yaji".Tana kaiwa nan tasa kai ta fice ta zauna a falo.

  Har Zuwa isha'i ba wanda ya fito hatta Zulaiha,tana shirin tashi kenan sai ga Jazuli ya shigo tare da wani yana binsa a baya da ledoji niƙi-niƙi.Yana ganin Maryam ya shiga washe mata baki,yayin da ta shiga mai kirari wanda yasa jin kansa tamkar zai fashe dan girma.Karɓar ledojin hannun yaron yayi yana faɗin ya koma bakin aikinshi,ɗaya daga jikin ledojin ya miƙawa Maryam yana faɗin"Ga abincin ki ƙanwata,bari na ƙarasa ga uwargida   a bata nata ko".Sauri Maryam tayi tace"haba kai kuwa yaya ango,ai ba girmanka bane,kai dai kawo nakai mata,kai kuma jeka ga amarya".

   Kamar mai nazari ya tsaya yana kallonta,kafin ya waiga ya kalli sashen Zulaiha,katse mishi tunani Maryam tayi ta hanyar faɗin"kawo mana tunanin me kake yi kuma? In tsoronta kake ji ka kawo Ni nasan me zan faɗa mata".Haka dai sukuku ya mika mata ledar ya tafi ɓangaren amarsu,amma zuciyarsa fal da tunanin masifar Zulaiha da zai fuskanta.

   Maryam na ganin ya shige ta saki wata munafukar dariya kafin ta saɓi ledar ta nufi ɓangaren zulaiha.Ɗakin da taga ta shiga jiya itama shi ta shiga,inda tana zuwa ƙofar ɗakin ta murɗa ƙofar bako knocking,Sam hankalin Zulaiha baya ga ƙofar yana ga wayar da takeyi inda take cewa"humma! ai kawai ki kyale su ƙawata,wannan karon duk sai na ci ubansu,ba sun tashi sun ƙaƙaba masa mata ba harda wata shegiyar budurwa aka haɗota,ai bari kawai,na faɗa miki bazasu kai labari ba Dukansu zan kaɗa su".shuru tayi kafin daga baya ta kwashe da dariya tana ƙara faɗin"yau ɗin nan zan kwana da shiri,gobe muyi sammako zuwa gurin gobe da nisa ayita ta ƙare,dan yanzu ma jiransa nake yi ya shigo in hanashi zuwa ɗakin shegiyar amaryar,banda son kai irin na namiji sai da ya gama cutata ya dinga bani maganin hana ɗaukar ciki,wato yanzu da yaga bazan iya haihuwa ba shine yaje 'yan uwansa suka bashi mata ita ta haihu ko? To wallahi sai dai a rasa gaba ɗaya,ai dama na faɗa musu cewar shine baya haihuwa,ashe abinda na faɗa baiyi aiki ba"shiru tayi alamun ana magana acan zuwa can kuma tace,shikenan goben zan kiraki ta kashe wayar,juyowar da zatayi sukayi ido huɗu da Maryam .

    Gabanta ne ya faɗi,dan tanada tabbacin yarinyar ta daɗe a tsaye,alamu sun nuna taji duk abinda ta faɗa kenan,dan haka cikin alamun rashin gaskiya tace"me ya kawoki ɗakina babu ko sallama,ko an faɗa miki haka ake shigowa mutum ɗaki babu neman izini?"

   Dariya Maryam tayi kafin ta nufe ta,tana miƙa mata ledar tace"abinda ya kawo ni mijinki ne ya aiko ni,sai kuma rabon inji matsalar ki in taimaka miki".

   Cikin rashin fahimta Zulaiha tace"taimako kuma,ta yaya?"

"Ta yadda naji kina faɗa wa wata matsalar ki,ni ɗin nan da kike gani ba ƙaramar boka bace,na kashe na haukatar,nayi farraƙu,ke duk wani rashin mutunci da rashin imani ina aikata shi,duk da ke ɗin da wahala in iya taimaka miki,saboda tsantsar rashin mutuncin da kika yimin jiya,a tunaninki abin arziƙi ya kawoni,to ni ɗin kashe aure nazo yi,kuma ina son yin aikin a gidan ne,ba kowa nake son fitarwa ba,sai amaryar ki,kuma a ɗakinta zansa abin,tun kafin nazo aljani ɗan duna ya faɗamin irin samfurin rashin imaninki,ban gamsu ba,dan nasan baki kaini ba,shiyasa na yanke shawarar zuwa in binne abinda inta fita daga gidan nan,ko gidansu bazata ba sai ƙasar Chaina zansa ɗan tsito ya kaita,kuma in rufewa kowa baki kar ya tambaye ta a manta da ita.

   Jinjina kai Zulaiha keyi,a zuciyarta tana aiyana baiwa irin ta Maryam,shiyasa akace kada ka wulaƙanta mutum,domin baka san ta inda zai maka rana ba,gashi ashe magani ne yazo mata har gida,dan haka ta gyara tsaiwa tace"Zo ki zauna kinji ƙanwata".

   Girgiza kai Maryam tayi tace"Ai ina kan wani aiki ne,a tsaye zan kwana yau".ƙara gamsuwa da bayanan da Maryam tayi mata,lallai ita ɗin mai sa'a ce,tunda ga magani har gida.Sosai ta shiga lallaɓa Maryam akan ta zauna,amma tace ita sam tana kan aiki ne,hakan yasa tace ita zata koma ɗakin data sauka taci gaba da abinda ta fara.Har ƙofar ɗakin Zulaiha ta rakata,sannan ta marairai ce murya tace"amma ƙanwata naso ki kwana a ɗakina saboda in warware miki matsala ta kiji sosai".

   " Kada ki damu,zulan Jazuli,nasan komai,dan kwariɓi ya faɗamin matsalar ki tun ranar da na fara ganin ki,yanzu dai bari naje naji yadda za'a ɓullowa lamarin".Har cikin ɗakin Zulaiha ta shigar mata da ledojin dan harda natan data kawo mata ta haɗa mata.Itako Maryam yunwa takeji,da kyar Zulaiha ta barta akan gobe tunda asuba zata faɗa mata abinda aljanun sukace inta hau bori,tana fita Maryam ta raka bayanta da harara a fili ta furta"bushashshiyar banza".kafin ta jawo duk ledojin ta buɗe taga duk abinda ke ciki,dayasa zuciyarta farin ciki,dan ita dai ba wannan ne irin cimar data saba ci a gida ba,Hasalima sai su kai wata guda kafin suci kaza in kasuwa rayiwa babansu kyau.Haka ta zage ta dinga dagwiyar kazar ta da sassanyar hollandia yoghurt,tana ci tana sanyawa Jazuli albarka.

*************************

    Tunda asuba zulai ta fito ta nufi ɗakin da Maryam ta kwana,cikin sa'a Maryam ɗin ta tashi tana banɗaki zulai ta dinga ƙwala sallama. Maryam dake toilet ta jiyo sallamar zulai a fili tace"yar Mayu 'yar wahala,da kin san kalar uƙubar da zan gana miki wallahi da baki kawo kanki ba,in juninki bin bokaye to yau kin tadda gidan koya hankali,ni kinma taimaka min zan samu kuɗin ankon ummita(dan yanzu sun zama ƙawaye),dan haka bari inzo gareki".

   Da sauri ta dakatar da tutun da takeyi ta tsarkake jikinta da hannunta ta buɗe ƙofa,inda ta hango zulai zaune ta zuba tagumi tana zaman jiranta.Da wata iriyar malkwaɗa ta taho tana juyi me kama da hajijiya,yayin data ɗaura ɗankwalin kanta yadda zai zubo baya harta iso gaban Zulaiha,wadda tun fitowar Maryam da taga yanayin samfurin rawar ta miƙe tayi bakin ƙofa amma bata fita ba,ta tsaya dai tana jiran ace arrr ta fece.

   Tana kallon Maryam nata lankwashe-lanƙwashe harda hajijiya dasu juyi wanda daga ƙarshe ta faɗa saman gado.A hankali ta tako tazo dai-dai fuskarta tana leƙawa.Caraf idonsu ya sarƙe dana juna,yayin da Maryam ta tashi tana mutstsike idanu.Saida ta gama dai-daita zamanta akan gadon kafin ta kalli Zulaiha tace" lah Anty zulai kice kin iso,ai yau a gajiye nake dan kwana nayi akan aikinki,wancan ya hau wancan ya sauka,tun kusan ƙarfe biyu indiyawa suka hau kaina naketa tiƙar rawa sai yanzu suka sakeni.

   Sannu Zulaiha ta shiga jera mata,kafin cikin ƙaguwa ta samu gefen gadon ta zauna tana jiran taji abinda Maryam zata ce.Sai da Maryam ta gama ja mata zare son ranta kafin ta kalleta tace"Zulai ko zakimin bayanin abubuwan da kika aikata game da zamantakewar ki a gidan aurenki,zan ji abubuwanne idan kin min ƙarya to bazan miki aiki ba,idan kuma kin faɗamun gaskiya dai-dai da abinda nagani da kuma abinda su tsurwata suka faɗamin to zan taimaka miki".

   Zulaiha ta dade tana nazarin ta faɗa ko karta faɗa,amma jin ance in tayi ƙarya za'a gane tasan kuma lamarin aljanu yasa ta karkakace tana tonawa kanta asiri,da irin malaman da take biya har takai aya.Jin tayi shiru yasa Maryam kallonta tace "duk naji bayanan ki ,kuma tsitaka tace zata taimaka miki amma fa aikin na da wahala sosai".

  Zulai dake zaune tana sauraron abinda Maryam ke faɗi,tare da jin komai wahalar aikin zata iya,dan Maryam bata san abubuwan wahalar data aikata bane,tasan duk wuyar wanda Za'a ce tayi bazai kai na baya ba,dan haka cikin ƙwarin gwiwa tace"kada ki damu koma menene ni zan iya aikatawa matuƙar ba kisan kai bane".

   Girgiza kai Maryam tayi sannan tace"Da farko dai aikinmu na bukatar sirri,ba kuma wanda zaki faɗawa.Sharaɗi na biyu kuwa kince min bakya girki sai dai ya siyo muku abinda zaku ci kullum,to 'yar tsiko tace zakiyi dakan sakwara kiyi sadaka dashi,kuma doyar da zaki daka ki tabbatar zata kai ƙwarya guda,ma'ana guda ɗari kenan,sannan nice zanyi miyar,bayan an saka hantar Giwa,sannan a samo fatar yaro ba ƙashi ,za'a samo farar macen ƙuda wato zabiya,sannan za'a samo kan baƙin raƙumi guda dubu,sannan........"Dan Allah ya isa haka Ni kawai a faɗamin kuɗin in bayar, ina ni ina samo duk wannan tarkacen da aka faɗa".

  "To shikenan matawalliya tace zata ɗau nauyin sa kanta haɗari ta samo miki muddin zaki biya,sannan sharaɗi na gaba,Bama son muna aiki ana ɓata mana,ba'a haɗa aikina dana wani,sannan babu katsalan dan,duk abinda kika gani kada kiyi magana a cikin gidan nan domin yin maganar zai iya jawo miki hauka tuburan,ki tashi kije,in kin amince da sharruɗan mu kizo a fara aiki........"

*_BARKA DA SALLAH GA ƊAUKAKIN MUSULMIN DUNIYA,INA FATAN KUNYI SALLAH LAFIYA_*

      Maryam ta jima a falo tana jiran fitowar Jazuli da Ummu amma shiru,a haka Zulaiha ta fito ta same ta cikin shiga ta ƙana nan kaya,three quarter sicket ne a jikinta,tare da wata riga ƴar ficika,siket ɗin ya bayyanar da siraran ƙwaurikan ta,yayin da fuskar nan data koɗe da beliching ta fito raɗau da ita dan tasha jan jambaki.

    "Sannu ƙanwata" ta furta.Maryam da duk zaman da takeyi na jiran abinci ne,domin ta saba a gida duk inda 7:30am tayi sun karya,dan haka a kasalance ta furta"Yauwa anty zulai harkin fito?"

   "Wallahi kuwa ƙanwata,naga ke kinma jima da fitowa da alama".

"Eh wallahi yunwa ce ta dameni,domin ban saba kaiwa har wannan lokacin ban karya ba,ko kin haɗa abin karin ne?"

  "Ai Ni bana girki na faɗa miki,nasan yanzu my sirinji zai fito bari ma naje na taso su,tayi maganar tana ƙoƙarin miƙewa,yayin da Maryam tabi bayanta da kallo,a fili ta furta 'yar shamula kenan.Tana gab da ƙarasawa part ɗin sukayi kaciɓus da Jazuli yana shirin fitowa.Sanye cikin wasu ruguza-ruguzan kaya na shan iska,fuskar nan washe kamar wanda akaiwa albishir da wani abun daɗi.Da kallo Zulaiha ta bishi tana jin wani zafi da tuƙuƙin baƙin ciki da wani kafirin kishi na taso mata,amma data tuna da batun boka Maryam da kuma yarjewa zuciyarta zata iya jure kowanne irin abu ne akan cimma muradinta.A yanayi na ba yabo ba fallasa ta ƙarasa tana faɗin"Barka da fitowa mai sirinji".

   Shafo gefen fuskarsa yayi alamun duniyar tayi masa daɗi,kafin cikin muryarsa ta jan hankalin matarsa yace"Yauwa my vitafoam fatan kin tashi lafiya".

    Saida ta balla masa hararar takaici a kaikaice kafin tace,Lafiya ƙalau,dama tun ɗazu ƙanwata keta jiranka wai yunwa take ji".Takowa ya fara yi zuwa falon yayin da yanayin tafiyar tasa ma kanta abin kallo ne Masha Allah! Yana ƙarasowa ya samu guri ya zauna irin zaman nan kamar ya dira,inda yana zama sai da kujerar ta motsa.Maryam kam har yanzu tanata ƙara jinjina mu'ujiza ta ubangiji tare da ƙara gode masa da ya yanko ta da tsada,dan gara zubinta akan na Jazuli da aka yankoshi da araha injita.Washe baki yayi ya shiga faɗin"Ah sister ce kenan tunda safe take jin yunwa ko? Aimin afuwa kin san sabon ango".

   Maryam dake ƙunshe dariyarta dan tana lura da Zulaiha da kallon da takewa Jazuli,cikin salon jan magana tace"Gaskiya ne yayana kaga kuwa yadda kake wani sheƙin angonci".Ƙara baje baki yayi yana ɓarza dariyar basawa wanda ya ƙara sa Maryam sake magana  tace"wallahi yaya jazuu da ace indiyawa zasu ganka da sun ɗauke ka sun shirya maka  Film".

   Cikin yanayin jin daɗin maganarta yace "Allah ko sister?"

    "Wallahi kuwa yayana, musamman ka fito a irin ƴan daban nan na gidan boss".Gaba ɗaya fara'ar fuskar sa ta ɗauke yace"Bama a jarumin Film ɗin ba wato a karen boss zan fito ko?"

   Dariya tayi ta gyara zama kafin tace"Ai kasan anfi son masu kalar mugaye kuma waɗanda suka ƙware wajen iya shan giya da koken da kuma iya zuƙar sigari tare da jan shiii......"Sadaƙallahul azim ƴar uwa me kike karyawa dashi a kawo miki"ya faɗa dan son katseta daga zayyanar datake yi a gaban Zulaiha,amma ko yarinyar nan anyi hegiya,wato dan taji yace baya son matarsa tasan yana ƴan afe-afe da kore-,kore harda zuƙe-zuƙe shine take son Tona masa asiri,saboda taji yace baya son Zulaiha ta sani".Daga yanayin daya katseta yasa ta fahimci ya gane inda ta dosa,a zuciyarta tace "Ni wallahi ko ni kaina wani lokacin tsoron kaina nakeyi na zama wata iri kamar wadda akaiwa asiri saboda tsabar rashin son ganin ana zaune lafiya".A zahiri kuwa cewa tayi"To nayi shiru yayana tunda na fahimci baka son a sani,nidai ku bani duk wani abu daya danganci abinci ba ruwana da zaɓar kala".

  Ummu ce ta fito sanye cikin shigar doguwar riga baƙa,bakin nan yasha lipsglows anata baza ƙamshin amare.Wani wulaƙantaccen kallo Zulaiha ta bita dashi,tana shirin yin magana suka haɗa ido da Maryam tayi mata alama da tayi shiru,ba dan ta so ba sai dan cika umarnin bokanya maryam.Itako Ummu dan ta tura wa Zulaiha haushi dan tana da labarin ta a gun mamanta yasa ta ƙarasawa kujerar data ga Jazuli akai 2 seater ce amma ya kusa cinye abarsa,ɗan gurin daya rage nan ta nemi yiwa kanta matsugunni dan bala'i da sa kai saida ta kutsa ta zauna.Sai da ta saƙalo hannunta a wuyansa tare da kwantar da kanta a kafaɗarsa kafin ta wana ido ta kalli ɓangaren da Zulaiha take zaune data cika tayi fam tace," Ina kwana Anty"

   Bata amsa mata ba,illa aiko mata da wata banzar harara da tayi,itako ko'a jikinta ta taɓe baki,dan ya zuwa yanzu tana jin zata iya goggaya dako wace irin mace akan kifin gwangwanin ta,domin alƙawuran daya mata iya daren jiya sun isa su canja rayuwar ta itada 'yan uwanta,dan haka itama ta aikewa da Zulaiha tata hararar,wadda hakan yasa zuciyar Zulaiha tasowa tazo iya wuya, musamman yadda taga Jazuli na shafo hannun Ummu dayasha lallen amare.

   A zuciye Zulaiha tayi magana tace" Jazuuuli ina son a kawomin doya ƙwarya ɗaya".Cike da mamakinta ya kalleta jin ta kirashi da ainihin sunansa wanda a tsawon zamansu har ya manta ma lokacin da zai ce ta kira sunan shi,sannan gashi tace a kawo mata doya har ƙwarya guda.Yana tsaka da wannan tunanin yaji ta katseshi tace"ko bazan samu bane insa a kawomin da kaina?"

    Girgiza mata kai yayi alamar ah'ah,ya kalli Ummu Yace"Amarya ɗaukomin wayata in kira makel yaje ya samo doyar."Miƙewa Ummu tayi cike da kwarkwasa ta fara tafiya,Maryam dake zaune tana jinjina lamarin kishi irinna wasu matan tunda Ita dai bata ma san meye soyayyar ba bare kuma tasa ran sanin kishi,dan haka ta dinga dariyar mugunta a zuciyarta.Dawowar Ummu ne ya dawo da hankalinta inda taji tana cewa "gashi my ginger".Dariya ce ta ƙwacewa Maryam inda cikin salon jan magana tace"Amarya duk a cikin love ɗin ne ko kuma kin shawu ne an ɗan afa na safe,dan naji kin fara sakin layi,da alama babbar kwalba ya kawo me zafi,tunda naji ana kiransa da ginger,ince dai baki shaƙi abar ba wannan......"Kaiiiii taji Jazuli ya faɗa da ƙarfi,hakan ya katseta,amma kuma ko da ta waiga sai taga bada ita yake yi ba a waya yake wannan hargagin.Shi kuwa a nashi ɓangaren yayi hakan ne dan katse wannan yarinyar,ashe haka take da ɗan banzan surutu,daya san batada sirri da bai faɗa mata ko shi waye ba,yanzu gashi nan ita kanta amaryar tasa jiya daya shigo da kwalba ɗaya dansu kwalɓe tace ita ta tuba tun tuni,shima ya daina,dan haka yayi mata alƙawarin bazai ƙara ba,amma ga wannan fitinanniyar zata addabe shi,haka dai ya faɗawa Machel abinda yake so,inda ya shigo da gudu ya durƙusa,nan fa Zulaiha ta shiga faɗa mishi duk abinda zai suyo mata harda babban turmi da taɓarya,duka kowa a gurin ya cika da mamakin me zata yi da duk abubuwan data lissafa amma banda Maryam data san tsiyar data shuka.Shikuwa Jazuli yana son tambayarta Amma Yana tsoron masifa dan haka yaja baƙinsa ya tsuke dan ya lura a kumbure take kaɗan take jira ta fashe,shiyasa ma ya zaɓi ya gaggocewa abinda Ummu takeyi masa.Ba'a wani ɗauki lokaci ba aka kawo musu abin karin da suka buƙata daga inda suka saba order su saya,Maryam a zuciyarta tana jinjina rashin Mutunci da iya samun guri ga ɗan talaka.

*****""""""******"""""******

   Duk wani abun buƙata data nema an kawo shi yayin harda gima-giman murhu da tukunya kuma duk sababbi,ga itace suma,wanda tun a gurin hura wutar ta fara azabtuwa,amma saboda tsabar taurin rai da sa kai taci gaba da hurawa harta kama,duk ita kaɗai ta dinga jigilar ɗora doyar,tunda ance a ƙa'ida babu mai tayata,tun kafin aje ko ina ta fara jin wuji-wuji wajen gyaran kayan miya haka dai ta daure wasu harda hancinsu ta haɗa markaɗe.

    Haka taita firar doya tana jefawa tukunya itama wata bata gama ferewa take jefawa tukunya,ganin zata wahala sosai yasa ta tuna ashe fa ba lallai a rana ɗaya zata gama ba sadakar ba,kai koma rana ɗaya ne tunda dai Maryam ɗin bata gani bari tayi coge ta dafa guda hamsin ta dake su kawai tace tayi duka.

    Ita kuwa Maryam sam tama manta da wata wai ita Zulaiha,tunda tayi kari me kyau ta shige ɗakin data sauka ta kama sheƙa baccinta hankali kwance.

************************

    Ya zuwa wannan lokacin idan ka kalli Zulaiha sai kayi dariya son ranka,domin fa da gaske takeyi dakan sakwarar takeyi,ya zuwa yanzu hannunta banda zugi ba abinda yake yi wani gurinma harya ɗuri ruwa amma taƙi bari sai dai ta tsaya ta huta,gashi ko kwata batayi ba,iyakar wadda ta daka bata wuce biyu ba,itama bata daku ba,haka ta kwashe ta,ta kuma zuba wata akanta take yanzu.

Maryam kuwa wanka tayi ta shirya cikin riga da siket na atamfa ta fito falo,anan ta ga Ummu anci kwalliya an hakimce a matsayin amarya,sannu tayi mata,amma ko kallonta batayi ba illa ma jan tsaki da tayi tace"mutum kamar maye ga shegen kwaɗayi,anzo an liƙe mana a gida an hana mutum ya sakata ya wala,to Gara ma ki fara shiri dan yau sai kin koma gidanku aje can asha kokon safe ba chips da kwai da shayi haɗin kauri tare da farfesun kayan ciki". Maganganun ta sun sosa ran Maryam tayi niyyar tamkawa amma kome ta tuna kuma sai tayi shiru ta gyaɗa kai ta tashi ta koma ɗaki,ita kuma Ummu ta raka bayanta da harara.

   Bata wani jima ba sai gata ta fito cikin shigar ta mai kyau dan ta ƙure adaka ne,sai baza ƙamshin turarenta takeyi ta fito falon,a nan ta samu Ummu inda ta barta,a fili tayi dariyar mugunta sannan ta fito da ƙaramar wayata Samsung kamar zata yi kira tasa a kunne.Tsawon wasu sakonni tace"Yauwa mijin mace biyu na shirya fa tun ɗazu har kwalliyar ta tsofe na sake wata inata jiranka baka zo ba"Shiru tayi alamun kamar ana magana a ɗaya bangaren .Wata dariya tayi kafin ta kuma cewa"Kai mijin mace biyu,kai kaga wankan da aka kashe maka,yanzu dai duk ba wannan ba,fatan an tanadar min mai zafi,dan nafi son kaina ya ɗauki carji yadda ya kamata ,gani nan na fitowa sai ka kira mtanka ka faɗa musu uzurin bazaka samu dawowa gida da wuri ba harda su amarsu".Tana kaiwa nan ta danna wayar kamar ta kashe dama ba wata wayar kirki bace maxfone ce 116 itama ta umma ce tayi mata ƙarfa-ƙarfa.Kallon Ummu tayi da take mata kallon tuhuma ta sakar mata shu'umin murmushi kafin tasa kai ta fice daga falon,bayan ta saɓa mayafinta a kafaɗa........

7️⃣3️⃣-7️⃣4️⃣

        Tana fitowa ta hangi Zulaiha tana yayya fawa kanta ruwa,dariya ce ta kufce mata data ƙaraso gurin,ganin ƙanƙara ce cikin bahon da ruwan ke ciki,da zarar tayi dakan ta gaji gumi ya tsatstsafo mata saita ɗiba ta watsa,Ita Maryam sai yanzu ma ta tuna da sunyi ciniki ma ashe,dan haka cikin nuna halin ko'in kula tace"Sannu da aiki Anty zulai,da kin haƙura da aikin nan dan naga kamar yafi ƙarfin ki".Da sauri zulai ta tattaro ƙarfinta ta ɗaga taɓaryar ta bugawa doyar dake cikin turmin wai duk dan ta nuna jarumta,dayake taɓaryar sabuwa ce bata gama gogewa ba nan take wani sartse ya shige mata hannu wanda taji wani zugin azaba,amma saboda jarumtar data siyawa kanta sai kawai ta ɗago taɓaryar da doyar ta fara dakuwa ta maƙale a jiki,aikuwa sakwarar ta faɗo kasa.Da sauri ta sunkuya dan ta kwashe taji Maryam tace"Zaki lalata aikin in kika taɓa,dan haka duk wadda ta zube babu ita a lissafi,yanzu maza tashi kije ki kawo kuɗin da kika ce zaki bayar zanje jejin ƙare kukan ka in kaiwa su tsirwata su siyo kayan aiki".

  Kamar umarnin uwarta haka ta tashi ba musu ta nufi cikin falon da zai sadata da ɗakinta,itako Maryam ta kalli tulin doyar dake ƙasa wadda ko dafata ba'ayi ba,ta kalli tukunyar dake kan wuta ga ƙaton turmi,kawai sai ta zube a gurin tana dariyar mugunta dan ganin yadda wasu matan kesa kansu a wahala saboda baƙin kishi.A haka Zulaiha ta fito hannunta riƙe da damin kuɗi ta miƙawa Maryam,banda Zulaiha a ruɗe take da ta fahimci tsoratar da Maryam tayi ganin kuɗin,domin tunda take bata taɓa ganin makamancin su ba,hannu na rawa ta miƙa ta warce,ita ko Zulaiha dataji har kartar ta Maryam tayi gurin karɓar kuɗin,abinda yasa ta zame gani takeyi kamar aljanun suka hauro,dan taji kamar farcen ƙumbar aljanun ne ya karceta,dan haka ta gaggauta komawa bakin aiki kamar wadda aka sa dole😂.

Itako Maryam cikin jakar hannunta ta shiga tura kuɗin dan duk a ruɗe take da ganin su,dan haka tasa kai hanyar da zata sadata da ƙofar fita daga gidan, bata ko bi takan Zulaiha ba data koma aikin yayyafa wa kai ruwa,shi kuwa mai gadin gidan yana ganin ta nufo ƙofa ya buɗe mata dan dama yare ne kuma kun san yare da girmama wanda suke aiki a ƙarƙashin su.Ko da ta fita sai ma ta rasa abin yi,dan haka ta laɓe jikin wata fila ta gidan ta dinga leƙen kuɗin tana ƙara zaro ido tare da farin cikin kasancewar su a matsayin nata,tabbas akwai shagali dan bazata ɓatar da su a banza ba ,zuwa zata yi su tada komaɗa ita da iyayenta dan haka ya zamar mata dole ta koma gida gobe.

Number Jazuli ta shiga laluba ta matsa masa kira,sai da ta kusa yankewa kafin ya ɗaga yace "Hello sister tonon silili, ya akayi ne?"

   Sai da ta ɗan yi dariya sannan ta bashi amsa da"in ba rashin gaskiya ba meye abin tsoron tonon sililin?"

   "Ai saboda tsaro ne ranki ya daɗe kin san halinku ku mata sai da alaye"

   "Hum naji wannan,yanzu dai ba dogon surutu yasa na kiraka ba ,gida nake son tafiya gobe".

   Tashi yayi daga kishingiɗen daya ke a inda yake kafin yace"Ah haba dai wane irin gida kuma?"ce mishi tayi ita kawai tana son tafiya ne,ganin hakan yasa shi cewa ta bari ta kwana biyu mana a rakata gurin da zata caccashe .Ganin duk bayanin da take masa yana ta goggocewa yasata cewa"kai gara dai in faɗa maka gaskiya,kakar mu ce ta mutu babar babanmu".

 Innalillahi wa'inna ilaihirraji'un ya maimaita sannan yace "yaushe hakan ta faru ? "Wasu ƙwallar ganin dama ne suka zubo mata kafin tace". yanzu aka faɗa min".

  "To Allah yaji ƙanta,bari nasa a nema siya miki ticket gobe kibi jirgin safe sai ki wuce ko?" Dan nima ban daɗe da dawowa ba ai da tare zamu je da amarya ayi gaisuwa gaba ɗaya".

   Shiru tayi a zuciyarta tana faɗin"ai yanzun ma kai ne bazaka je ba,amma wallahi ita sai ta je ko kwana ɗaya tayi" shi kuwa jin tayi shiru ne ya ɗauka ko duk alhinin mutuwar ne, dan  haka ya shiga ƙara bata haƙuri.

Tunani Maryam tayi akan taje kasuwa ta siyowa ummanta da ita kanta tsarabar leshi ƴan lagos,dan haka ta karkace  kai tace"Dama yaya ina son Zuwa kasuwa zanyi siyayya"

"Siyayyah kuma sister ? Ke da aka yiwa rasuwa kuma me zaki siya?"

"Likkafani"ta bashi amsa.

"Likkafani kuma?" Duk faɗin Kano babu sai ke dake nan zaki tafi musu dashi?"

"To ai kaine kayi min wata irin tambaya,naga dai wanda ya mutu ya riga ya mutu,kuma kaga da farko ba yanzu nayi niyyar tafiya ba sai ga mutuwar nan ta gitta,ai ko banje musu da tsarabar komai ba na kai musu tsabar leshi a rabawa ƴan zaman makoki". 

"Leshin za'a rabawa ƴan zaman makokin?"

"Eh mana, ko kana mamaki ne?"

Rasa ma abin cemata yayi,dan haka yace "ah ah" kawai,nan take faɗa masa gata ta fito yazo yakai ta inda zata siyo ɗin.

Driver'n sa ya turo ya ɗauke ta,a wani gurin shaƙatawa ta sameshi nan Maryam ta shiga raba ido, musamman data dinga ganin yare masu ɗigil-ɗigil ɗin sicket ,sai wasu hausawan mu da suma kayan dake jikinsu dai abin ba'a magana,bisa dole ta takura sa akan su tashi suje kasuwar kada a rufe,shi kuma yace mata ai ba'a kasuwa zasu sayi kayan ba super store zasu je dan haka ta zauna tasha ko rabin lita ne,ganin da gaske ne yasa an kawo kwalaben giyar yasa ta fara nemar ma kanta mafita,dan haka cikin sauri ta lalubo wayarta a jaka tana faɗin"bari na kira Anty vitafoam ɗinka in haɗa ku,tace idan nazo in baka zakuyi magana".

   Wata zabura yayi yace"Ya akayi tasan zamu haɗu dake? Ba dai kin faɗa mata ina shawuwa ba?" Ya karasa maganar yana tsareta da ido.Ganin firgicin da tayi a idonshi yasa ta fahimci lallai ba ƙaramin tsoron Zulaiha yake yi ba kamar uwarshi,dan haka tace"Ni ban faɗa mata ba,na fara faɗa mata sai tayi baƙi ,Ni kuma na shirya zan fito ta ganni ta tambaye Ni ina zani,tunda nasan anyi mutuwa kawai sai nace kai zanje in faɗawa akwai abinda zaka siya a kai katsina,shine fa tace idan mun haɗu in kiraka wai tanata kiranka bata samu".

   Directly ya gane karya Maryam ta sambaɗa masa,saboda sanin tsananin kishi irin na zulaiha,kuma yasan inba haukacewa Zulaiha tayi ba,babu yadda za'ayi ta bawa wata mace damar kasancewa dashi harta bata saƙo,kuma tasan cewa budurwa ce,kawai dai ya fuskanci kamar gurin ne yayi mata girma,duba da yadda take alamu sun suna koda tana dan cakewa to sai da ƙananan ƙwari,kawai dai tace masa tana zuwa gurare ne dan karya raina ta,amma yasan ba mamaki ma kangwaye suke laɓewa su zuƙi wi-wi ɗinsu.Ganin anyi mutuwa kuma kada ya takura mata ya shiga haƙƙinta yasa yace mata"kyale ta kawai ai yanzu zamu koma gidan idan na kaiki kika siyi abinda zaki siya".Sai da ta sauke ajiyar zuciyar da har sai da Jazuli ya kalleta amma ta basar,nan suka fice daga gurin.

*************************

  Tunda Maryam tayi waya a gaban ta kuma ta fice zuciyar ta ta kasa samun nutsuwa,ganin hakan yasa ta miƙe tazo bakin taga yaye labulen ta laƙo,sai kuma ta hango Maryam ɗin suna magana da Zulaiha ,bata ƙara shiga firgici ba sai da taga Zulaiha ta shigo da sauri ko lura da ita bata yi ba har ta fito hannunta riƙe da bandir ɗin 1k guda biyu ta fice da sassarfa ta mikawa Maryam.Jikinta ne ya hau kyarma ta koma da baya tana mayar da numfashi tare da tunanin jarabar data jawowa kanta,dama taji ana faɗin  faman da umman Maryam ɗin keyi da yaran nata,sam basirarta ta toshe yasa ta jawo Maryam jikinta,gashi yanzu dan tsabar rashin mutunci ta jone da kishiyar ta,banda ma tsinan taka ya akayi cikin kwana biyu har suka saba? To kuɗin me ta bata?" Tarin tambayoyi ta dinga ma kanta wanda bata da amsar su,ganin ba amsa yasata komawa ɗaki ta lalubo wayarta ta matsawa maman ta kira.Bugu daya ko taji an ɗaga da alama wayar na hannun maman ne."Salamu alaikum" amsa sallamar tayi kafin ta shiga tambayar mamn sauran mutanen gidan da gaijiyar taro,duk da taji kamar damuwa a muryar Ummu amma sai ta alaƙanta hakan da ko Ango ya maida amarya cikakkiyar mace,dan haka bata tsaya tambayar ta ba ta jefo mata tambayar  "ina mijin naki da abokiyar zaman taki ince dai duk lafiya ba wata matsala? ina maryam? "Ummu bata san lokacin da kuka ya kwace mata ba ta shiga fadawa maman ta duk abinda ke faruwa harda ƙarin gishiri ,sai dai ta ɓoye abinda ya haɗata da Maryam ɗin tun farko.Ran maman ya ɓaci sosai nan ko ta shiga zazzago bala'i tana faɗar zata kira umman Maryam ta faɗa mata lallai Maryam ta taho gida domin bazata kashe ma ƴar ta aure ba dan nuna baƙin cikin Allah ya bawa Ummu gidan hutu duk cikin dangi ita Jazuli ya gani yace yana so,dama tasan kowa baƙin ciki yakeyi da ba'a ce ana son ƴar sa ba.Haka ta shiga faɗa tana cewa lallai Ummu ta yiwa maryam kaca-kaca kafin tayi mata korar kare ,hakan ya sanyaya ran Ummu kafin suyi sallama ta kashe wayar tana tuna samfurin rashin mutuncin da zata yi mata.

*************************

        Zulaiha abu yayi ƙamari,domin dogon wando ne a jikinta yanzu da farar shimi mai siririn hannu sune kayan data sake dan kara himma wajen daka sakwara.Ya zuwa yanzu ta jigata iya jigata, domin bata ko iya daka biyu a lokaci ɗaya,sai dai inta daka sau ɗaya ta tsaya ta yarfe hannu ta huta kafin ta kuma ci gaba,mai gadi da sauran ma'aikatan gidan suna kallonta amma ba halin suce wani abu,domin dai sunga sabon salo a gidan ogan nasu.

************************

      A wajen da aka tanada dan ajiye motoci driver'n yayi parking,Wanda hakan yabawa su Maryam damar fitowa.hayaƙin da Jazuli ya gani ne yasashi saurin ƙarasawa kusa da gurin.A zaune ya iske Zulaiha ta baje ƙafafu tana ɗaura sakwara a leda,duk azabar nan bai sa ta karaya ba,yana shirin yin magana ya tuna da tace masa duk abinda yaga tayi a gidan nan cikin kwanakin nan kada ya tambaye ta dalili,dan haka yaja bakinsa ya tsuke ya bita da kallo,duk da magariba tayi amma hasken daya mamaye gidan saika ɗauka rana ce.A haka Maryam ta ƙara so gurin itama taga yadda Zulaiha ta tara tarin dakakkiyar doya a baho,duk da kallo ɗaya zakaima doyar ka ta tabbatar dakan amaja aka mata.Murmshin daya fi kuka ciwo ta sakarwa Maryam itama ta mayar mata dana mugunta,batare data damu da tambayar ya taga ba'aci ko rabin aiki ba,sannan ita wannan sakwarar ina za'a Kaita ? Dan taga dai babu ko alamun almajirai a unguwar da suke,sannan idan takai gobe tasan zata lalace,kai gaskiya tasa anyi almubazaranci,duk da batayi tsammanin Zulaiha zatayi duk abinda tace ba,da farko tayi niyyar tafiya sai taga idan ta kyale Zulaiha taci gaba da daka doyar nan gaskiya bata kyauta ba,bawai tausayin Zulaiha yasa tayi wannan tunanin ba,duba tayi da yadda wasu ke can ke buƙatar abinda zasu ci,to ko Ayashe mai wanki ta layinsu ta taɓa ce mata marabin data ci doya tun tana ƙarama,ita koda tacewa zulai doya ƙwarya guda ta ɗauka da ake cewa ƙwarya ɗaya to a cikin ƙwaryar ake sayarwa ashe guda ɗari ce,gashi taga an kusa dake hamsin😂dole ta dakatar da wannan dakan,dan haka tace da Zulaiha"Yakamata ki bar dakan nan haka Anty zulai,ki bari zuwa gobe da asuba sai ki ƙarasa zan roƙar miki sassauci".

   Jin abinda Maryam ɗin tace yasa Zulaiha cikin alamun gajiya tace "kina ganin babu matsala idan na bari? Kuma wadda na daka ɗin wa za'a bawa? dan kinga nan babu almajirai".

Shiru tayi bayan tasa yatsa a baki ta kalli sama alamar nazari kafin tace"babu matsala za'a kai gidan marayun aljanu ne,ke dai yanzu ki ajiye inda bazai lalace ba,dan kin san su aljanu ƴan shagwaɓa ne,duk da suna shegu hakan bai hanasu iskancin zaɓar abinci kamar ba'a gidan marayu suke ba".

Sagale Zulaiha tayi tana jin tarihin aljanu gurin bokanya Maryam,"kenan a aljanu ma akwai karuwai?"ganin kamar Maryam ɗin bata buƙatar tambaya yasata yin gum da bakinta,ta dai ji daɗin sassaucin da uwar bokaye tayi mata.Ita ko Maryam tana gama magana ta juya ta nufi cikin gidan dan shi Jazuli tuni ya shige.

***********************

A tsaye ta iske  su da alamun ran kowa a ɓace yake,ta so tsayawa amma sai ta tuna miji da mata ne kuma sabon aure,Yakamata ta sakar musu mara suyi fitsari,shiyasa tayi niyyar wucewa amma sai taji Muryar Ummu tace...........

7️⃣5️⃣-7️⃣6️⃣

 "Dakata ƙaramar karuwa! Me ya haɗaki da mijina?"

Tabbas kalmar da Ummu ta jefeta da ita tayi matuƙar ɓata ranta,domin ko ba komai tasan ita ɗin bata jin magana ta ko wanne fanni,amma kuma bata iskanci ko masu yi tana musu addu'a Allah ya shirye su,ita ko kaɗan ma maza basa burgeta bare har takai ga ɓata rayuwar ta,kallon Ummu tayi taga yadda take wani huci kamar zata dake ta,dan haka tayi murmushin kinji haushi tace"yo banda abinki ga babban karuwi nan ki tambaye shi mana kya tsaya tambayar ƙarama,kuma ma duk in kikaga karuwa da namiji ai kin san kwanan zancen,tunda kin tambaya kada kice na shiga haƙƙin ki ban baki amsa ba,mun biya ta mashaya ne muka ɗan kwalɓe mun so ma muyi tilldown kawai sai naga kada a yi miki laifi a matsayinki na amarya".

Wata uwar ashar Ummu ta lafto ta makawa Maryam da Jazuli,dan idonta ya rufe,zugi da raɗaɗin da take ji a zuciyarta yasa ta kasa control ɗin fushinta.Shi kuwa Jazuli tun farkon shigowarsa titsiyar data yi mishi da jifansa da kalmar Allah ya isa munafuki maci amana da dai sauransu ransa ya ɓaci,dan ko Zulaiha da yake jin shakkar ta bata mishi wannan abin,duk tana lallaɓa sa,idan ya kula wata sai dai abin ya kare akan wadda ya kula ɗin,amma bata taɓa zaginsa ba,kuma bata nuna masa tana zargin sa ,shiyasa duk abinda yakeyi yake yinsa da taka tsantsan.

Cikin hargowa tayo kansa tana faɗin"ka gayamun gaskiya ne abinda ta faɗa ko a'a? Dan in har hakane wallahi bazan iya ci gaba da zama dakai ba,dama Ni ba sonka nake ba inada wanda nake so,dan haka ka sakeni in kama gabana,idan yaso sai ka maye gurbina da ita karuwar taka!"

Abinka da ɗan duniya,yasan salon ƙuntatawa ta ko ina,dan haka yace da ita" Ai ba saina aure ta ba,tunda na fuskanci inka auro ka kawo anfi rainaka, amma in ka bari a waje akaci gaba da rayuwar bariki kowa ya gurje kowa yafi daɗin zama ai,da kike cewa bakya sona kika aure ni amma kina son kuɗi na ai,tunda baki nunamin ba kya so na ba da tuni na sake sabon lale tunda kuturu da kuɗinsa ai alkaki sai na ƙasan kwano".

Maganar sa ta razana ta,dan ko da ta faɗa masa haka ta faɗa ne dan ta samu sassaucin abinda take ji,a yanzu data zo taji sanyin raɓa bazata iya rabuwa da wannan daular ba, dan tasan wanda take so ko keke bashi da shi bare batun matsuguni,dama dai soyayya ce ta rufe mata ido yanzu kuwa ta gane.Amma duk da haka sai ta nuna masa kuskurensa kada ma ya ga damarta ya rainata,inta kama ko tafiya ne sai tayi wallahi,ai ba abin kunya bane dan ta dawo gida a matsayin ta na sabuwar amarya Gara aiwa tufkar hanci.Sosai suka shiga bala'i a tsakanin su wanda hakan yakai ga ran Jazuli ya ɓaci harya kantarawa Ummu mari🙊.Ita ko Maryam nata guri tayi,yayin da farin ciki fal ranta ta cika kudirinta na sanya sabuwar amarya Ummu yin yaji.

********************

Jirgin safe zata bi 7:30 dan haka tunda ta tashi bata koma ba,iya farin cikin shiga jirgi a karo na biyu ya hanata sakat,sai murmushi take yi ita kaɗai,a haka ta tsinkayo Muryar Jazuli yana ƙwala mata kira.Da sauri ta fito ta iske shi tsaye yana tambayar Zulaiha akan me ya same ta a hannu duk suka kumbura haka ,amma tayi mishi banza,dan jira takeyi tagama cika umarnin aljanu daga shi har sabuwar amaryar tasa ta karta musu samfurin rashin mutunci.

Ko da ta ƙara so falon dukan su murmushi suka sakar mata,itama ta mayar musu tare da ce musu Barka da safiya.Jakar da Zulaiha ta gani ne yasata tambayar Maryam ɗin ina zata?sai a lokacin Jazuli ke faɗa mata anyi musu rasuwa ne kakar Maryam ɗin babar mahaifinta ce ta rasu.Ta'aziya ta shiga yi mata,dan sam bata ji daɗin tafiyar Maryam ɗin ba a wannan lokacin,dan haka ta mike tace wa Maryam ɗin ta zo tana son ganinta.

Koda suka shiga ɗakin na Zulaiha ta marairaice wa Maryam tana faɗin inta tafi waye zai rabawa aljanun sakwarar,sannan sauran aikin wa zai ƙarasa mata,karkacewa Maryam tayi tace" kada ki damu Anty zulai,na riga na kammala miki aikin ki,ita wannan sakwarar da kika daka ki barta haka ta isa,amma zaki dakawa mai martaba tashi guda ɗaya,sai dai ita da mazaunan ki zaki daka,ki buga tsalle kiyi zaman daɓaro har doyar tayi laushi,shikenan aikin ki ya kammala,Bama kishiya ba,ko mace jinjira  aka haifa yaje Barka bazai ɗauke ta ba,dan haka ki zuba ido ki jira sakamakon wahalar ki".

Sosai Maryam ta kalamance Zulaiha,wadda ta ƙara buɗe jaka ta kwararawa Maryam abubuwan arziki,itako daɗi kamar ya kashe ta dan ganin ta samu abinda bata taɓa tsammani ba cikin sauƙi.

***********************

   A inda suka barshi a nan suka dawo suka same Shi,sai dai yanzu a zaune yake kuma yana yin fuskarsa ya canza kamar da alamun ɓacin rai,ganin su yasa ya ƙaƙaro murmushin dole amma zuciyarsa cike da mamakin halin mata,dan shi duk ahalinsa ba wanda yake shiri da Zulaiha,amma sai gashi ita da Maryam har ɗaki ake shiga,bai taɓa ganin Zulaiha tayi girki ba,amma wai jiya harda kunna icce tayi girki ya tambaye ta tace abincin sadaka tayi.Ganin kamar lokaci na ƙurewa yasashi cewa Maryam ta tashi driver ya kaita airport,jirgi ba kamar mota bace.Haka ko sukayi sallama batare da tabi takan Ummu ba,ita ko Zulaiha ganin haka yasa ta ƙara yadda da Maryam,tare da tunanin tazo tayi gaggawar dakawa mai martaba tashi sakwarar.

Koda suka fito tuni driver na cikin mota yana jiran ta,suna zuwa Jazuli ya buɗe mata gidan baya ta shiga,ya leƙo tare da miƙa mata kuɗi 20k yace tayiwa ƴan gidansu gaisuwa,sannan kayan da suka siyo jiya suna but ɗin wannan motar cikin jaka.Godiya tayi masa kafin ta kalli driver'n tace masa "kunna motar muje kaji"dan jinta takeyi kamar mafarki,wai yau itace a bayan mota za'a kai filin jirgi,wato duk abinda take gani a film da novel Ashe anayi a zahiri,bata ankare ba tana duniyar tunani taji ƙarar buɗe get ɗin gidan alamun suna shirin fita.Da sauri ta dakatar da driver'n kafin ta zuro kai ta ƙwalawa Zulaiha kira dake tsaye tana son ganin ficewarsu tare da murmushin samun nasarar da tayi.

Calai-calai ta ƙara so gurin harda ɗan gudunta,lamarin da yabawa kowa mamaki kenan,daga Jazuli har ma'aikatan gidan.Tana zuwa tace "ga ni ƙanwata ko kina buƙatar wani abin?"

"Ah ah Anty zulai ta Yaya Jazuli ƙato,dama kawai kiranki nayi dan nayi wani tunani ne,da farko banyi niyyar faɗa miki ba,sai dai alherin da kikai min ne sai naga bari na faɗa miki gaskiya.Dama wallahi Ni ba boka bace,kawai haushi kika bani Ni kuma na azabtar dake,idan kika sake kika daka sakwara da mazaunan ki kamar yadda kike shirin yi kika je kika karya kwankwaso wallahi ba ruwana,direba muje"

Wata ƙara Zulaiha tayi,tare da zaburowa ta biyo motar da har ta fice daga gidan,dayake Jazuli yana kusa ta zabura zata fice ya riƙota,yayin da ita kuma Maryam ta zuro kai ta dallaro mata siririn gwalo😜 motar su ta harba titi zuwa airport.

Suna zuwa basu fi minti goma ba aka sanar da matafiya masu zuwa kano su shirya aka fara kiran passinger's Maryam ta antaya sama lulaye.

Basu wuce awa ɗaya ba suka sauka a filin sauka da tashi na jiragen sama wato Aminu Kano international airport,inda su Maryam aka dinga gwalli da salo,dan wannan karon kam ta kashe kwarkwatar idonta.

Wayar dake cikin jakarta ce ta ɗau tsuwa ta shiga laluben ta, number babanta ta gani da sauri ta ɗaga cike da farin cikin son sanar dasu gata ta dawo,sai dai tana daga wayar abinda ya daki kunnen ta shine" Sai kinci ubanki muddin kika sake kika sake kika dawo gidan nan,ba dai kinje kin gama jamin magana ba har kina nema kisa zumuncin mu ya lalace....ji tayi an karɓi wayar taji Muryar babanta yana cewa,"duk abinda kike ki tarkato ki dawo tunda can ɗin ba gidan ubanki bane,za kuma ki dawo ki sameni" ƙitt....aka kashe wayar

      Sauke wayar tayi a kunnenta ta shiga tunanin ina mafita? Dan tasan wallahi muddin taje gida tofa kashinta ya bushe,dan a yadda taji Muryar ummanta tasan ranta a matuƙar ɓace yake,ga Abban ta data san halinsa sarai yanzu duka yakeyi na ɓarin mahaukaciya.Ganin tana tsaye a filin jirgin gashi ita ba sabawa tayi ba kuma duk mutane kowa na sabgar gabanshi,kawai sai tabi ayarin masu fita wajen itama.taxi ɗin data gani jere suka tambaye ta ina zata? Kamar mai nazari da tunanin wani abu na ɗan lokaci kafin ta saki murmushin daya bayyana haƙoranta tace

 "tasha".

Ba musu kuwa suka saka kayanta a but suka sulale da ita zuwa tashar ƙofar wambai,tunda suka iso tace motar Jigawa zata hau,da kanshi driver'n taxi ɗin daya kawota ya fita ya samar mata motar Jigawa,inda mutum uku suka rage mota ta cika.basu wani jima ba kuwa motar ta cika a ka tashi haramar tafiya.

**********************

Tunanin badaƙalar da aka sha shekarun baya ya dawo mata,idan har zata tuna wasu abubuwa da suka faru a baya tabbas yazamar mata dole ta waiwayi Anty'n ta Laraba,ba wasu shekaru bane masu yawa,amma ta ɗan manta da wasu abubuwan kasancewar ta mai bala'in ƙiriniya da tsokanar tsiya,tayi abubuwa da dama,wanda ita kanta zata iya cewa akwai ranakun daya kasance batayi abinda zai jawo magana ba kuwa? Tunawa da tayi ko ya aka ƙare da maigari da Iro mahaukaci? Ai kodan ta koma taga wace cakwakiyar ake ciki dole ta koma.Sosai ta maida nazarin ta ga hanyar tare da maida tunainta baya dan samun damar sanin inda za'a sauke ta, tunawa da sunan garin su malam yasata sakin murmushi yayin da wasu mata dake gefenta suna ta faman ciye-ciye ba ƙaƙƙautawa.Siririya kuma arniyar tusa mai bala'in warin da aka saki tasa ta saurin dawowa daga duniyar tunanin data lula..........

7️⃣7️⃣-7️⃣8️⃣

       Kowa a motar toshe hancinsa yayi babu wanda ya sami zarafin magana.A haka tafiyar ta kuma miƙawa mai surnano tusar ya kuma sakin ta,wannan karon kam driver'n sai da ya tsaya ya lailayo wata uwar ashariya tare da tsinewa uwar mai tusa,amma duk da haka babu fa wanda yace umhum alamun dai mai tusar bazai bayyana kansa ba.haka dai akaita zunduma tusa mai azabar wari,ganin har yanzu mai yi bai bayyana ba yasa driver'n samun guri yayi parking a gefen hanya yace"Dan girman Allah na roƙeku mai yin tusar nan ya taimaka ya bayyana kansa,wallahi Ni zan mayar masa da kuɗin motar sa in sauke shi anan salin-alin ya karasa tunda mun kusa".Nan ma ba wanda yace kanzil hakan yasa driver'n ƙufula yace a fusace"Shikenan tunda mai yin tusar bazai bayyana kansa ba wallahi in aka kuma sai na sauke kowa ,dan bazaku kashe Ni tunda sauran rayuwa ta ba".Yana kaiwa nan yaja motar da mugun gudu har sai da kawunan mutane ya gwaru,ita kam Maryam dariya ma ta hanata magana harda kwalla.Wadda tafi ɗazu wari aka kuma yowa,hakan ya tilastawa driver'n ambatar innalillahi wa'inna ilaihirraji'un! Bayan ya ƙara buɗe gilashin motar,baƙin cikinsa ɗaya daya kasance babu mai tanka masa,sai Maryam daya ke ganowa ta madubi tana ta ɓaɓɓaka dariya,lamarin daya ƙara hasala shi kenan.Yana shirin yake hukunci wani warin tusar ya kuma dakar hancinsa,kuma dan Bala' i kamar dan shi kaɗai ake yinta,dan yafi kowa jin warin,a tsakiyar titi ya taka wawan birkin daya tada hankalin kowa.Ganin duk sun ruɗe yasashi faɗin "wallahi ko mai tusar nan ya bayyana kansa ko in tsaya tirela ta murƙushe mu". 

Nan fa hayaniya ta kaure aka shiga ce-ce ku-ce,masu maganar cewa mai tusa ya bayyana kansa kada yaja musu nayi,masu kuma na faɗin a buɗe musu su fita,dan basu shirya mutuwa ba.Su kuwa masu motar dake tahowa sai dai su kauce musu sun ɗauka lalacewa motar tayi.

  Mai yin wannan tusar fa baida niyyar fitowa hakan tasa mai motar fitowa ya cake ya naɗe hannu a kirji.Maryam da sai yanzu ta sami zarafin magana dariyar ta lafa ta leƙo sit ɗin gaban ta tacewa wani ya taimaka yayi mata magana da driver'n.   

Da sauri yace "driver ka buɗe an samu mai yin tusar".Maryam ta so yin magana amma tunawa da tayi da abinda ta shiryawa mai yin tusar dan haka share.Direver ya ziro kai yace"Wane ɗan marasa imanin ne a nuna min mai tusar " 

"Ni ce buɗe in fita"cewar Maryam dake ƙunshe dariyar ta.

Da saurin sa ya  shiga mazaunin shi yana faɗin" yarinya kin taimaki wasu,amma da wallahi sai dai mu tabbata anan muddin mai tusar bai bayyana kansa ba"a haka yana mitar har ya samu ya ganagaro da motar zuwa wajen da zaiyi parking mai kyau.Yana tsayawa ko kashe motar baiyi ba ƴan motar aka yowa Maryam caaaa musamman matan nan da suke tare a baya tunda motar sharoon ce.Ita dai bata ce ƙala ba har sai da driver'n ya buɗe mata yana kiran"fito macuciya uwar ɗaukar haƙƙin bil'adama".

Sai da ta fito ta kalli driver'n tace" to ai sai a fitomin da kayana ko?"

"Yanzu ma kuwa" driver'n ya faɗa yana zagawa ya kashe motar ya ciro mukullin tare da faɗin"zo ki nunamin wanne ne kayan naki?".

Sai da tazo yana ƙoƙarin buɗewa tace" ɗan tsaya kaji" wata uwar harara ya banko mata kafin yace"me kike nufi? Ko tusar zaki kuma yi ne?"

"Ah ah" ta faɗa cikin ƙasa da murya tace"ba fa Ni ke yin tusar ba,naga ne ana shiga haƙƙin mu dayawa sai naga tunda anyi-anyi mai tusar ya bayyana kansa yaƙi bari in taimake ka in rabaka da kowa na motar,inya so ka kyale Kowa anan jikinsa ya faɗa masa su karasa da ƙafa".

Jin abinda Maryam ɗin tace"yasashi sakin fuska yace" yauwa to yanzu na fahimce ki ƴar gari,to amma ta yaya?"

"Fara bani kuɗin motata dana biyaka daga Kano tukun"cewar Maryam tana miƙa masa hannu.

Kuɗinta Cass ya miƙa mata itama tace ya matso yaji,kamar mai raɗa ta faɗa mishi abinda za'ai sannan tace amma shi zai ƙarasa da ita inda zata yace ya yadda muddin za'a fitar mishi da mai tusar nan a mota.

Hayaniya suka jiyo a motar dan haka sukayi saurin zagayawa,ashe tusar aka kumayi aikuwa abinda Maryam tace ya faɗa shi ya faɗa yace" ku dakata tunda dai abin nan yazo da haka,ba mamaki mai yin tusar nan lalura yake ji,dan haka kowa ya fito ya kewaya bayan ciyayi mai lalura yayi wanda ma bai ji duk ya zaga,tunda duk wanda ya rufawa wani asiri Allah zai rufa masa sai an ɗan jinkirta in an zaga ɗin".

Kafin ma ya gama kora jawabi kowa ya fito ɗin,suna shirin tafiya yace "Ah ah fa kowa yazo ya ɗauki kayansa ya riƙe a wajensa dan nima zagawar zanyi,ai ba'a bar motar haka ba guri ba kowa ga kaya".nan ya buɗe but masu kaya suka ɗauka amma banda Maryam dayake ma tafiyar duk ba ta masu kaya bace inda akayi sa'a kenan.

Tsit kake ji kowa ya kewaya baka hango kowa saboda tsawon ciyawa(Ni ko nace ko dai duka ƴan motar ne ke sakin tusar dama kashi suke ji🙊😂).

    "Wayyo Jama'a kowa ya fece damusa zaki da kuraye,cewar Maryam data keto a guje,aikuwa Nan fa ganye ya fara kaɗawa saboda zurawar da mutane suka hau yi,yayin da wasu da basuyi nisa da titi ba suka fito a guje suka miƙi tuti tazuge a hannu ga buhu aka wasu kuwa ma da suka san ba wani kayan arziƙi suka riƙo ba,a gurin tsugonnon suka barshi suka sai ta hanya,babu wanda zai ce ga inda suka nufa ,haka kowa ya kama gabansa,yayin da Maryam ke tsaye bayan bishiya har yanzu tana kiran zaki da damisa,driver kuwa tun lokacin da Maryam ta ambaci damusa da zaki ya ɗane saman bishiya jiki na kyarma,ganin duk kowa ya watse ba kowa Maryam tayi shiru ta shiga raba idanu,miƙa wuya ta shiga yi tana son gano inda driver'n yake amma bata ganshi ba,kamar ance ta ɗaga kanta sama ta hango shi can ƙololuwar bishiyar ya ƙanƙame wani reshe ya rufe idanu yana ta motsa baki kamar wani pastor.Da ƙarfinta tace"Ka sakko sun koma daji" jin hakan yasashi saurin buɗe ido  kallo ƙasa,sai da ya tabbatar da Maryam ɗin ce kafin ya fara kiciniyar sakkowa.Ko da ya diro ƙasa sai ya kama rarraba idanu kamar yana neman zakunan ne.Ganin hakan yasa Maryam riƙe ciki tana dariya tare da nuna shi.Sai da tayi mai isarta kafin tace"Kai yanzu inda da gaske ga namun dajin nan nima ina zan samu zarafin faɗa muku,ai kawai takai-takai kowa ya ceci kansa,dama fa rama mana nayi akan azabtar damu da suka yi da tusar nan shiyasa, yanzu dai shiga Mota muje dan wallahi nafara jin yunwa".

Ajiyar zuciya driver ya sauke kafin yace "Kai wannan yarinya amma anyi ja'ira,wallahi yau duk haddar dake kaina sai da nayi bitar ta,dan neman taimakon Ubangiji,yanzu dai tunda haka abin yake muje nayi maza na sauke  ki dan cikina ya ɗan yamutse, inama kika ce zaki?"

Yamutsa fuska tayi kafin tace"Ni ɗan gawo ne sunan garin ko ɗan marke na dai manta".

"Sai dai ko ɗan marke,shine nan kusa ma yake nasan garin dan mai garin ma kusan kawu yake a gurina,dan ya taɓa auren jikar aminiyar kaka ta"Zaro ido Maryam tayi Dan tama rasa abin cewa,illah lulawa duniyar lalubo dangantakar dake tsakanin driver da mai gari,amma kam anyi Sarkin ƴan kalan dangi anan,ba dai tace masa komai ba dan batajin yin  maganar yanzu,kawai sai cewa tayi "kasan limamin gari?"

"Ni Ko nasan malam mamuda na salame,mijin zuwaira ango ga Laraba tirela".

    Zaro ido Maryam tayi tace"duk ya akayi kasan su haka?" Yarinya ai shi ɗin da kike magana babana ne,domin kuwa ni abokin ɗansa ne iliya".

"Kai amma naji daɗin haɗuwa dakai,ai can gidan zani nima kakana ne".

"Kice ke ɗin ta gida ce,maza shiga muje amma gidan gaba zaki shiga dan bayan nan ban yadda dashi ba,anan waɗanda ke guma mana tusa suke a zargina"

Haka dai Maryam ta buɗe gidan gaba ta shige driver'n na shirin jan mota suka ji ana "wait driver! Dan haka ya dakata suka leƙo kai shi da Maryam.

Ɗaya daga cikin matan da suka zauna da Maryam a baya ne ta sunkuya tare da dafe gwiwar ta.Cikin cije leɓe ta kalli Maryam dake gaba tace"yiwa driver'n magana yazo ya buɗemin kinji,dan wallahi basir ke damuna,gashi nasha mangwaro ɗazu da su kantu,inaga su suka birkita min ciki,ai ba ƙaramin taimaka mana kayi ba daka bamu damar zagawa,Allah yasa ba'a tsaremin guri ba,ko kuma ma Gara na zauna gefen taga Zaifi........"Bata ƙarasa abinda zata ce ba taji muryarsa kusa da ita dan bata ko ji lokacin daya fito ba har ya ƙara so inda take ba,sai ji tayi yace"Ai dole ki buƙaci gefen taga danki samu damar ci gaba da surnano mana tusa mai guba,to Allah ya toni asirinki dan haka wallahi bazan ɗaukeki a mota ta ba,in kuwa kika matsa daga nan ofishin ƴan sanda zan kaiki su turamu kotu dan shiga haƙƙin mutane da kika yi"

   Ai tunda taji ya ambaci kalmar ƴan sanda ta miƙe tsaye tare da saɓar buhunta tace" Me yayi zafi,nan da rugar Tanko ai ba nisa sai in ƙarasa da ƙafa ma,dan haka Allah ya baka haƙuri" ko tsayawa jin ta bakin sa batayi ba ta saɓi hanya,shi kuwa ya raka bayanta da harara yana jan dogon tsaki yace"Starbit kawai(stupid😂) Haka ya koma ya iske Maryam zaune tana ta ɓaɓɓaka dariya yaja mota suka miƙa.

***************************

  Garin na nan yadda yake ba abinda ya  sauya,illah wani ɗan abin da ba'a rasa ba.Kamar yadda ya faɗa da gaske yasan gidan malam ɗin,dan kuwa har ƙofar gida ya kaita,yayin da yara keta murnar ganin mota.A haka Maryam ta fito shima driver ya fito ,yayin da malam da wasu mutane dake zaune suna shan inuwa dan ba karatu suke ba an tashi suka zubowa gurin ido har Maryam data fito.Shikuwa driver tuni ya  buɗe but yana fitowa da Maryam kayanta har ya gama ya ƙarasa inda su malam yana gaishesu.

   A cikin yaran da suka ga zuwan motar suka falfala cikin gidan malam suka ce anyi baƙuwa daga birni,aikuwa yaran gidan na lungu da saƙo suka dinga fitowa.

  Tana ƙoƙarin neman yaron dazai shigar mata da kayan idonta ya sauka akanta,sanye cikin doguwar rigar atamfa kan nan baka ko gane wane irin kitso ne,domin yayi jajir dashi,tiɓi-tiɓi ta ƙaraso inda Maryam ke tsaye ta zuba mata ido.

Matsawa baya Maryam tayi cikin dafe ƙirji tace"Na shiga uku! Anty Laraba wace irin lalura ke damunki kika koma Wada........

*Alƙalamin khady* ✍🏻

       Ƴar titiɓira dai na tsaye bata ce da Maryam komai ba,domin dai bata fahimci mai take nufi ba.Ita kuwa maryam ganin Laraba ƙarama ta kafeta da ido sai ma yatsan ta data tura a baki tana tsotsa yasa Maryam ɗin kuma cewa.

    "Kenan bayan lalurar zama Wada harda tsotsar hannu kika koma,kai amma Anty Laraba na tausaya miki,inada yaƙinin asiri akai miki aka tura miki jariran aljanu ko wadanni,amma ko waye yayi miki wannnan aikin bazamu taɓa yafe masa ba kuma sai mun ɗauki fan......"ke Ɗayyaba! Tsayuwar me kikeyi anan ne,maza wuce gida kice innarki tasa miki ɗankwali,ke halitta ba kaɗan ba amma a dinga barinki haka kara zube".

   Maryam ta juya kallonta ga mai maganar,aikuwa idonta ya sauka akan Iliya ɗan gidan malam mijin basira ,Cikin sakin fuska tace" Lah yaya Iliya ashe kaine".

   Kifkifta ido ya shiga yi yana son tuno Ina ma yasan mai wannan Muryar da fuskar amma iya tunanin sa ya kasa tunawa,sai dai tsananin farin cikin ganin matashiyar ƴar gayu kamar wannan ta nuna ta sanshi yasa shi ƙarasowa yana washe baki tare da faɗin.

"Masha Allah baiwar Allah am sai dai ban shaida ki ba wallahi".

"Ni ce fa Maryam,ƴar abokin baba Garba na malam,wadda ta taɓa zama gun malam".

Tuni mutanen dake tare da malam suka tuno wacece Maryam,yayin da malam ɗinma ya miƙe yana zura takalma ya ƙaraso inda suke tsaye da Iliya da Maryam yana ta washe mata baki,yayin da har Laraba ƙarama ta bar gurin Maryam bata lura ba kwai Muryar malam taji yana faɗin" wai kina nufin Maryama dai dana sani ƴar wajen shu'aibu,yarinyar da tayi zama gurina nan dan koyon tarbiyya?"

Maryam juyowa tayi tana faɗin "Lah malam kaima baka gane Ni ba,ni banga abinda na canza ba da aka kasa ganeni,amma Ni duk wanda na gani ina ganeshi,dan ko Anty Laraba kallo ɗaya nayi mata na ganeta".

    Malam dake tsaye zuciyarsa na lugude yace"Kaga Iliya maza ɗauko mata kayan mu ƙarasa ciki ayi batun yaushe gamo.Haka ko akayi,nan Iliya ya ɗaukar wa Maryam wasu kayan itama ta ɗauki jaka ɗaya,yayin da malam keta faɗin suyi sauri su shige ya dinga kaɗasu kamar awaki,Maryam dai tsakanin ta da driver sai ɗaga hannu yana ta mata alamar zai dawo ita kuma tayi masa alamar zai ko sha tusa😂abinda Maryam bata gane ba suna shiga zauren gidan malam ya tattaro kyauren langa-langar zauren ya rufe ruf.

************************

     Duka matan zaune suke suna suna shan fura,Laraba dake tsaye tana ɗaurawa ɗayyaba ɗankwali tana mata faɗan kada ta cire inta cire zata faɗawa yaya Iliya ya zane ta nan suka ga iliyan ya shigo da jakunkuna biyu, suna ƙoƙarin tambayar shi daga ina kuma wannan kayan Maryam tayo sallama.Gaba ɗaya suka juya kallonta,dan son tuno Ina ma suka san mai wannan suffar,a bangaren Laraba ko tuni ta gane Maryam,dan ko ya Maryam ta zama to bazata ɓace mata ba,amma duk da haka dan ta tabbatar sai da tace

"Maryam"

"Na'am Anty Laraba,ashe zaki gane ni,"

Ai da wata irin murna Laraba ta janye ɗayyaba ta nufi Maryam,tana zuwa batayi wata-wata ba ta sun kuceta ta shiga juyi da ita kamar ta ɗauki mage cike da farin ciki.

Salame da Zuwaira da suka miƙe cike da ɗumbin tashin hankali,yayin da suka dubi inda malam ke tsaye yana kallon abinda ke faruwa tsakanin Laraba da Maryam,yayin da lokaci zuwa lokaci Laraba ke juyowa ta kalli malam tana sakin murmushin farin ciki,shi kuwa malam sai dai ya gallaro mata harara,dan har abada bazai taɓa mantawa da ta'addacin maryam agareshi ba,duk da tayi masa silar alkairi harya samu ɗiya mace,amma sharrin ta agareshi yafi alkairin yawa,idan ya tuna baƙar azabar dayasha a baya ya kalli Maryam a yanzu,sai yaji inama ya jawo ta yaita rafka mata itace har saita daina numfashi,shi kam bai ma san jarabar data dawo masa da ita gida ba,bayan tuni ya sanarwa maigari cewar Maryam ta riga mu gidan gaskiya.Haka ma a bangaren su salame,ji sukeyi kamar su jawo Maryam su cuccuɗa mata jiki da ruwan zafi tafasasshe kana su burshine mata jiki da karara dan tuna wahalar da suka shafe shekara sunayi,duk akan laifin data jawo musu.

Da hannu biyu malam ya tallafi haɓarsa yayin daya zubawa Maryam ido ita da Laraba dake ta murnar ganin juna,shi kuwa sai ya shiga tuna abinda ya faru shekaru biyar baya,gamuwar su da maigari.........

*_MU TUNA BAYA_*

_kuyi managed mamana ba lafiya ina hanya kullum._

*ALƘALAMIN KHADY* ✍🏻

       Lokacin da motar su baban Maryam take ƙoƙarin fita daga unguwar sai ga tawagar gidan maigari sun nufo gidan malam,basu damu da sanin ko su waye a motar ba ,burinsu kawai su dangana da gidan malam su tattaro shi daga shi har iyalinsa da kuma wannan hatsabibiyar yarinyar data sa yau mutuncin maigari ya ɗebe.Ko da suka ƙarasa sukai ta kwaɗa sallama da kyar malam ya sami zarafin fitowa,dan ya gama yanke shawarar duk wanda yazo neman Maryam a dangin Iro zai ce ta mutu yanzu ciwon ciki ya murƙushe ta iyayenta ma sun tafi da ita za'ai jana'izar ta a garinsu.

     Yana zuwa yayi ido biyu da nalado,wani Bafaden mai gari ne bashi da mutunci,malam na ganin shi ya gyara zaman hular kansa yana faɗin"Barka da zuwa na lado,fatan dai ba wata matsala ce bace na ganka da yamman nan".

   Sai da nalado ya karkace tare da gayyato duka samfur ɗin rashin Mutunci kafin yace"Lafiyar ce ta kawo haka,kayi maza da hanzari ana nemanka a fada cikin gaggawa".

   Cikin rawar murya malam yace"to...to..to ina fatan dai lafiya dai ko?"

    "Idan kaje kaji koma me kayi,dan haka fito muje ana jiranka".haka malam yabi su har zuwa fadar maigari,suna zuwa suka iske fada cike da duk mazan gari,dattijai da matasa.

   Maigari na zaune yana kaɗa ƙafa,karan hancinsa manne da plasta,yayin da goshinsa ya ajiye wani malolo kamar ƙuli.Daga yanayin da maigari yake kaɗa ƙafa kasan ba mutunci,a hakan ma dan ana ganin mutuncin malam ne shiyasa ko da aka zo dashi bai sa an fara cin zarafin sa ba.

   Sai da ya ɗebi lokaci kamar bazai yi magana ba zuwa can ya kanne ido ya kaikaice yace" ba wani dogon bayani zan tsaya yi ba alaramma,duba da duk ana tare anyi wasa tare,gashi har girma yazo ana tare,kawai abinda nake so dakai,wannan  hatsabibiyar yarinyar da akace a gidanka take ita zaka miƙomin,domin in duk duniya zasu taru yau bazasu hanani yiwa yarinyar nan yankan rago ba,dan haka tun yanzu ka kira iyayenta ka sanar dasu cewar Allah yayiwa ƴar su rasuwa domin ko kalar makarar da zava sata bazasu gani ba,duka za'a haɗa a binne ta da ita.

     Zama malam ya gyara,yayin da zuciyar sa ta shiga lugude,saboda yasan halin Buba maigari baida mutunci tun zamanin ƙuruciya,dan haka gara shima ya faɗa masa abinda yayi niyyar faɗawa duk wanda ya tambayi maryam,Sai da ya ƙara gyara zaman da yayi ya sunkuyar da kai sannan yace"Allah ya taimaki maigari, yarinyar dai da kake magana a kanta a halin da ake ciki yanzu Allah yayi mata rasuwa,dan tana shiga gida ɗazu ta yanke jiki ta faɗi ashe fitar rai ne, shikenan yanzu haka ma iyayenta sun tafi da ita zasu binne abarsa a can gida".

    Sai da maigari yaja aji tare da shan ƙamshi son ranshi sannan ya ɗago ya kalli malam a kaikaice yace"Aikuwa banyi farin ciki ba daya kasance yarinyar nan ba azaba ta ce ta kashe ta ba,kasan kuwa mai ta aikata mun,yanzu haka na sami karaya a hancina ga goshi na da nake fatan Allah yasa ba ƙwanƙwalati bane ya shige ciki ba, sannan Iro sai da ya jera kaf iyalan gidana yace sai sunyi masa rawar sangaya, haka suka dage sukai ta tiƙar rawa amma dan iskanci na mahaukaci katuwar bulalar ice ya samu,da sunyi sai yace ba dai-dai bane,ba babba ba yaro ba mace ba namiji ya dage yaita tiƙar su duk ya jijji musu ciwo kafin a samu ƴan gidan su suka zo suka kama shi,dan haka yanzu kaima dole ne ka karɓi hukunci,ba kai uban kangararru ba,kuma ka rasa akan wa zaka gwada baiwar ka ta gyara ba sai akan mata,a irin haka kaja an kawo maka jinsin arnan farko da basu san dai-dai da rashin sa ba,Ni dama tun muna yara nasan a garin shegen karambanin ka wata rana sai ka jawo wa kanka,to ga irinta nan ai zaka karɓi hukunci a hakan ma dan nine zan maka sassauci saboda sanayya.Daga yanzu har zuwa ranar da yarinyar zata cika shikera ɗaya da mutuwa zaka dinga zuwa fada sau uku kana neman afuwa,sannan zaka matanka zasu rinƙa yiwa Matana aikin gida,tunda matanka uku kowacce da nata aikin,ɗaya zata dinga dakan fura kullum,ɗaya surfen abinda za'a dafa kullum,sai ita kuma wannan ƙatuwar amaryar taka ta gidan ƙato,zata dinga sissike rumbu guda kullum ,sannan yaranka maza zasu dinga mun noma tare da fadawa na tsawon shekaru uku  "

    Jin abinda maigari ya zayyano yasa malam saurin kallonsa,yana shirin yin magana nalado yace"kai alagafarta kiyayi kanka,maigari ya gama yanke hukunci,kana cewa tak ana ƙara tsaurarawa" bisa dole malam yaja bakin sa ya tsuke,amma can ƙasar zuciyarsa yana jin yanzu koda ace yarinya a gaban iyayenta tana haɗiyar sigari ne ta kora da fetur da ashana, wallahi bazai kuma karɓa ba,dan haka yanzu zai je ya kaɗa ƴar kowa gaban iyayenta,suma sun kasa ina ga shi da bai haifa ba.(Ni ko nace sai yau kasan haka malam🤣).

   Haka dai aka samu malam aka dinga masa tijara da faɗa masa nau'ikan hukuncin da zai karɓa.

    A take a gurin aka haɗa malam da fadawan maigari suje su taso ƙeyar matan malam su zo su fara bauta,haka kuwa akayi malam yana tafe yana ƙara jawa Maryam Allah ya isa.Sai dai tunda suka iso malam ya rattaba wa matansa bayani Laraba tayi tsalle ta dire tace taga uban da zai zo yasata tayi bautar da ba lada,ko ta kan malam bata bi ba ta saɓa hijabin ta ,duk da ko zazzaɓin da  take ji da baibar jikinta ba haka ta leƙa tace wa su nalado suje su cewa maigari bazata yi abinda yace ba,kuma wallahi in aka takura mata sai ta sussuka matan sa a turmin a madadin hatsin,kuma duk wanda ke jinsa shi ɗin wani hege ne to yazo ya tafi da ita,haka taita bambami ba wanda ya kulata dan sun san zuri'ar gidan ƙato badai ƙarfi ba.

    Ko da suka koma suka faɗawa maigari abinda Laraba tace bai jata da nisa ba,dan yasan halin ƴan gidansu tsab,sai yace kawai an ƙara jibgawa su salame aikinta.

*************************

    Tun daga wannan rana su salame da duk wani a gidan malam ke bauta gidan maigari,dama tuni malam ya tattara ya mayarwa da kowa ƴarsa.

😂😂😂😂😂😂😂😂😂

 _wannan shine abinda ya faru bayan tafiyar maryam_

___________________________

      Sam babu farin ciki a fuskar malam na ganin Maryam ,illa ma saƙa da warwara da yakeyi a zuciyarsa da tunanin ta wace hanya zai azabtar da Maryam,ko ya huce daga abinda ta jawo masa da iyalansa.

   A ɓangaren zuwaira da salame ma haka abin yake, domin ji sukeyi kamar su kamata suyi ta yagar namanta ɗanye har saita ƙare,dan a iya shekarar da sukayi suna sussuka zasu iya cewa kaf garin nan ba wanda basu sussuka hatsin rumbunsa ba,dan shela maigari yasa akayi kowa ya dinga kawo sussuka gidan malam in Yana buƙata.

 ******************************

      Ƙus-ƙus sukayi a tsakanin su,inda cikin lokaci ƙanƙani suka shiga dariya tare da sakin fuska suka shiga yiwa Maryam sannu da zuwa,shima malam a nasa ɓangaren lokaci ɗaya ya saki ransa ya shiga yiwa Maryam sannu Dukansu kamar zasu goyata.........

_Nagode da addu'ar ku ga mahaifiya ta, Alhamdulillah ta samu lafiya cikin aminci da yardar Allah_

*Alƙalamin khady* ✍🏻

        A ranar aka kama kazar ɗaya daga cikin kazar ɗayyaba ƴar gidan Laraba aka danƙwashewa Maryam ita,ranar dai zamu iya cewa Maryam ta samu ƙarɓar girma,dan ko daga ɓangaren su salame ta samu tarabar ruwan randa mai sanyi,tare da kunun tsamiya a taƙaice dai an karrama maryam,dan har ɓangaren surukan malam Maryam ta samu tarba.Hirar yaushe gamo aka shiga yi tsakanin Maryam da Laraba da bayan rabuwa kuma.

Kuma koda dare yayi ma an ƙara kawo mata mala-malan tuwo da miya ta musamman,wanda hakan yasa Laraba taji daɗin yadda aka nunawa Maryam.A ɗakin Laraba ta kwana,dan dama kwanan zuwaira ne yau sai gobe ne zai koma ɗakin Laraba.

*************************

     Yau tun safe mutan gidan suka tashi da aiki,domin dai ɗakin yara a da,dan yanzu duk sun girma basa kwana cikin gida,nan malam yasa aka share duk wata dauɗa sannan aka wanke sumintin ɗakin.Abinda ya ɗaurewa Laraba kai yadda taga daga malam har yaranshi dasu salame sunata barin jiki wajen gyaran ɗakin,ga kwaɓen ƙasa da akayi anata shiga dashi ɗakin,amma ganin ba'a kasa da ita ba yasa ta kama bakinta ta tsuke,dan ita tunda sahibar ta na gefen ta tana ƙara bata shawarwari.

*************************

    Su kuwa su malam tsab suka gama haɗa gadon ƙasar da za'a azabtar da Maryam,bayan an gama malam ya samo musu mafitai ƙwansu da kwarkwatar yara da jikoki aka dinga fifita lakar wai danta bushe zuwa daren yau,aikuwa cikin ƙanƙanin lokaci sai gashi kasar tana ta shan iska.

*************************

     Dare mahutar bawa,yayin da dare ya fara yi kowa yake neman gurin dazai aza kafaɗar sa bayan yaci ya ƙoshi,a sannan ne malam ya shigo ɗakin laraba da sallama.

  Dukan su ita da Maryam suka amsa masa sallamar sa dan hira suke yi dama,tuni sabira tayi bacci a gefen shimfidar da Laraba tayi musu ita da Maryam,dan Maryam tace bazata kwanta kan gadon da baba malam ke kwana ba,amma a zahirin gaskiya ba haka abin yake ba,taƙi kwanciyar ne wai dan kar  Laraba ta murƙushe ta.

Cike da fara'a malam ya nemi guri ya zauna yana sakin murmushi kafin yace"oh ni wannan uwa da ƴa zance ko kuma ya da ƙanwa ne,ko ƙawa da ƙawa?"

Murmushin luv Laraba ta sakar wa malam tace" ai mu komai ma a kiramu dashi,dan nikam banda aminiyar data wuce Maryama ta".Ita kuwa Maryam dariya mai sauti tayi kafin tace"ai ni baba malam Anty Laraba mamana ce ai ni uwa na ɗauke ta".

"Au haka ne abin" cewar malam ya faɗa yana  dariyar shima bayan ya nemi gurin zama,"naga alama kam,shi yasa ma na shiryawa mutuniyar taki tarba ta musamman,dan haka nasa aka gyara mata can ɗakin dan taji daɗin bacci,saboda naga alamar kamar zata kwana biyu".

   Ɓata fuska Laraba tayi kafin tace"wane irin kuma an gyara mata ɗaki malam,sai kace wadda tazo zama,ah ah indai dan nice ma na haƙura na barwa su yaya salame kai,kawai kaje ka dinga kwana har ranar da Maryam zata tafi".

Cikin nuna kulawa malam yace"To amma kina ganin ba'a shiga haƙƙinki ba idan akayi hakan?"

"Ni ba wani haƙƙina da aka shiga,kaje na yafe"

"To shikenan ya faɗa yana me miƙewa tare da faɗin sai da safe ya fice.

Sai bayan fitarsa maryam ke nunawa Anty Laraba abinda tayi ba dai-dai bane,tare da sanar da ita cewar taje ta bawa malam haƙuri ya dawo ita zata je ɗakin ta kwana,ai ba'a gwale mutum in yayi gwaninta.Haka Laraba ta miƙe tabi umarnin ƙaramar uwar ta taje dan bawa malam haƙuri amma bata same Shi ba Dan haka ta juyo da tunanin komawa anjima kaɗan.

    Shikuwa malam na can yana ƙus-ƙus da dukkan iyalansa,yana faɗa musu yadda suka yi da Laraba,tare da sanar dasu yadda za'ai su ɗauko Maryam su sanya ta a ɗakin azaba.Nan malam yayi musu sallama ya tafi ɗakinsa na zaure ya zauna yana jiran azo a sanar dashi in an ƙwamuso Maryam dan yaga yadda zata jajjagu.

*************************

    Jin shiru ne yasa Maryam tayiwa Laraba sallama tace bari taje ta kwanta ɗakin da aka gyara mata,ita kuma Laraba jin malam shiru yasa ta yanke shawarar binsa ɗakinsa na zaure tunda Maryam ɗin ta gudu ta barta.

  Da sallamarta ta shiga ɗakin,dan tunda bataji muryarsa a cikin gidan ba kuma taga ɗakin  da haske tasan yana nan.

   Yana ƙoƙarin rataye babbar rigarsa a jikin raki yaji sallamar amarya mintin zuciyarsa.A ciki-ciki ya amsa wai shi a dole yaji haushi abinda tai masa,ita kuma ganin haka yasa tayi murmushi ta ƙarasa  inda yake, kasancewar tasan halin mijinta kuma tasan hanyar rarrashi nan take kuwa malam ya hau network aka sasanta.Daga nan kuma tace ya tashi su koma cikin gida,ba musu kuwa  ya bi bayanta suka antaya cikin gidan.

    A shimfidar da Ɗayyaba ke kwance nan malam ya yada zango,ba yadda Laraba batayi ba akan ya koma gado yaƙi,haka ya kwanta bayan ya jawo hannun Ɗayyaba dake bacci kamar gawa dan ta gado uwarta,in sun kwanta ko kansu za'a yanke baza su farka ba,a haka bacci ya kwashe malam,itama Laraba ta ɗane gadon ta ta mirgina sai bacci.

*****************************

   Maryam na fita daga ɗakin Laraba,kawai sai kewa da tuna baya suka dame ta, maimakon ta tafi ɗakin da aka tanadar mata,kawai sai ta tafi ɗakinsu na da inda sukayi zaman almajirici.Da wayar hannunta ta ta haska ɗakin da tayi sa'a a buɗe yake,tayi mamakin ganin buhun a shimfiɗe ga katifa a dakin a jingine ko na waye oho.Dayake a gajiye take,kawai sai ta yadda katifar tabi takai ta kwanta.

    A  yayin da dare ya tsala iyalan malam na nan laɓe suna jiran dare su ƙara jin tsit,sai da suka gama shirin su tsab kafin suka afka ɗakin Laraba cikin sanɗa.

   Malam da bacci yayi daɗi cike da mafarkin suna waƙa shi da Laraba da rawa,su Ram Charan da puravu deeva da su prabsh ne ƴan rawa,dai dai ya cilla Laraba sama a mafarki ya cafe aka cafe Shi shima,amma tsabar farin ciki da daɗin mafarki yasa malam bai farka ba.Su kuwa suka fito dashi bayan sun yafa masa uban zanin gado,aikuwa malam ya daɗa lafewa,dan a duniyar mafarkinsa yanzu shi Laraba ta ɗauka,a haka har suka ƙarasa dashi ɗakin inda har matansa suna ƙofar ɗakin suna jira,yayin da suka buɗe ɗakin suka shiga basu yiwa malam masauki a ko'ina ba sai a kan wannan shiryayyen gado da akaiwa yayyafi da ruwan cinnaku da kwarkwasa,yayin da ƙasa n kuma aka ƙawata shi da kaskon garwashi day cika da garwashi kamar za'a kaza.Suna dire malam kuwa da sauri suka watsa barkono cikin garwashin  suka fice aka ja ƙofar aka rufe ta baya,a dai-dai nan malam ya buɗe idonsa..........

   8️⃣5️⃣-8️⃣6️⃣

    Zaune take ta zuba uban tagumi tana kallon miyar dake tafasa a zahiri,amma idan ka lura sam hankalinta baya tare da ita.

    Sallama yayi amma sam bata amsa ba,nan ya shiga maimaitawa sallamar nan ma shiru,har saida yazo kusa da ita sosai ya ɗan bubbuga hannunsa biyu kafin tayi firgigit tace"Alaikassalam malam yaushe ka shigo ne? Wallahi sam banji shigowar ka ba".

   "Dama ta ina zaki ji shigowa ta,bayan kin afka duniyar tunani,nasan dai tunanin bazai wuce kan waccan yarinyar ba ko?"

  Murmushin takaici tayi tace, wallahi kuwa malam akan ta ne,narasa  yadda zanyi da ɓacin ran da Maryam ke sakani,yanzu yaya Talatu ta kuma kirana tacimin mutuncin da ban taɓa tsammani daga gareta ba,tana cemin wai ga Ummu nan ta zo gida amma zasu mayar da ita gobe,muddin mijin bai karɓeta ba wallahi sai tayimin cin mutuncin da saina gwammaci da bamu fito ciki ɗaya ba,kuma duk silar Maryam malam,ta yaya bazan shiga damuwa ba malam?"

   "To yanzu damuwar ita ce mafita kenan a ganinki? Kima jira muga isowar ta gidan lafiya mana,tunda kin san a tafiyar mota ,sai muyi mata fatan isowa lafiya,dan wallahi Ni kaina wannan karon bazan ko raga mata ba,nagama yanke shawara ma aurar da ita zanyi cikin watan nan kowa ya huta".

  A ɗan razane ta ɗago ta dubeshi tace,

"Aure fa kace malam? Yarinyar da ko saurayi bana tunanin tana da shi,to wa zata aura?"

   "Koma waye ta aura ba abinda ya shafe ni,idan tana da wanda take so nayi bincike akansa na tabbatar mutumin kirki ne zan bata shi,idan kuwa babu to ko ke ko kuma ni cikin ƴan uwa mu duba sai asan abin yi".

   "A'a wallahi malam, sai dai naka dangin,amma ni ba dai nawa ba,haka kawai in kaiwa mutane jaraba da kaina a zo ana faɗamin magana,gara dai kai can ka nemo da kanka ya ƙare a kanku,dan ni wannan ƴar iskar yarinyar ban san ma me zan kirata dashi ba,annoba ko........"Katseta yayi ta hanyar faɗin"dayalla dakata shashashar banza kawai,yanzu ke da kanki kina aibata ɗiyarki ina ga wani kuma,harna gaji dayi miki faɗa akan wannan bakin naki amma kinƙi ji bare ki daina,to shikenan ni naji zan ɗauke ta na bawa wanda naga dama,ba'a danginaba ba'a naki ba,tunda har kin mata baki kada inje in bayar a nawa dangin a samu matsala zumunci ya taɓu,yanzu dai bari in Kira ta inji tana ina tukun dan tafiyar mota ce,gashi ba muda lambar shi mijin Ummu Kulsum ɗin bare mu kirashi muji ko yaushe zata sauka".Yana kaiwa nan ya ciro waya ya kira number wayar Maryam amma a kashe,haka dai yaita gwadawa amma amsa ɗaya ce a kashe,ganin zai ɓata lokaci ya kuma san tafiya daga Legas zuwa Kano ba wasa ba,sai hankalinsa ya ɗan kwanta,dan yayi tunanin ko suna daji ne inda ba network sosai.

   A gurguje yayi wanka ya nufi gurin sana'arsa, bai ko sake bi takan Huwaila ba,dan ta ɓata masa rai.

  Ita ko Huwaila burinta bai wuce tayi ido huɗu da Maryam ba,tayi mata lallasar tishin yajin tsoffi,dan haka take ta alla-alla Maryam ta iso gidan.

(Basu san cewa Maryam tuni ta yiwa garin su Laraba tsinke ba🤣)

***************************

______________________________

    Yana son tantance inda yake ne,shin wancan mafarkin dayake yi ne zahiri,ko kuma tozali da yayi da rufin kwanon ɗakin yara dayasha baƙar yana,dan dai yasan ɗakin amarya Laraba ba haka yake ba,shar yake da fenti,sannan saman ɗakin yasha ledar nan da akeyi makwafin silin.Bai gama tantance a inda yake ba yaji zafi na ratsashi a mazaunan sa,da matuƙar sauri ya dira a gadon kai kace wani ɗan biri ne a yanayin tsallen da yayi gurin saukar, cinnakun da suka manne masa ne a jikin riga tare da kwarkwasa suka shiga mallara masa cizo,baya ga raɗaɗin daya ke ji a bayansa.Sai yanzu ya banbance inda yake,cike da mamaki da tashin hankali ya shiga kwaɗawa yaransa kira,dukan su dake laɓe bakin ƙofa dama suna jiran suji ihun Maryam su bayyanar mata da asirin zuciyarsu na abinda suka shirya akanta.

   Salame dake bakin ƙofa ta riƙe baki tace"Kajimin shegiyar kinibabbar yarinya,harda kwaikwayon Muryar malam,to ai ko Muryar ubanki zakiyi wallahi bazamu fidda ki ba sai kin gama salewa tare da kwailewa tukun,shegiya baƙar fitinanniya ,ai wahalar mu ta shekara guda sai mun fansheta bayan kin gama gasuwa mu tattara ki mukai tasha malam ya bada saƙonki a kaiwa iyayenki ƴar jarababbu".

 Dai-dai nan malam ya kuma callara ihu tare da faɗin"Kai Ayuba ku buɗe ni ba ita kuka kawo ɗakin azaba ba ni kuka kawo dan ubanku".

   Murmushi zuwaira tayi tare da cewa" oh ni wannan yarinya anyi shu'uma,dan Allah dubi yadda take kwaikwayon Muryar malam kya rantse da Allah kice shine da gaske".

   Malam dake jiyo maganar zuwaira cike da ɓacin rai da kuma azabar daya ke ji,dan tuni ya cire rigar jikinshi ya karkaɗe yace"Inba ni ba ne zuwai to malam Idirasa ne ko wa?"

  Da sauri zuwaira ta matso kusa da ƙofar tace"Kiji ni da hegiyar yarinya har sunan ubana kin sani kenan ,kai wannan yarinya sam bata da ladabi".

    Malam daya kuma ƙumewa da haushi yace wallahi zuwai idan baki daina fakewa da yarinya ba kina zagina muddin na fito saina saita miki hanya zuwa gidanku,kai duk ma wanda da sa hannunsa aka kawoni ɗakin nan duk sai na saɓa muku......."

*Shararru bakwai daga taskar kainuwa*

Rasheedat Usman

_Ruɗanin zuciya biyu_

Fauziyya Auwal 

_Damuwa mugun ciwo_

Halima Hassan

_laifin wa?_

Farida Abdullahi

_Arnan Daji return_

Momin Ahlan

_Itace zuciyata_

Nimcy luv

_Saina aureta_

Kada ku bari a baku labari domin samun waɗannan daɗaɗan litattafai akan 500 gaba ɗaya saiku tuntuɓeni ta 08103271722 sai kunzo muna maraba da masu siyen ɗaya ko sama da haka😄

Kuyi managed banda lahiya wallah maleria ta kammin

8️⃣7️⃣-8️⃣8️⃣

    "Ki saɓawa uwarki shegiyar yarinya,duk yadda akayi baki azabtu ba shiyasa kika samu bakin magana harki kwaikwaiyi Muryar Allah gafarta" cewar Salame data matso bakin ƙofar.

    Iliya ɗan gidan malam kuwa cewa yakeyi,"ai mu gama da ita anan gobe mu kaita gonar baba ta bayan gari sai ta nometa tsaf,sannan mu maidata gidan ubanta,yadda ko su iyayen nata bai zama lallai su shaidata ba in sun ganta".

   Daga can cikin ɗakin kuwa malam da baƙin ciki da takaici duk sun ƙumeshi yana daga bakin ƙofa yace"Iliya! Iliya!Iliya! Kaga dai sau uku na kiraka ba tare dana jira amsawar ka ba ko? Wallahi muddin baku buɗeni ba na fito saina yanke ɗanyen hukunci akanku,ciki kuwa harda tsine muku albarka".

  Suna shirin yin magana suka tsinkayo Muryar Laraba a bayansu tana faɗin,Ayya kam ni hayaniyar me nake ji ne haka?" 

  Dukansu ba wanda yace da ita ƙala.Shiko malam jiyo kamar Muryar Laraba yasa shi faɗin"yauwa habibiya ta ,kin gansu nan haka kawai sun sato ni a ɗakinki dan wai suna baƙin cikin in kwana sun zo nan sun kulleni ,gashi ba lokacin sanyi ba amma sun kawo uban garwashi ga cinnaku da kunamai sai kace kabarin fir'auna,nayi-nayi su buɗeni amma sunƙi,dan haka ki buɗeni kinji muzza ta,su kuwa ki barni dasu hukunci na dasu sai bayan na fito".

   A fusace Laraba ta nufi ƙofar dan jin Muryar sahibul ƙalbinta a cikin wahala.Zuwai dake bakin ƙofar tasa hannu ta tare, ganin haka da Laraba ta gani ne,wato nufin zuwaira bazata shiga ba,aikuwa ta jawota kamar taja igiya ta fyaɗa da ƙasa,dama sauran yaran salame da ita sun san karon ba daɗi,tuni kowa yaja baya,ko kafin zuwaira ta samu zarafin miƙewa tuni Laraba ta daki ƙofar langa-langar ,aikuwa sai alhagar ta fincike,sai ga malam tsuru kamar kurwa,idanun nan kamar an gasa masara,duk da darene amma hasken fitilar da Laraba ta haska ya bayyana azabar da malam yasha ba kaɗan ba. 

   Da sauri Laraba ta ƙarasa gareshi tana faɗin"innalillahi! malam meya sameka haka? Me ya fito dakai ma har ka shiga ɗakin nan,ba Maryam kace an gyarawa ba?"

   Malam da tiririn azaba ya gama ratsashi ya kalli Laraba a wahale yace"Kinga kamani dai kawai mu fita a wannan ɗakin na azaba kisa a nemo Ubale sharifi yayimin addu'a a bayana da mazaunai na,dan nasan duk sun kwaile yanzu".

   Cike da tashin hankali Laraba ta sunkuya ta saɓi malam daya callara uwar ƙara ta nufi ƙofa dashi.Matan malam da yara kuwa tuni sukayi tsilli-tsilli dasu da suka tabbatar ta tabbata malam ne a ɗakin,To garin yaya hakan ta afku? Kenan ina ita Maryam ɗin?

   Basu gama tunanin ba sukaji malam na cewa"Saukeni a hankali ƴar aljanna in karta musu rashin mutunci sabon salo".Laraba kuwa a hankali ta saukeshi,dan tana son jin me yake faruwa.

    Daga inda malam yake yake ya kaftawa Iliya dake kusa dashi duka yace" ɗan iska marar mutunci,wato kaine shugaba a wannan harkar ko? Dana koyar daku dabarar azabtar da mutum irin na mutan da  nace daku a kaina zaku gwada?"

  Duk da dare ne amma sai da Iliya girgiza kai,batare da malam ya damu ba yaci gaba"wato kuna son ku karasa ni kuci gado ko? To wallahi a hir ɗinku yadda naga auren ku sai naga na Nana Ɗayyaba,kai wallahi duk wuyar dana sha kowa sai ya ɗanɗana 

fiye da ita a gidan nan".

  Salame dake tsaye gefe guda tace"kaji malam da wani zance dan Allah,daga ganin abinda ya faru ai kasan tsautsayi ne kuma duk shirinka ne,inace nan kalla yace ga shawarar da za'abi tunda yarinyar a daƙin innar ɗayyaba zata kwana kai kace ga dabara,kwaɗayin ka ya kaika aka je aka ƙwamuso ka ta rufta dakai,shine zaka huce a kanmu".

  Laraba dake tsaye ta kasa fahimtar su ta kalli Iliya tace"Wai me yake faruwa ne ɗan inna?"

   Babu ɓata lokaci ya shiga labarta mata duk abinda suka shirya yiwa Maryam.Tuni ran Laraba ya ɓaci ta kalli malam tace"ashe kaine hugaban mugayen,Allah ya ƙara wallahi,yarinya ƴar kirki irin albarka amma ka hirya yiwa wannan uƙuba sai kace a ƴar boko haram ka kama,to ai gahi nan ita bata saluɓe ba kai ka sale,sai su yaya salame su kula dakai,dan nidai banda sannu ba abinda zai kuma haɗamu".Tana gama faɗar hakan ta juya tabar wurin tana me hamɓarin zuwaira dake gefe da ƙafa.Shi kuwa malam ganin Laraba ta tafi ta barshi  ya ƙara hasala shi,domin dai Laraba na sonshi tare da bashi kulawa,ga ladabi ga biyayya,dan ko shi ya ɓata mata rai sai ta bashi haƙuri,amma silar yarinya nan me ɗebabbiyar albarka yau harshi Laraba ke cewa zata ba abinda zai ƙara haɗasu,to ko asiri yarinyar nan  tayi mata ne? Haka dai dinga zancen zuci shi kaɗai ko kafin ya ankare duk gurin ba kowa bai ma san lokacin da suka fece ba,haka ya lallaɓa ya nufi ɗakinsa na zaure yana wayyo Allah.

****************************

     Maryam na zaune ɗakin Laraba ,bayan ta fito da wata daga cikin tsarabar data yiwa su ummanta ta bawa Laraba harda leshi,sannan ta kama kan Ɗayabba ta tsefe mata ta wanke shi fes,ko karyawa basuyi ba ta zauna tana mata kitso,Laraba data shigo ɗauke da kofi a hannu da kwano ta ajiye gaban Maryam tace"To maryama a saki kan nan a karya ko?"

   "Ai Anty kawai ajiye abincin nan dan wallahi sai na gama kitson nan."

   Duba Laraba takai ga kan ɗayyaba da aka matse da sunan kitso ,ga kitson kuma ƙanana wanda tana ganin badai a iya tsefeshi ba sai dai asa reza kawai a reɗe,da ganin kitson kasan da zafi,amma dayake ɗayabba nada dauriya wasan ta ma takeyi,ita kuma Laraba na gudun tayi magana Maryam tayi fushi dan haka tayi yadda Maryam tace,bayan ta ajiye tace"bari naje naga jikin malam koya ya  kwana,da dai nayi fushi amma ya zanyi? dole naje na ganshi".

  Kallonta Maryam tayi tace"baya da lafiya ne?"

  "Hummm ai shi ya jawa kansa ciwon a garin a jawo miki da tuni kece kwance ana miki sannu".

  Zaro ido Maryam tace"kamar yaya Anty Laraba?"

 Babu ɓata lokaci kuwa Laraba ta shiga rattabawa Maryam labari,nan da nan Maryam ta miƙe tsaye Ɗayyaba ko dan murnar an saki kanta tuɓi-tuɓi tayi waje da gudu,nan Maryam tace.

  "Kice Allah ya so ni,da tuni nice a kundin azaba,amma duk da haka ba matsala inada maganin ƙuna idan kinje kin dawo sai in haɗa miki aje a shafa masa".cike da jimami Laraba tace to bari taje taganshi.

   Tana fita Maryam tace,"ai wallahi baba malam,loko zan haɗa da gishiri a burshine maka bayanka.........."

       8️⃣9️⃣-9️⃣0️⃣

     Zai iya cewa bai taɓa jin baƙar azaba irinta wannan lokacin ba,domin shi marabin shi daya ƙone ma tun yana shan nono,dan yaga wani tabo a gefen cinyarshi alamun na ƙuna yana kuma da tabbacin wannan tabon bada wayonshi yayi shi ba.Ya jima kwance rufda ciki,ga kuma burɗin cizon da cinnakun sukai masa,dan ma inda Allah ya taimake shi gurin dayake jin raɗaɗin idan ya shafo baya jin ya kwaile sai dai yaji dai zafin.

   Tunawa da abinda ya jawo masa wannan masifar yasashi fashewa da kuka mai sauti,gashi ya kulle kanshi a ɗakin bare a samu mai rarrashi,duk da yaransa da matansa ya karta musu warning akan duk wanda yazo kusa dashi, saiya ɗebe masa albarka.A yanzu ne ya ƙara tabbatar da shu'umancin yarinyar nan Maryam, ko kuma yace na gardawan tambaɗaɗɗun aljanun dake kanta,dan baida ko tantama aljanu ne da yarinyar, aljanun ma masu bakin iyaye,tunawa da duk abubuwan da suka faru tun daga farkon zuwanta gidan har barinta da kuma dawowarta yasashi ƙara sautin kukan nasa,Sai da yayi mai isarsa babu mai rarrashi.Yana a hakan ne aka kira sallar asuba bai samu ya ko runtsa ba,dayake akwai ƙorai a ɗakin haka ya samu ya jawo wata ƙwarya ya lallaɓa yayi fitsari ciki kafin kuma ya dawo yayi alwala a wata daban,dan bashida zarafin fita waje kada ayi abin kunya a masallaci.

   Da ƙyar ya iya yin sallar ya jima yana addu'ar samun sauƙin wannan azabar dayake sha,yaso yayiwa Maryam zama na musamman tare da ja mata Allah ya isa lodi-lodi,amma daya tuna hakan bashida kyau,cikin karaya da Muryar kuka yace"Allah ya shirye ki mairo,dan in nine ubanki gara na dasa miki bom kiyi ƙunar ɓakin wake🤣kowa ya huta.Haka dai yaita sambatun sa dan bacci ma ya gagara,dayaga ba mafita, kawai sai ya miƙe ya ɗauko ledar gawayinsa ya ɗauko kasko ya zuba a ciki.Kananzir ya ɗan yayyafa na fitilar ƙwansa sannan ya kunna wutar,a haka harta kama sannan ya jawo wata leda nan dake gefe.

   Duk wani nau'in turaren dake ciki sai da ya ɗiba ya zuba a ciki,nan da nan hayaƙi ya turniƙe ɗakin,wai shi duk dan kawai ya kori aljanun Maryam da suka biyo shi,dan yace ba mamaki sune suke shan sigari su fesa masa hayaƙin a inda yake jin raɗaɗi shi yasa yake ta jin zafin na daɗuwa.

   Ganin fa idan ya zauna zai mutu ko ya suma yanda hayaƙin nan ke ambaliya,banda uwar atishawa ba abinda yake yi,kuma daya motsa jikinshi sai yaji zafi,hakan yasa ba shiri ya rarrafa ya buɗe ƙofar ya fito ya zauna ƙofar ɗakin yana tari.

✴️✴️✴️✴️✴️✴️✴️✴️✴️✴️

    A haka Laraba tazo ta sameshi,cikin kiɗimewa ta ƙarasa gurinshi tana faɗin.

    "Na higa uku malam! Wai meyake damunka haka?"Dai-dai tana zuwa kusa dashi tare da dafa bayansa dan ta bubbuga bayansa.

   Ai kuwa wata gantsarewa yayi tare da sakin kukan azaba yana faɗin"bar taɓawa amarya,ji nake fatata kamar ta jarirai dan rashin ƙwari".

   "Ai maganinka kenan Allah gafatta,yanzu da tuni ƴar mutane ce cikin wahala,daga zuwanta ziyara,kai yanzu ma banda abinka baban wannan ƴar ko laifi Maryam tayi maka ai ka ƙyaleta ko dan alkairinta garemu...."

   Wata zabura yayi kafin yace"Wane alkairi kuma? Ke dai ce tayiwa alkairi,amma ni kullum cikin tsunduma ni take a kogin azaba,wallahi yarinyar nan ko? Hmmm....bari dai kawai nayi shiru,dan kar inyi mata baki aga ƴar mutane tazama guguwa".

   "Malam kenan,aikuwa kokai tayi maka alheri kawai dai ka manta ne,itace fa tayi silar aurenmu,sannan gashi na haifa maka muradin zuciyarka Ɗayyaba".

   "Um gaskiya ne itace silar fa aurenmu,tunda kuwa hakane ai sai ki shirya gaba,dan ita zata kuma zama silar auren Ɗayyaba,tunda itama tayo gado,kinga kuwa itama auren ai sai an mata hanya,ko kuma idan ita Maryam ɗin tayi aure ta haihu sai ƴarta tayiwa ita ɗayabban hanyar tunda kinga abin Zaifi bada kala"ya karasa maganar yana galla mata harara.

   "Au malam magana kake gayamun a fakaice ko me?"

  "Ko ɗaya,ina ni ina faɗa miki magana,kinga ni raɗaɗin ma ya lafa,dubamin kiga bayana ya saluɓe?"ya faɗa yana juya mata bayan.

   Da kamar bazata kulashi ba dan maganganun shi sun bata haushi,sai kuma ta leƙa ɗin taga bai tashi ba,dan har tabon cinnakun ma Sun baje ba laifi.

   "Ba abinda yayi,ka daina jin zafin ne?"

"Eh badai sosai ba gaskiya,maza kamani muje ciki in samu in karya".

  Babu bata lokaci kuwa ta kamashi suka shiga ciki ta kaishi ɗakinta,a zuciyar shi yana yaba halin Laraba dan akwai ladabi da biyayya kuma ga haƙuri,Allah yasa dai ɗayyaban shi ta samu miji da wuri kar tayi nauyin jini irin na Laraba,duk da dai shi jinkirin sai ya zame masa alkairi tunda koba komai ya kwashi garaɓasa.

  Koda suka iso ɗakin basu iske Maryam ba,hak malam ya zauna yana tunanin yadda zai kora Maryam gida A yau ɗin nan basai gobe ba.

*****************************

   Itako Maryam ɗakin data kwana jiya ta koma ta ɗau hijabinta ta fice siyen loko,ta siyo ta dawo tana can ɗakin tana jiran.laraba ta dawo ta bata gishiri ta kwaɓa ayiwa.malam azabatul ula.

  Tana zaune ta hango Laraba na shigowa da malam,sai da ta bari sun shige sannan ta fito dan amsar gishirin.

  Tana zuwa tayi sallama ƙofar ɗakin,ai kuwa malam yayi wata iriyar zabura da saida Laraba ta maida shi zaune sannan ta amsa.Tana zuwa taga Maryam ɗin tsaye tace,

  "Har kun gama kitson ne?" 

"Ai ta gudu na nemeta ban ganta ba,dama cewa nayi ya jikin baba malam ɗin ƙunar ta tashi kuwa?"

" A'a kinga anyi Sa'a bata tashi ba ma,gashi can ta lafa masa ma karyawa zaiyi".

Cizon yatsa Maryam tayi jin abinda bashi taso ji ba,amma ba yadda ta iya taso yau malam sai yayi fitsari a wando wallahi,amma saita ce akwai gaba ai indai tana nan.

  Laraba ce ta katse mata tunani da faɗin,

  "Ki shigo ki masa sannu ,duk da dai ma zuciyar musulunci,amma da ai ko kallonshi ba zakiyi ba".

 Koda suka shiga sun tadda malam kwance,ga kuma kokon da Laraba ta ajiye masa ya tungule,shi  kuma malam ɗin idanu rufe kamar yana bacci.

     Cike da mamaki Laraba tace"to! ikon Allah,har kayi bacci kuma daga fita ta,ga kuma kokon ya zube,inaga baccin da bai samu yayi jiya bane shi yasa "nan ta shiga kicinkyar goge gurin da kokon ya ɓare.

   Maryam dake tsaye tace"bari in fita in ɗan zaga gari kafin ya tashi daga can ma zanje gidan innarki in gaisheta".

"To saikin dawo,dama kuwa bata san kinzo ba idan ta ganki zata ji daɗi".  Nan Maryam ta juya ta fice.

  Tana fita malam ya buɗe ido ya tashi zaune,cike da mamaki Laraba ta dubeshi tace,

"Dama ba bacci kake yi ba ashe?"

Sai da ya gyara zamansa kafin ya kalleta yace"Idanu na biyu,kina so in ƙara arangama da ita ban san waɗanne ƴan iskan bane akanta yanzu da sanyin safiyar nan,gara ai inyi likimo abina yafimin kwanciyar hankali".

Dariya Laraba tayi kafin tace"ashe dai su malam anji jiki,kai amma dai....."katseta yayi ta hanyar faɗin,"kinga ni banason shirmen banza,maza inda kokon nan ki ƙara zubomin wani".

   Miƙewa tayi tana me ƙara ci gaba da dariya,inda malam ya bita da idanu harta fice a fili ya furta,

"Ikon Allah Sarki buwayi gagara misali,mai hallitar bawa yadda yaso,yanzu dai dubi matar nan tawa duk daɗewar da mukayi amma bana bambamce dariyarta ko kukanta,dan duk a yanayi ɗaya take yinsu".

_BABANA BA LAFIYA INA BARAR ADDU'AR KU_

      Zuwa yanzu hankalinsu yayi matuƙar tashi, musamman da umma ta kuma samun kiran yayarta akan zuwan Ummu Kulsum gida,bayan kuma ta sanar mata cewar ita a mota ta taho amma taji Maryam a jirgi ta taho,nanma ta faffaɗa mata magana son ranta.Wannan karon sam umma bataji zafi ba saboda tashin hankalin ina Maryam ta shiga,shi kanshi baban Maryam ya shiga damuwar da bai taɓa shiga ba.

    Duk ƙiriniyar yaro da saka bari da jawo magana gara yayita a gabanka da ace yayi a bayan idonka,tasan babu ko tantama faɗan da suka yiwa Maryam ɗin ne,tare da barazanar in tazo gida sai sun ɓata Mata rai,hakan yasa ta nufi wani gurin.Fatan su Allah yasa ba wani mugun ta haɗu dashi ba ya hure mata kunne ta bishi ya cuceta,ko kuma ta haɗu da mugayen mutane na zamani su sa ta nufi wani gurin.

   Ire-iren waɗannan tunanin sukai ta yi,yayin da damuwa fal zuciya tasa su duƙufa da addu'a .

****************************

    Tun fitar Laraba malam ya tashi ya lalubo inda ya ajiye wayarsa jiya da dare kafin ai masa ɗaukar amarya.

   Malam Garba ya shiga kira,inda yana ɗagawa baiko amsa gaisuwar dayake masa ba ya shiga faɗin,

   "Wallahi ka faɗawa uban Maryam yazo ya ɗauki kayarsa,Inba haka ba kuwa zaizo ya ɗauki gawarta,danma kada ace na fara shan jinine, wallahi dada kaina zan tsinke mata jijiya kowa ya huta,dan haka ka sanar dashi yazo ya ɗau ƴarsa ai bani na halliceta ba da zan gyara mata hallaya,tunda haka Allah yaso ganinta sai su haƙura". Bai ko jira amsar da zai bashi ba ya gintse kiran,danma wai karya yi masa maganar da zata karya masa zuciya dan yasan halin yaron nasa.

*****************************

   Shi kuwa malam Garba baiyi ƙasa a gwiwa ba yaje ya sanarwa da baban Maryam saƙon malam,amma bai faɗa masa maganar ɗin da malam yace ba,yadai ce masa kawai Maryam na garinsu yaje ya taho da ita.

   Hamdala baban Maryam yayi kafin yajewa da Huwaila maganar,itama tayi farin ciki sosai,aikuwa ba ɓata lokaci baban Maryam ya hau shirin tafiya Jigawa a wannan safiyar.

*****************************

   Maryam sai da ta gama zaga gari kaf,har gidansu Iro mahaukaci taje ta tarar wai ya tsere amma taso yauma ta tsokano shi.Yawo tayi mai isarta,wanda sai kusan ƙarfe biyu na rana ta dawo,tun a hanya take jin hankalin ta yayi gida,sai dai tsoron dukan babanta takeyi,dan indai na umma ne ta saba dashi, amma baba dukan mutuwa yakeyi,hakan yasa ta shiga tunanin mafita,amma harta iso gidan bata cimma matsaya ba.

  Turus tayi ganin babanta zaune a zauren shi da malam suna hira,gabansa ga kwanuka nan da alama ma harya ci abinci ya ɗan huta.yi tayi kamar ta koma da baya sai taji Muryar babanta yana faɗin,

  " Maryam mutan Jigawa ,wato daga Legas sai Jigawa ,Allah ya shiryamin ke kinji" a yanayin maganar tasa dayayi kawai sai ya  bata tausayi taji zuciyarta ta karaya,cikin sanyin jiki ta ƙara so gabansa ta tsugunna sannan tace"Sannu da zuwa baba,dan Allah kayi haƙuri wallahi ba......." Dakatar da ita yayi ta hanyar faɗin "ba komai kinji maza shiga ki ɗauko kayanki mu tafi naji na haƙura Allah yayi miki albarka".

  Da Amin ta amsa duk jikinta a mace ta miƙe ta shiga gidan,Can gefe ta hango iyalan malam kamar masu zaman makoki,dan tun abinda ya faru daren jiya sam basu da kuzari suna jiran hukuncin malam ne da zai yanke.

A ɗaki ta samu laraba tana yiwa ɗayyaba faɗan guduwar da tayi ana mata kitso,Da sallama ta shigo cikin ɗakin Laraba ta amsa cike da fara'a.

   Ba ɓata lokaci ta nufi gurin data ajiye kayan ta dayake Laraba tasan da zuwan babanta kuma tasan yazo su tafi ne ta kalleta tace

   " Wai duk shirin tafiyar ne Maryam?"

  Murmushi tayi sannan tace"wallahi kuwa Anty Laraba".

"Ai dai komai sauri kya tsaya kici abinci dai ko?"

 Dayake Maryam bata wasa da cikinta,samun guri tayi ta zauna batare data Musa ba,nan Laraba ta tashi ta kawo mata abinci,a zuciyar Maryam tana ta tunanin ikon Allah, ganin yadda Laraba keda kazar-kazar bata ko jin nauyin jikinta sam.

  Saida taci ta ƙoshi kafin ta shiga yiwa Laraba sallama,wadda take jin kamar karsu rabu,itama Maryam ɗin haka,Ɗayyaba kuwa saboda azabar data sha ta kitso gashi ko rabi ba'ayi ba yasa taketa murnar tafiyar Maryam ɗin.Suma matan malam sunyi sallama da ita,abin mamaki ciki babu wanda ya nuna mata wani abu,cikin mutunci sukayi sallama ta tafi zaure.

A nan ta iske babanta inda ya miƙe bayan ta ajiye kayan ta koma ta ɗauko sauran,nan baban yayi gaba ita kuma ta tsaya sallama da malam,wanda ko kallonta baiyi ba,saida ta kuma  maimaita ta zata tafi,a fusace ya juyo yana faɗin "naji a sauka lafiya"

  Miƙewa Maryam tayi tace"Allah yasa baba malam" tana kaiwa bakin ƙofa taji ya kuma cewa"Allah ya raka taki gona" 

   Ita dai Maryam bata ce komai ba harta ƙarasa inda baban ya ɗauki akwati ita kuma ta riƙe dayar jakar tata da kuma hand bag ɗinta.

   Ɗan mashin suka tara ya kaisu titi nan bada daɗewa ba suka samu motar zuwa Kano,suna tafe baban Maryam na mata hira,dan yanzu hankalinta ya kwanta tasan babanta da sauƙin kai wani lokacin,in aka ƙureshi ne fa to nan jiki magayi,dan bai iya duka ba.

*****************************

    Sun iso gida lafiya, lokacin umma na tsakar gida tana tsintar shinkafar da zata dafa da dare.

   Sallamar da Maryam ɗin tayi ne yasa umman ɗagowa da sauri tana ajiye farantin.Baban Maryam  ne ya biyo bayan bayanta ɗauke da akwatin Maryam ɗin.

   Hararar da umman ke aikawa Maryam ɗin ne yasata sunkuyar da kai,cikin ɗaga murya umma tace"kin kyauta abinda kikayi, Wallahi sai kin san kin......"ya isa haka Huwaila" ,baban Maryam ya katse mata faɗan,kinga ke Maryam maza wuce ciki ki samu kiyi sallah kinji" .

   Ba musu Maryam ta shiga ɗakinta da kayanta.

****************************

  " Kinga umman Isma'il nagama yanke hukunci harma nasamu baban yaron munyi magana dashi ya amince,sadaki kawai zasu bayar idan yaso duk wani abu yayi mata daga baya,gara bata gabanmu hankalinmu yafi kwanciya,amma bazai wuce sati biyu ba nan gaba za'ayi komai mu huta".

   "Nifa banƙi ta taka ba baban Maryam,sai dai ina duba mijin daka zaɓa mata da kuma yanayin gidan da zata zauna,kasan dai halin Delu gwamnan bashi,kuma ma kasan halin Maryam ɗin ta ina tsoron abinda zai biyo baya,kaga fa Idi gurgu baida mutunci ko kaɗan".

  "To ai rashin mutuncin nasa na duba shi yasa ma nace zan bashi ita,dan shi zai daidaita mata sahu,yanzu ina ita Maryam ɗin kirawo mana ita ma in sanar mata".

   Kira umma ta shiga ƙwalawa Maryam,ba jimawa sai gata tayi sallama ta shigo ta tsugunna ta gaishesu cike da ladabi,wanda duk suke mamakinta,dan sun lura tunda ta dawo daga balaguron da tayi wata sabuwar nutsuwa take ji.

   Babu ɓata lokaci baban ta ya shiga sanar mata hukuncin daya yanke akanta,ya kuma faɗa mata wanda zata aura.Duk sun zuba mata ido suna son jin ta bakinta,amma sai suka ji tace,"ba komai ba duk abinda kuka yanke babu damuwa zaku sameni mai bin umarninku,tunda kunga na dace da Idi gurgu na amince zan aure sa".

Dukan su cike da mamaki suka kalleta har baban yana tunanin ko dai ya fasa mata wannan auren ne,tunda yaga ta nutsu,sai kuma wata zuciyar tace dashi gara dai ayi matan yafi.Albarka yasa mata kafin yace ta tashi ta tafi,tana fitowa ta shige ɗakinta tana dariya ƙasa-ƙasa a fili ta furta "zakuga Idi gurgu baba......."

    Misalin ƙarfe 8 na dare Maryam na kwance saman katifarta tana game mai maciji a wayar umma Isma'il ya shigo.

  Cikin muryarsa data koma ta mashaya yanzu ta buɗe ta ƙara girma yace da Maryam" ke dayalla malama tashi ki kawomin abinci yunwa nake ji".

  Ɗagowa tayi tayi masa kallon sama da ƙasa kafin taja tsaki ta mayar da kanta ga abinda takeyi batare data tanka masa ba.

  Cikin zafin abinda tayi masa ya lailayo wani uban zagi ya maka mata,aikuwa itama ta miƙe daga kwancen da take ta lailayo kalar nata mai tsadar ta afka masa.Sanin da Isma'il yayi ko sunyi faɗa ba abinda zai tsinta saima shi yasha wahala hannun Maryam ɗin,dan sun saba faɗa kuma duk lokacin da sukayi yayi ƙoƙarin dukanta haukace masa takeyi,domin duk abinda ta rarumo buga masa takeyi,yanzu haka yanada tabonta sun kai guda uku da aka masa ɗinki,da alama yarinyar ba ita kaɗai bace.

   Ganin ta miƙe tana kutuntuma masa ashariya tare da ikirarin suzo su daku yasa shi nufar ƙofar fita yana tangaɗi da faɗan gaggo a kofa.Umma dake sallar isha'i tana jiyo su,amma kafin ta sallame ta fito Isma'il ya fice.

    Girgiza kanta kawai tayi tare da yiwa yaran nata fatan shiriya,sannan ta nufi kitchen ɗin dan duba ko Isma'il ɗin ya ɗauki abinci,karya ɗauki na babansu.Ta fito kenan yaro yayi sallama,inda ta amsa masa sannan yace"Wai ana kiran Maryam inji Idi gurgu".

  Ɗan jimm umma tayi kafin tace da yaron"je kace tana zuwa" nan yaron ya juya ya fice.

  Maryam dake kwance duk tana jiyo abinda akeyi ta miƙe tsaye cikin sauri ta tattaro abinda zata tattara sannan tayi saurin saka hijabi ta nufo ƙofar ɗakin.

   Kicibis sukayi da umma itama tana shirin shigowa sai Maryam ta ɗanja baya kaɗan, da kallo umma ta bita tana faɗin" ina zuwa kuma naga kina wannan saurin hak?"

  "Kiran da akemin zani umma".

Wani kallon tuhuma umma ke binta dashi,amma sai ta share kawai tace,"kibi dai a sannu wannan rawar kan naki ki ajiye shi gefe".

    Da sauri ta raɓa ta gefen umman nata ta fice tana faɗin "to umma bama daɗewa zanyi ba ai yanzu zan dawo".Tana jiyo ummanta na faɗin "oh ni ƴasu! Wannan yarinyar dai Allah ya shirya".

*****************************

  Jingine ta hangoshi shi jikin dakalin ƙofar gidansu,inda ta saki murmushi ganin yadda yayi tsayuwar,dayake bakin layin nasu akwai masu sana'ar dake kuna inji yasa suke samun haske a unguwar,hakan ne yabata damar hango fararen kayan dake jikinshi,duk da bata tantance yadi ne ko shadda ba.saboda ya juya mata gefe ne ba lallai yaga fitowar ta ba yasa ta ƙara sakin dariya a fili kafin ta shagiɗe ƙafa ta kama cilla ɗayar tana wani malkwaɗewa ta isa gurin sa,inda tana zuwa ta tace dashi,

  "Sannu da zuwa ango na"

  Waigowa yayi dan jin Muryar sahibarsa wadda tunda aka furta an bashi ita ya tabbatar ya more rayuwa da mata,dan Maryam kam ba ƙarya yarinyar ta haɗu,yanzu ma fa ji wani salon magana da tayi amfani dashi wajen kiran sa da sabon suna,dan haka cike da farin ciki ya juyo yana faɗin,

  "Yauwa amarya ta......" Sauran maganar tasa ta maƙale sakamakon ganinta da yayi a wani jirkice,shi yama kasa banbancewa akan lilo take ko kuwa,a dandagaryar ƙasa take,da kallo ya bita yana son tantance abinda yake son tabbatar wa kansa,ah lallai! Ashe ba banza ba shi yasa mahaifin ta ya bashi ita wato dan yasan nakashshiya ce,wato nakasa ce ta sameta shi yasa ya bada ita sadaka,to ai koda yake nakashshe bai shirya auren irinsa ba,domin shi dirarriyar mace yake so,amma bari yayi maganin abun ya karta mata rashin mutun cin da zai sa taji tun yanzu dama bata sanshi ba,bare har tayi tunanin aurenshi.

  Wani gefen ya kalla da ban yana mai jijjiga kansa,kafin ya jawo sandarsa dayake ɗora guntuwar ƙafar akai ya muskuta zuwa gaba.Hakan da Maryam ta gani ne yasata yin wani juyi tana faɗin" ka gaji da tsayuwa ko ƙalbina?".

  Wani irin kallo ya watso mata,a zuciyarsa yana mai ƙara jin sabon samfurin rashin mutunci danshi sai yanzu ma ya ƙara lura da yanayin Maryam ɗin, sakamakon juyin da tayi na yanzu ya tabbatar masa da tata lalurar nakasar ma mai hajijiya ce,dan haka cikin faɗa-faɗa yace,

  "Kinga dakata malama! Kada ki ƙara kirana kallabi,wato ma har lalacewa ta takai ki kirani da kallabinki? ah lallai,hakan ya nuna kenan koda munyi aure bazaki min ladabi da biyayya ba,dan bakida tarbiyya,saboda haka na fasa aurenki shikenan ai ko?".

    Yana kaiwa nan ya sauke ajiyar zuciya dan yasan ya gama da wannan matsalar cikin sauƙi,amma sai yaji muryarta tana faɗin" kayi haƙuri yaya Idiris ban san hakan zai ɓata maka rai ba,amma bazan ƙara ba masoyi".

   Ji yayi wata kibiyar baƙin ciki ta soke shi,hakan yasa ya ƙara tattaro kaf baƙaƙen maganganun daya sani ya dinga yaɓawa Maryam ,amma ko alamun taji haushi bai gani ba,hakan yasa shi tattaro sandarsa ya fara miƙar hanya dan guduwa,amma sai Maryam ta fara walwali tana juyawa haɗi da cangalawa tana binshi,ganinfa da gaske take binshi take tana yayi haƙuri ya taimaka ya aureta nan fa ya ƙara sauri,itama haka.

  Ganin tana binshi tana roƙonshi,daya ƙara gudu itama saiya ganta kamar walƙiya ta kamoshi,hakan yasa yafara ƙwala ihu yana neman taimako,aikuwa nan mutane dake jiran ƙiris suka yo kansa suna tambayar lafiya? Maryam da taga hankalin mutane yayi kan Idi gurgu,tuni ta samu ta zame tayi hanyar gida tana dariya.

   Shi kuwa mutane nata tambayar shi yaƙi magana illa faɗi dayake a taimakeshi mayya ce ta biyo shi,ganin haka yasa mutane suka ɗauka ko gamo yayi,nan suka cicciɓe shi suka kaishi gida.

*****************************

  Ita kanta mahaifiyarta tayi mamakin yadda Maryam ɗin ta shigo,ta ɗauka zata ganta tana kuka da turjiyar ta fasa auren wanda aka bata,amma sai ta ganta da fara'arta tana faɗin"lah umma har yanzu bakiyi bacci ba ashe?"

  "Ta yaya zanyi bacci Maryam? Wace uwa ce yarinyar ta na waje da sunan hira zata iya bacci,ai indai ba gani nai kin dawo ba hankalina bazai kwanta ba sam".

   Dariya Maryam tayi ƙasa-ƙasa sannan a zuciyarta tace"su umma an fara sanin darajar ƴaƴa ashe"amma a fili sai cewa tayi" Allah Sarki umman mu mai sonmu,kinga ma bamu wani daɗe ba yace wai akwai wani abokinsa da  baya jin daɗi zasu je dubashi".

   "Allah ya bashi lafiya"cewar umma a takaice kafin ta kuma cewa"Wai ni Maryam kina ganin zaki iya zama da Delu kuwa? Ni wallahi sam wannan auren bai kwanta min ba,da malam zaiji ta tawa da ya haƙura da wannan auren,idan kuma ke ɗin kina da wanda kike so ki faɗa ya fito ayi dashi kawai zaifimin kwanciyar hankali........."

*Alƙalamin khady*✍🏻

🌀🌀🌀🌀🌀🌀🌀🌀🌀🌀

         *'YAR CASKALE*

   ( _Sanadin bakin uwa_ )

                 *NA*

     *KHADIJA USMAN*

       (Real  ta maigari)

*____________________________________*

 *🌈🇰AINUWA 🇼RITER'S✍🏼*

*🇦SSOCIATION🤝🏻*

 ```{United we stand and succeed;Our ambition is to entertain & motivate the mind of readers}```

https://www.Facebook.com/kainuwawritersassociation

*____________________________________*

     "To ni umma ina naga wani saurayi,ni wallahi ko ance ma ana so na bana tsayawa kulasu,dan duk yawancin samarin yanzu ƴan iska ne".

  Girgiza kai kawai umma tayi,dan a yanzu bata buƙatar wani dogon zance daga ƴar tata.

  Itama Maryam ɗin bata ƙara cewa komai ba ta miƙe ta nufi ɗakinta.Harta kwanta kuma saita tuna bataci abinci ba,nan ta miƙe taje ta zubo tuwon ta dawo ɗakin ta zauna bakin katifarta.Harta zauna ta tuna bata ɗebo ruwa ba,nan ta miƙe ta fita ta wanko hannu tare da ɗebo ruwan randa mai sanyi ta dawo ɗakin ta zauna ta fara cin tuwon,tana ci tana tuna diramar su ta ɗazu da Idi tana dariya harta gama taje ta matsi makilin a burushi ta fita ta wanko bakinta ta dawo ta kwanta.

****************************

     Tun a daren ranar mijin Delu wato baban Idi ya iske baban Maryam har gurin sana'arsa akan sun janye batun auren Maryam ɗin,hakan ya ɗaga hankalin baban Maryam,nan ya dinga basu haƙuri amma fumfuris baban Idi yaƙi saurarar sa ya juya ya tafi,cikin hanzari baban Maryam yabi bayansa zuwa gida dan ya ɓacewa ganin sa,dan haka sai ya bishi gida,to gara ma baban Idi,dan Delu tijarar fitar hayyaci tayi masa,dan harda ce wa Maryam mayya nakashshiya.maganganun ta sun ɓata ran baban Maryam sosai,dan sam bai fahimci inda ta dosa ba,saima yayi dana sanin abinda yayi niyyar yi,kenan dan sunga ya basu ƴa a sadaka shine suke shirin wulaƙanta shi,dan haka yanzu yaji koma yaya ne bazai ƙara yunƙurin aurar da Maryam ga kowa ba,illa wanda ya ganta yace yana so kuma itama tana sonshi.Da wannan ɓacin ran ya koma wajen sana'arsa kuma koda ya koma bai jima ba ya nufi gida,bai ɓoyewa umma komai ba ya sanar mata, addu'a kawai tayi da fatan Allah yasa hakan shi yafi alkairi.

*****************************

     Shirye-shiryen bikin ummita sukeyi a wannan watan,dan haka suketa tsara yadda abin zai kasance,da kuɗin data samu a Lagos gurin zulaiha😆da kuma Jazuli da su tayi bushashar ta,dan har ƴan neman tallafin anko ta siyawa,dayake ta bawa umma kuɗin nan tayi mamakin yawansu kawai saita nemi guri ta ajiye batare data taɓa ba.Sauran data ɗiba su take ta facaka dasu.

****************************

    An shiga satin biki su Maryam babbar ƙawa,duk wani shiri anyi shi,kuma Alhamdulillah biki ya ƙayatar,dan yauma ake shirin kai amarya,dan a yanzu haka ma motoci ne jere ƴan ɗaukar amarya.

************

    Tunda suka fito yaketa nan nan da ita,ya kasa ya tsare burinsa ta shiga motarsa,dan gaskiya bazai ɓoye yadda yake jinta ba tun ranar paty'nsu na farko daya ƙyalla ido ya ganta ta tafi dashi,yanzu ma sai ƙoƙari yakeyi danya tabbatar ta shiga motar shi.Ai kuwa yayi nasara dan a motarshi aka ɗauki amarya da wasu tsofaffi biyu sai ita Maryam ɗin a gaba.

   Tunda suka tafi babu wanda yayi magana sai kukan ummita dake tashi,Maryam da haka kawai ta tsinci kanta a yanayin jan aji sabon salo tayi gum da bakinta har suka iso gidan amarya.

   Ba laifi gidan yayi kyau sosai a dai tsarin ginin mai rufin asiri kuma ginin zamani,a haka har aka shigar da amarya ciki da dai sauran abinda Yakamata kafin kowa ya kama gabansa aka barta da ƙawayenta.Suma basu jima ba dan dare ya fara yi suka ma amarya sallama suka fito har Maryam.Yana tsaye jikin motarshi ya jingina bayanshi hannunsa riƙe da waya yana daddanawa,bazakace ga kamminsa ba, saboda yanayin gurin akwai duhu, motoci uku ne a tsaye a wajen da alama dama jiran ƴammatan sukeyi,cikin sa'a babu wadda ta nufi motarshi sai Maryam ,wadda batayi tsammanin sauran basu biyota ba har saida ta buɗe gidan baya ta shiga tana cewa"Ni dai na kama guri na kowaccen ku ta nemi nata.....sauran maganar ta maƙale sakamakon jin ya shiga motar a mazauninsa na driver,maida kallonta tayi ga waje ta hango su suna ƙarasa shiga mota, bata gama dawowa ba taga sun ja matocin sun tafi,shima ya kunna motar batare da yace da ita uffan ba yaja suka tafi.

  Tsintar kanta tayi da faɗuwar gaba amma ga mamaki ta kasa cewa komai har suka iso ƙofar gidansu Ummita ya tsaya.

   Buɗe murfin motar tayi ta fito batare data shiga gidansu Ummita ba,nan taji ɗaya daga cikin ƙawayen nata na kiran sunan ta suna faɗin sai da safe ta amsa musu da Allah ya kaimu nan ta nufi gida cike da sanyin jikin da bata san musababbin hakan ba.

   Shi kuwa tunda yaji an ambaci sunanta ya shiga maimaita sunan,bayan ta tsallaka hanyar ya fito ya ɗan yi taku kaɗan dan yaga gidan da zata shiga,nan ya hango ta ta shiga gidan da yake kyautata zaton nasu ne,sai da yaga shigar ta sannan ya koma da baya ya ɗauki motarshi ya tafi cike da ɗokin ganin gobe in Allah ya kaimu.

*****************************

   Yau ta taya umma aiki ta gaji,dan kwana biyu bata samu zarafin tsokano wani ko wata ba,dan sosai umma tasa mata ido yanzu kuma ta dage da addu'a bisa nasihar da baban Maryam yayi mata,hakan yasa yanzu duk tayi sanyi ,yauma ƴan kwanukan su ajiyayyu duk sunyi ƙura,shi yasa ta ɗebo su da niyyar wankewa,sai Maryam ɗin ta tayata suka wanke har aka juyawa umma jeren ɗakinta yayi rass dashi,basu gama aikin ba sai bayan la'asar hakan yasa tayi wanka ta ɗaura alwala dan yanzu bata wasa da Sallah a ƴan kwanakin nan,tana alwalar baba ya shigo.

   Da ganin yadda fuskar sa ke ɗauke da murmushi kasan yana cikin farin ciki,da alama yaji wani labari ko kuma kasuwa tayi kyau.

   Ganin sai wannan lokacin Maryam keyin alwalar sallar la'asar yasa shi yimata faɗan rashin yin Sallah akan lokaci,nan ta faɗa masa aiki sukayi shiyasa ta makara yin sallar,ya faɗa mata ta kiyaye nan gaba.

****************************

   Baki umma ta riƙe cike da mamakin jin batun da baban Maryam ɗin yazo da ita,cike da farin ciki ta kalleshi tace" kagani ko malam? Kaga ikon Allah ko? Da muna ta sauri da azarɓaɓi ,gashi Allah ya kawo mata mijinta cikin ruwan sanyi,kuma ga yadda ka faɗa malam daga ji yaron mutumin kirki ne".

   Cike da farin ciki ya kalli umma yace"ai Bama zaki tabbatar da hakan ba sai kinga dattijan ƙwaran da suka zo min,cike da kamala batare da ɓata lokaci ba suka nemawa ɗansu izinin fara zuwa zance gurin maryam,wallahi kwarjininsu yasa na amince dan naga dattako a tare dasu,dan haka ni na yarje musu yanzu ma Maryam ɗin zaki kirawomin in mata bayani.

  Koda umma ta kirawo Maryam suka kora mata jawabi bata nuna damuwarta ba kamar wancan lokaci,dan haka suka shiga sa mata albarka.Tana fita nan ma tayi dariya tana yankewa kanta hukuncin abinda zata yiwa wannan ɗin shima...........

    A ranar baba ya sanar mata baƙon zaizo,dan haka umma ta sata yin wanka da tilasta mata yin kwalliya ta musamman.

  Sosai tayi kyau duk da ƙudirin dake cikin zuciyarta hakan bai hanata carkaɗa kwalliyar da umma ta umarceta dayi ba,sai dai bayan ta gama kwalliyar ta ɗauko ƙaton hijabi tasa,wannan ma yana cikin shirinta.

   Saƙon zuwanta ya riski su umma dan haka aka ƙara sanarwa da Maryam ɗin yana waje yana jiranta.Tabarma umma tasa aka kai masa zauren gidan aka shimfiɗa masa tare da saƙon Maryam ɗin tana zuwa.

***********

     Da sallama Maryam ɗin ta shiga zauren,yana zaune yana dannar waya yayin da hasken wayar ya haska kyakkyawar fuskarshi,wanda hakan yabawa Maryam ɗin damar ganeshi,yayin da shi kuma ya amsa sallamar batare daya ɗago ba.

  Saida gaban Maryam ya faɗi jin sassanya kuma kamilalliyar muryarshi.

  Jin har yanzu bata kuma magana ba kuma bata ƙaraso ta zauna ba ya ɗago yace" haba ranki ya daɗe,ko saina zo na kwanta kinbi ta kaina ne dan ki samu damar ƙarasowa gimbiya ta".

   Kunyar da batasan tanada ita ba duk ta lulluɓeta,tunanin datazo dashi take ya fara canzawa.

   Ganin tayi shiru saima hijabinta data jawo ta rufe fuskarta yasashi tasowa,Sam bataji alamun takowarshi ba,illa jin da tayi ƙamshin turarensa daya gauraye soron ya matso dab da ita,tana son buɗe ido amma ta kasa, sakamakon makaman aikinta dake hannunta wanda data saki hannun suna iya faɗowa ƙasa asirinta ya tonu.Ganin batada niyyar buɗe fuskar yasashi matso da fuskarshi dab da kunnenta cikin murya kamar ta mai yin raɗa ya furta"ko banyi miki bane shiyasa bakya son kallon mummunar fuskata?" Nan ma shiru tayi illa kiciniyar janye jikinta da take sonyi dan matsawa baya,saboda yadda zuciyarta ke bugawa kamar zata fito waje.

   Zata iya cewa wannan ne karonta na farko data taɓa jin wani abu dangane da ɗa namiji,kuma wannan shine karo na farko data taɓa tsayawa da wani namiji da sunan zance,dan Idi gurgu🤣 bata ma sashi a lissafinta.

   Ganin fa da gasken bawai zata buɗe fuskar ba yace"shikenan bari na tafi tunda ko ba'a faɗa ba alamu sun nuna ban samu karɓuwa ba......"

"Ah ah wallah......." Ta furta kalaman a guje,wanda sam bata shiryawa zuwansu ba illah jin fitarsu kawai da tayi.

   Ganin wannan katoɓarar da tayi yasa ta juya ta kwasa da gudu tayi cikin gida,nan kibiya ta faɗo wato ɗaya daga cikin kayan aikinta.Murmushi kawai ya saki tare da jin ta ƙara burgeshi,dan dama yayi alƙawarin bazai auri yarinyar da idonta ya buɗe ba,kawai saiya ɗauki kibiyar yana nazarin ko mai zata yi da ita oho.Sanin da yayi ba lallai ta dawo ba shima bai tsaya ɓatawa kanshi lokaci ba ya fice a zauren cike da farin ciki.

****************************

  Alhaji  Ibrahim Abbas Mainasara shine sunan mahaifinsa,Ɗan asalin ƙasar Niger ne ,a wani gari mai suna damagaram,neman kuɗi ya kawo shi Nigeria kuma sai Allah yayi ana na zamanshi yake dan harya haɗa iyali.Abbas shine ɗa ɗaya ƙwallin ƙwal namiji ga mahaifinsa,domin Alhaji Mainasara yanada mata huɗu cif,kuma kowacce tanada yaranta amma duk mata ne sai amaryarsa ce kawai mai suna zahra'u ta haifa masa ɗa namiji,itama kuma daga nan haihuwar ta tsaya mata cak,sunan mahaifinsa yasa masa wato Abbas, hakan yasa duk gidan basa kiransa da sunansa hatta shi kanshi mahaifin nasa sai dai su kirashi da Alhaji baba.

  Zaman gidan Alhaji Ibrahim zamane mai tsabta cike da yalwataccen zaman lafiya,kowa na mutunta kowa,yaro yana girmama na gaba dashi,hakan yasa suka samu cikakkiyar tarbiyar da kowa ke sha'awar haɗa zuriya dasu.

  Alhaji baba wato (Abbas ) ya taso da kulawa da kuma tarin soyayyar ƴan uwa da kuma ta iyaye daga kowanne ɓangare.Hakan yasa ya taso cikin shagwaɓa da gata,wani abun kam ko yayi ba'a kwaɓarsa,sai dai hakan baisa ya zamo mara tarbiyya ba.

   Alhaji Ibrahim ɗan kasuwa ne shi sosai,shiyasa ya ɗora Abbas ma akan wannan harkar kuma Alhamdulillah an samu yadda ake so,dayake dama digiri ɗinsa biyu a fannin kasuwanci sai abin yazo da sauƙi.

   A yanzu haka Alhaji baba wato Abbas yanada mata guda ɗaya da yarinyarsa guda ɗaya daya sanya mata sunan mahaifiyarsa wato Fatima,amma suna kiranta da Aliyah,Abbas bayada niyyar ƙara aure a tsarinsa,domin yana zaman lafiya da matarsa amma a bisa dalilin barinta tayi rayuwarta yadda taga dama,domin a cewarta babu namijin da zai tauyeta wai dan yana aurenta.Sam matar Abbas batada kishin mijinta,dan in kaga yadda take barinsa ko yadda ƙawayenta ke mu'amala dashi da sunan mijin ƙawa sai abin ya baka mamaki,wannan abin ya ɗan basu matsala a aurensu idan an duba yadda suke rayuwa cike da son juna,matsala ta biyu ga matar Abbas shine yawan fita,itadai ba ma'aikaciyar gwamnati ba,amma kullum bata rasa uzurin fita,kamar a dangin ta ne kawai ake biki ko suna,hakan yasa ƙannen Abbas mata suka sa mata ina zaki biki,daga ina kike suna🤣.Tun tana tambayar Abbas har takai sai dai ya dawo wataran ya tarar bata nan,yanzu ma harya saba,da farko abin baya damunsa,amma dayake yanzu suna da yarinya kuma gashi harta tasamma shekara biyar,sam bata samun kulawar data kamata,tun yana neman mafita ya samu ƴar aiki mai kula da ita,duk babu wani dace,daga ballagaza sai kazama,hakan yasa ya gaji ya daina samo masu aikin yayiwa Aina'u magana akan ta tsaya ta lura da tarbiyyar ƴarta,amma ta nuna itafa akan yarinyar bazata fasa fita ba,dama ya isheta a cewarta,saita ɗauki yarinyar ta kaita gidansu,gashi dama tayi planning Wai sai Aliya ta shekara takwas za'ai mata kanwa ko ƙani.Dole ya haƙura suka ci gaba a haka,to yanzu kuma labari ya canza salo,domin idan dare yayi ya buƙaci haƙƙinshi sai tace ta gaji,yo ba dole ta gaji b tunda an wuni ana garari,koda ya nuna mata shifa zai ƙara aure gaskiya,sam bata nuna damuwarta akai ba,hakan ba ƙaramin mamaki ya bashi ba,amma saiya shanye abunsa,Daga nan ya fara neman yarinyar da zai aura,amma duk wadda ya gani sai ya gano makusarta,kuma saiya ga  ta fiya wayewa da buɗewar ido,danshi duk a ganinsa hakan yasa Aina'u take yawan yawon ba gaira ba dalili.

    Musbahu mijin da ummita ta aura abokinsa ne da sukayi karatun secondary tare daga nan kowa ya kama gabansa,to dayake suna zuwa old boys anan aka kuma haɗuwa abotar ta kuma ƙulluwa harya halarci ɗaurin aurensa da kuma sauran shagulgulan da akayi,dan ba laifi shima Abbas ɗan bidi'a ne🤣.To anan ya ƙyalla ido yaga Maryam tun farkon bikin.Batare da ɓata lokaci ba yafara bincike akanta,yasamu shaidar tantirancin ta da tayi a unguwa na jan magana,shi abinma saiya sashi nishaɗi,domin duk a cikin abinda akace tayi babu inda akace tayi sata ko kuma tana kula maza,hakan yasa ya ƙara jin tarin soyayyarta,batare da ɓata lokaci ba yaje ya sanarwa da mahaifinsa batun,bayan kuma yasan gidan ya sanarwa da iyayensa akan yana son aje a nema masa izinin fara zuwa zance.

   Sam bai samu matsala da iyayensa ba,saima farin ciki da suka nuna akan auren da zaiyi ko zai samu Aina'u tabar wannan jarabar yawon.

****************************

    Washe gari ma daya koma gurin Maryam irin na jiyan ne ya kuma faruwa,dan da yamma yaje danta ganshi sosai a cewarshi.

   Shi kunyar Maryam har mamaki take bashi,yana tunanin dama a wannan zamanin akwai mace mai kunya haka,sai dai abinda bai sani ba,duk rashin ji irin na mace wata tanada kunya a wani ɓangaren,kuma hakan bai rasa nasaba da rashin sabawar da tayi na tsayawa da maza,dan ita dai Maryam bata taɓa saurayi ba,kuma wannan shine karo na farko data taɓa jin son wanda yace yana sonta.

  Dayake Abbas mutum ne daba ruwanshi,kuma baida wuyar sabo,dayake yanada barkwanci shiyasa nan da nan yayiwa Maryam wayo,danya lura itama akwai zance,kawai kunya ke hanata maganar da sakewa,hakan yasa ya dinga ribatar ta harta dan fara sakin jiki dashi ta shagala,nan da nan kuwa ya shiga karantar da ita karatun soyayya,wanda yasa ta gane yadda malam da Laraba suka ji😂😂😂......

      Cikin ƙanƙanin lokaci soyayya mai ƙarfi ta shiga tsakanin Maryam da Abbas,wanda kowane ɓangare ansan da batun har manya sun shiga maganar dan ansa ranar aure ma.

   Wata iriyar soyayya mai tsuma zuciyar waɗanda ke yin ta,ita ke gudana tsakanin masoyan,tuni Maryam tayi nisa a karatun da Abbas ke koyar da ita.

****************************

    Biki na ƙaratowa hakan yasa yau Maryam tana kwance bayan sun gama waya da Abbas wadda ta zame musu jiki yanzu,kusan kowanne lokaci yana maƙale da ita a waya,amma daya dawo gida yake kashe wayarshi,duk da tabizaron tasa wani lokacin bata dawo ba.

     Number Jazuli ta shiga nema amma bata samu ba,saita tuna a wayar umma ta ke, dan wannan wayar sabuwa ce fil Abbas ya kawo mata.

  Tashi tayi taje gurin umma ta karɓo wayarta ta dawo ta kwanta tazo ta kuma kwanciya tana laluben number Jazuli.

   Bugu biyu kuwa ya ɗauka yana faɗin,

"Hello".

    Saida ta ɗan tashi zaune sannan tace"Salamu alaikum ya mijin mace biyu".

   Zaune yake a falo shi da su Ummu da Zulaiha suna cin abincin rana dan yau bai fita office ba,jin sunan data kirashi dashi yasashi fahimtar ko wacece,cikin mamaki da faɗaɗa fara'arsa kamar tana gabansa yace

   "Allah ya taimaki bokanya Maryam".

   Jin abinda ya kirata dashi yasata kyalkyalewa da dariya dan tasan yanzu yasan komai tunda taji ya kirata da wannan sunan.

   "Na'am sirinji kuma kifin gwangwanin wata ya keke?"

   Saida ya kalli gefen Zulaiha wadda ta kafeshi da ido jin sunan daya ambata,kawar da kanshi yayi kafin yaci gaba da magana.

   "Allah ya taimaki bokanya,gaskiya ƙanwata Allah yayi miki albarka kawai zance".

 Dariya tayi kafin tace"Amin yayana mijin mace biyu.Ya su Anty zulai? Fatan suna lafiya?"

  "Wallahi duk lafiyarsu ƙalau,ya kuma bayan saduwa? Fatan kin isa lafiya,dan mutunci na ragagge ne, wallahi ban samu time ɗin kira ba,saboda Zulaiha ta kwanta ciwo duk hankalina ba'a kwance yake ba, amma yanzu Alhamdulillah! Kafin na kira kawai sai kika rigani kira".

    Dariya maryam ɗin ta kuma yi kafin tace"Allah ya bawa Anty lafiya.Ina Ummu amarya kuma?"

  "Kin ganta nan,ko ince kin gansu nan sun sani a gaba suna ta min ɗura wai sai naci abinci nayi ƙiba".

   Dariya ce tazowa Maryam amma saita gimtse tace"ah lallai ai gara suyi maka haka,wannan abu kana tafiya kamar zaka karye ni kaina naso nabasu shawarar su baka maganin ƙiba dan ka cicciko ko ramar nan ta ɓace".

   Yasan magana ta faɗa mishi amma saiya shareta yaci gaba da tambayar ta bayan rabuwa nan dai suka gaisa harda Ummu.Itama Zulaiha karɓa tayi suka gaisa, abin mamaki kuma dukansu babu wanda ya nuna mata wani abu,itama kawai saita bisu a haka suka gaisa harta sanar musu biki ya taho ,nan suka mata alƙawarin zasu zo da yardar Allah.

*************************** 

 _A gurguje_

     Amarya Maryam tana ta shan gyara tako wane ɓangare,yayin da umma tasa ake ta gyareta gyara na musamman ,dangi da ƴan uwa duk sun fara hallara,wani abin burgewa harda su Anty laraban malam,duk da tana da ɗan ƙaramin jaririnta hakan bai hanata zuwa bikin ba,malam kuma sai ranar ɗaurin aure.

  A ranar kuma da yamma sai ga Zulaiha da Ummu harda Jazuli,wannan abu yayiwa Maryam daɗi,maimakon ma ƙawaye sai su ukun suka zama ƙawayenta Laraba,Ummu Kulsum, Zulaiha,a ranar ɗakin da zasu kwana nan Maryam itama tace zata kwana,aikuwa ansha hira ba kama hannun yaro,anan Zulaiha ke bada labarin wuyar da tasha bayan tahowar Maryam,nan take sanar mata sai da ta kwanta asibiti,daga nan ta fahimci aikin bokaye wani lokacin duk bogi ne, yadda da abun zaisa kaga kamar kaine keda riba,daga baya ta fahimci ta tabka kuskure,shine ta nemi gafarar mijinta da kishiyarta, yanzu haka suna zaune abinsu lafiya basu da wata damuwa.

  Ansha dariya kuwa,nan itama Laraba ta hau bada labarin yadda akaita kaftawa da Maryam,har yadda akayi aurensu da malam.

   Nan ma dariyar suka dinga sheƙawa,itama Ummu ta bada labarin aurensu da yadda Maryam tayi mata,nanma suka kafta dariya harda Maryam ɗin.

   Kusan raba dare sukayi ana hira kafin kowa bacci ya kwashe shi.Ita ko Maryam ba batun bacci,domin kuwa Abbas ne ya kirata sukai ta soyewa abinsu,koda ta tambayeshi ina matarshi, yace ta tafi wajen gyaran jiki sai gobe zata dawo,haka suka ci gaba da hira har saida yaga asuba ta kusa sannan yace ta ɗan kwanta kafin a kira sallah,nan sukayi sallama cike da kewar juna.

*******************************

      Yau aka ɗaura auren Maryam shu'aibu tare da Abbas Ibrahim,akan sadaki Naira dubu ɗari cif, Alhamdulillah ɗaurin aure yayi jama'a sai dai fatan Allah ya sanya alkhairi ya bada zaman lafiya.

    Kowanne bangare na cike da farin ciki,duk da ba wannan ne karo na farko da family ɗin gidan Alhaji Ibrahim Abbas suka fara taron biki,domin gida ya cika dam da ƴan uwa da abokan arziki.

   Itama Aina'u a nata ɓangaren ta shirya nata bikin,sam bazaka ce ita zafafawa kishiya ba,da farko abin bai dameta ba,amma yau sai take jin abinda bata taɓa ji ba akan Abbas ɗin ba,kishinsa take ji matuƙa amma sai taketa ƙoƙarin dannewa dan kar wasu daga cikin ƴan uwanta dake ganin ita taja aka mata kishiya su sami damar amayar da abinda ta fuskanci suna son fadi tun ɗazu,shi yasa ta danne abun a ranta taketa sabgoginta kamar babu abinda ke damunta.

     Dayake Abbas bamai son bidi'a bane bai wani damu da ayi ba,akwai dai ƙaramar liyafar da suka shirya a gidan in an kawo amarya.

   Yau shi kanshi baban Maryam yana cikin farin cikin da bazai misaltu ba,yayi godiya ga Allah har bai san adadi ba,yayiwa Maryam nasiha da zama da kowa lafiya,da umartar ta da tayiwa mijinta biyayya da kishiyarta.Duk abu irin na Maryam yau kam daban take,dan yadda take saita baka tausayi,tayi laushi tuɓus,abin har ba'a cewa komai.

  Yamma nayi jikinta ya ƙara sanyi,musamman da ƙawayenta da ƴan  uwa suka dawo daga gurin jere,suka sanar da yadda gidan Maryam ɗin ya tsaru,koda suka je da kayansu ma da baba ya taka muhimmiyar rawa akai sun tarar da shima angon ya zuba mata kaya masu kyau da tsari.Ɓangare biyu ne a gidan na Aina'u da ita Maryam ɗin.kowacce ɗakuna huɗu ne a ɓangaren ta falo biyu babba da ƙarami.A babban Abbas ya zuba kujeru dan haka ƴan  uwa suka sa mata nata a falon ƙarami,kayan gadon ma an sa mata a ɗaya daƙin,abin gwanin ban sha'awa.

   Hankalin Maryam ya tashi jin motocin ɗaukar amarya sun fara zuwa.Ummanta ta ƙanƙame tana kuka mai taɓa zuciya,itama umman haka,da kyar aka raba su aka sa Maryam taje tayi wanka,haka wata a cikin family ɗin su ta zage tana zanawa maryam kwalliya,duk da anayi tana hawaye hakan bai hana an ƙarasa ba.

   Tayi kyau na musamman,ga wani fitinannen ƙamshi da take fitarwa,a haka aka kamata aka kaita har gaban ummanta da Abbanta suka kuma mata nasihar haƙuri da rayuwar da zata shiga.

     Suma ƴan uwa sun ɗora da nasu nasihohin,ita dai Maryam banda kuka ba abinda take,a haka Isma'il ma ya shigo sanye da farar shaddar shi dayasa da safe wajen ɗaurin aure.Abin mamaki hannun Maryam ya kama kowa ya bishi da kallo,nan suka koma ɗakin da iyayensu suke,nan ya tsugunna itama Maryam haka,cikin muryarsa data karye ya shiga roƙon gafarar su.

  Dukansu jikinsu yayi sanyi,yayin da farin ciki ya cika zuciyar baba,ji yakeyi  kamar mafarki yakeyi, Allah maji rokon bawa,tabbas yau Allah ya karɓi addu'ar shi dayake yi kullum.

    Cikin farin ciki ya tashi ya kamo hannun Isma'il,cike da farin ciki ya shiga faɗin.

  "Na yafe maka,na yafe muku yarana! Allah yayi muku albarka ya ƙara shiryar daku da dukkan ƴaƴan musulmi".

   Cike da farin ciki ya rungume shi,yayin da ya ƙara juyowa ga Maryam yaci gaba da sanya musu albarka.

*****************************

     An kawo amarya cikin gidanta lafiya,yayin da su Hajiya Laraba hankatama suna daga gaba.Kallon gida da ɗaki kam Ɗayyaba ansha kallo,duk da tsaruwa irin na gidansu Zulaiha,hakan bai hanasu zagewa su karewa ko ina kallo na gidan ba.

   Sai da aka fara biyawa da ita gidan iyayen mijin kafin a wuto da ita gidanta.Kamar yadda al'ada ta tanadar ankai ta ɓangaren uwargida Aina'u,sun samu tarba ta mutunci daga kowane ɓangare tare da fatan zaman lafiya .

  Zuwa goma kowa ya watse an bar Maryam ita kaɗai.Jin ba kowa saita yaye lilliɓin fuskarta tana ƙarewa ɗakin kallo.

   Sosai yayi mata kyau,tana kuma jin farin cikin wai nan gidanta ne kuma kayan mallakinta ne.

  Duk da dare yayi haka wasu daga cikin ƴan uwan Abbas suka zo suka sake shiryata ,tare da yi mata kyakkyawar kwalliya da kaya na musamman.

   Family house aka kuma nufa da ita, kasancewar dare ya fara yi shi yasa babu manya duk sun tafi su ɗora kafaɗunsu su huta,sai taron matasan mata da suka sha gayu wannan tana wane waccan.

    Gurin ya tsaru duk da acikin gida ne,wajen zaman da aka tanadar musu su uku aka nufa da ita,Ango Abbas da uwargida Aina'u ne zaune sai kujerar da babu kowa ita ke nuna alamun ta Maryam ce.

   Sai da aka zaunar da ita sannan ta samu zarafin sauke ajiyar zuciyar da har saida Abbas ya jiyota.

  Ɗan waigowa yayi kaɗan tare da kama hannunta wanda laushinsa yasashi lumshe idanu kamar mai jin bacci ya kuma buɗesu tar akanta,kyau sosai yaga tayi masa,yayin da ya kafeta da ido babu ko ƙiftawa yana jin wani abu na fizgarshi zuwa gareta.

   Gyaran Muryar da aketa yi ne a loudspeaker yasashi yayi firgigit ya dawo hayyacinshi ,yayin da gurin ya kaure da hayaniya ƴan uwa musamman abokan wasa suka shiga yi masa tsiya daga inda suke.

    Duk yadda Aina'u taso daure zuciyarta akan abinda ya faru saida ƙwalla ta zubo mata.

  Dama haka mata keji? Dama haka kishin yake? Tunawa da tayi wata ƙanwar mamanta data mata nasiha tace idan taji irin haka ta kama karanta Lahaula wala ƙuwwata illah billah.A take kuwa ta kama maimaitawa a zuciyarta,zuwa wani lokacin harta ji zuciyarta sakayau.

     A wajen yanka cake ma ansha shagali,dan Abbas cewa yayi duk sai sun bashi a baki,ai shi yanzu ɗan gata ne tunda yanada mata har biyu.

   Ita kam Maryam kunya duk ta isheta,sam bata saba ganin irin hakan ba,jin abin takeyi kamar mafarki,batayi wannan wayewar ba,yau itace cikin ƴan gayu masu ji da kansu.Bisa dole dan kar taji kunya a rainata,ta shiga bashi,dan tsabar ƙara salo harda yankowa ta nufi bakin Aina'u dashi,bisa dole Aina'u ta buɗe bakinta,nan kuwa guri yaɗau tafi,dan Maryam ɗin ta burgesu.

*****************************

    Alhamdulillah taro ya tashi lafiya, a daren an mayar  da amarya ɗakinta,angonta ya shigo kamar yadda kowanne angon da sukayi auren soyayya ke shiga ɗakin amarya sa.

   Sun gabatar da komai kamar yadda addini ya koyar damu,kafin nan kuma labarin ya sauya sheƙa zuwa sabon karatun dayake son fara koyar da ita.

   Yau dai kam hatta ni Real ta maigari nasha kira,umma baba,har cewa takeyi "Isma'il kazo ka ceceni gurin wannan bawan Allahn da ba'a halicci tausayi a zuciyarsa ba,dan Allah kafin kazo ka tabbatar kasha wi-wi yadda imaninka zai ragu ka ramamin".

  Saida ya samu nutsuwar daya mance tsawon lokacin da rabon daya samu irinta,wadda ta ƙara shiga cikin tarahin rayuwarsa a karo na biyu.Tunawa da daren farkonsu shi da Aina'u yasa shi shafa kwantaccen gashin dake gefen fuskarsa har zuwa gemunsa na rashin kunya daya fara ajiyewa.

     Kusan shi ya taimaka mata ta gyara jikinta,inda ta dinga nannarke masa,ganin kusan asuba yasa shi ɗaura arwalla itama yasa tayi,duk da zazzabin daya zubar mata lokaci ɗaya hakan baisa ya barta ta kwanta ba har saida akayi sallar asuba,nan yaja su jam'i dan idonsa fal yake da bacci ga gajiya,suna idarwa kuwa suka haye gado ya jawota jikinshi sai bacci mai nauyi.

 ******************************

   A shirye tsaf suka fito zuwa falon nasu, murmushi Abbas ya saki ganin saman teburin cin abinci shaƙe da kuloli, ko ba'a faɗa ba yasan aikin mama amarya ne,wato amaryar babansa,duk da ta tsufa a gidan ,amma har yanzu sunan da suke kiranta dashi kenan,dama tun jiya tace ya bata mukullin ɓangaren nasu, dan bata son a zo a damesu da bugu.

   Sosai ya zage ya ɗibi abincin sinasir ne da miyar agushi data sha naman rago,sai farfesun kayan ciki da kuma ruwan tea.Ganin Maryam ta tsaya wasa kunya ta hanata ci yadda ya kamata,yasa da kanshi ya takurata yana bata har saida taji ta ƙoshi tukun ya barta.

   A ranar kam Maryam taga soyayya,tasan ta shigo rayuwa mai daɗi,ji takeyi kamar ba itaba,duk Abbas ya mantar da ita kewar gida a iya yinin wannan ranar,sai take ganin wautar wasu ma'auratan da zasu dinga faɗa ,dan gani takeyi babu abinda yakai rayuwar ma'aurata daɗi,ita a ganinta ma meye abin faɗa ai ba abinda Abbas zaiyi mata ya ɓata mata rai(Ni ko nace rai dai Maryam muma da haka muka ɗauka).

     Su Anty Laraba da dai sauran duk sunzo yi mata sallama,inda ta haɗa musu goma ta arziki,suka rabu ana kewar juna.

*****************************

    Yau ya cika kwanaki bakwan shi zai koma bangaren Aina'u,ya gwada mata yadda zaiyi missing ɗinta,har take jin ina ma ita kaɗai ce keda shi,dan itama yau wani abu take ji data kasa banbancewa (nan ma nace kishi ne😜).

   A ranar ya tara su yayi musu nasiha ma ratsa zukata, ya kuma roƙesu dasu zauna lafiya da juna shine kwanciyar hankalinshi.

   Sun tabbatar masa da zasu zauna lafiya da juna da yardar Allah ya kuma ji 'daɗi.

******************************

     Zaman gidan Abbas zamane ake yi na kishin birni,dan sam Aina'u baka gane abinda ke ranta,wani abin mamaki yanzu sam ta rage wannan masifaffen yawon har Aliyah ta ɗauko ta dawo gabanta,inda Maryam ta zama uwar Aliya,Dan itace ƴar ɗakinta.Hakan ba ƙaramin daɗi yayiwa Abbas ba.

  Wani abin farin ciki da jin daɗin dukansu matan nashi suna cikin laulayi ne,sosai murna da farin ciki suka kasa ɓoyuwa a gurin Abbas,kowa a gidansu yasan da batun cikin,hakan yasa matan nasa duk suka zama ƴan lele gurin iyayen Abbas ɗin.

  Maryam taje gida a tsakanin nan,farin cikin da baba da umma sukayi ba'a magana,tunda umma ta fuskanci Maryam nada ciki ta faɗawa baba shima ya dinga murna.

  Dayake yanzu sana'arsa ta daɗa bunƙasa, dan sari yake bayarwa.

******************************

   Yau maryam na zaune a ɓangarenta,taji ta gaji da zaman,tunda yau Aliya na makaranta,dan haka ta tashi ta nufi bangaren Aina'u.

   Zaune ta isketa da baƙuwa suna hira.Ganinta yasa Aina'u faɗaɗa fara'arta tana mata sannu dan ganin yadda take tafiya da ƙyar,duk da itama hakan take yanzu.

   Amsa mata tayi ganin da baƙuwa tace.

   "Bara naje na kwanta Anty tunda naga kinyi baƙuwa".

Da sauri Aina'u tace"kinga zo kiyi zamanki ai ta gida ce,duk ɗaya ne".

  Dayake tana buƙatar hirar saita zauna tana ɗin,aikuwa nan baƙuwar ta haɗe rai,da sun haɗa ido da Maryam ɗin saita sakar mata harara,ganin hakan yasa Maryam sakin murmushi.

   Ganin abin yaƙi ƙarewa yasa Maryam faɗi a zuciyarta" bari dai nayi maganin wannan shegiyar".

   Tana ɗago kai suka haɗa ido kuwa ta kuma sakar mata hararar,aikuwa Maryam ta kwaɓe fuska tare da dallaro mata harshe kamar mai gwalo.sunyi haka yakai so biyar,hakan yasa zuciyar baƙuwa fara karaya,sannan jiki ya fara rawa,dan ta fara tsorata da yanayin Maryam ɗin,dan sai taga ba haka takewa Aina'u ba,hakan yasa ta kuma kallon Maryam ɗin amma bada salon harara ba,nanma sai gani tayi ta ƙara dagule fuska ta wurƙile idanu fiye da ɗazu,ba shiri ta suri jakarta da mayafi tana sakin ƙara.

   Aina'u ,da bata san meke faruwa ba a kiɗime ta miƙe tana" faɗin lafiya?"

   Bata ko bi takanta ba har takai bakin ƙofa tana faɗin "na shiga uku mayya "ta fice a guje,ita ko Maryam ta kama dariya yayin da Aina'u ta rasa abin yi kawai saita koma ta zauna tana tunanin to wace mayya kuma?.

******************************

     Yau Ahlin gidan gaba ɗaya suna cikin farin ciki, sakamakon haihuwar da Aina'u tayi na ɗa namiji,shi kanshi uban gayyar yama rasa inda zaisa kanshi dan murna sai yiwa Allah godiya.

   Ranar suna aka sha shagali yaro yaci suna Ibrahim sunan baban Abbas suna kiranshi Daddy.

   Wata ɗaya tsakani itama Maryam ta tashi da naƙuda,tasha wuya ba kaɗan ba,kafin itama ta haifi yaronta namiji shima mai kama da Abbas din.

   Maryam ta ƙara sanin darajar uwa,dan cewa tayi da tasan haka ummanta taji gurin haihuwar ta da batayi duk abinda tayi a baya ba.

   In kaga Maryam a wannan lokacin bazaka ce ita bace, tayi laƙwas da ita.

   Ranar suna anyi shagali abin har ba'a magana Abbas yayiwa kanshi takwara,suna kiran yaron da Sultan.

Haka rayuwar taci gaba da gungurawa da daɗi ba daɗi,abubuwan ci gaba na samuwa,komai ya sauya rayuwar tayi musu dadi kowanne bangare.

Cikin shekara biyar kawai Abbas ya tara iyali,dan haihuwa matan suka dinga yi kusan a tare hakan yasa shi farin ciki da godewa Allah.

   Gashi matansa suna zaune lafiya ba faɗa ba tashin hankali.

Umma tayi nadama ta kuma fuskanci bakinta shi ya jawo duk abinda ya faru a baya.yanzu haka Isma'il ya kintsu ɗinki ma yakeyi na mata.

*_TAMMAT BIHAMDULLAH_*

_A nan na kawo ƙarshen wannan labarin na ƴar caskale ina roƙon Allah daya sa mu amfana da darasin dake ciki, kuskuren ciki kuma Allah ya yafe mana amin.Sai mun haɗu a littafi na mai suna ASHFAT, wanda zai zo muku da sabon salon da baku taɓa ji ba,littafin ASHFAT zai zo muku da abin mamaki,domin na tanadeshi tun kafin ku fara neman shi,ku dai kada ku bari a baku labari,zaku sameshi akan Naira ɗari 300 kacal,ga mai buƙatar sa saiya tuntuɓi  wannan number 08103271722,ko kuma 08092924299 Kada ku manta REAL TA MAIGARIN NAN CE DAI_

*Alƙalamin khady

